আজিৰ অনুভৱঃ (বিশ্ব পৰিবেশ দিৱস বিশেষ) - অসমীয়াৰ সুখ-দুখ\nHome Unlabelled আজিৰ অনুভৱঃ (বিশ্ব পৰিবেশ দিৱস বিশেষ)\nমোৰো কেতিয়াবা যাদৱ পায়েং হ'বলৈ মন যায়!\n(মনৰ একোণত সযতনে পুঁহি ৰাখিছো এক সপোন)\nবিশ্ব পৰিবেশ দিৱস উপলক্ষে আজি আমাৰ দেশত কিমান লাখ গছ পুলি ৰোৱা হ'ব তাৰ হিচাপ নাই...। কেইদিনমানৰ আগৰ পৰা আজিৰ দিনটো কোনে কেনেকে কিয় কি কৰি পালন কৰিব তাৰ খবৰ-বাতৰি-ব্ৰেকিং নিউজেৰে সকলোফালে ভৰি পৰিছে... কোনোবাই প্লেকাৰ্ড উলিয়াই সমদল কৰিছে; ৰেডিঅ' জকিয়ে বুজাই আছে আজিৰ দিনটোৰ তাৎপৰ্য্য, টিভিত প্ৰ্খ্যাত-অখ্যাত লোকৰ মিলিজুলি আলোচনা, বাতৰি কাকতত বৰ বৰ হৰফেৰে পৰিবেশৰ উপযোগীতা সম্পৰ্কে অজ্ঞানী লোকক জ্ঞান দিয়াৰ চেষ্টা, ৰাস্তাই-ঘাটে পৰিবেশ সজাগতা সভা.... মুঠতে বিশ্ব পৰিবেশ দিৱস উপলক্ষে বহুজনে 'কিবা কিবি' কৰিছে...এক উখল-মাখল পৰিবেশ!\nতাৰ মাজত আকৌ যাদৱ পায়েং ডাঙৰীয়াক লৈও টনা-আজোৰা; কোনে তেখেতক আজিৰ নিজৰ নিজৰ সভা-সমিতিলৈ আমন্ত্ৰন কৰি আনি বক্তৃতা দিয়াব পাৰে..... কোনো কোনোৱে হয়তো আজিৰ এই বিশেষ দিন উপলক্ষে শীত-তাপ নিয়ন্ত্ৰিত কোঠাত উদাত্ত কন্ঠে পৰিবেশ সচেতনতাৰ ওপৰত ভাষন দিছে।\nপিছে অপ্ৰিয় সত্যটো হ'ল, আজিৰ এনে ব্যস্ততাৰ পিছত কাইলৈৰ পৰা সকলো পাহৰি এক গতানুগতিক দিন.... আনৰ পৰা বাঃ বাঃ লবলৈয়ে হওক বা আবেগৰ বশবৰ্তী হয়েই হওক বা 'দেখাক দেখি কুকুৰে কৰে একাদশী'ক সত্য প্ৰ্তিপন্ন কৰিয়েই হওক, আজি বহুজনে একো একোজোপা গছপুলি ইতিমধ্যে ৰুইছে বা ৰুব.... কিন্তু তেনেলোকৰ কেইজনে অহাকালিৰ পৰা তেওঁ ৰোৱা পুলিটোৰ বিষয়ে সজাগ হ'ব?!! হয়তো কেতিয়াও সেইফালে ঘুৰিয়েই নাচাব... হয়, তাৰ মাজত ব্যতিক্ৰম থাকিব, কিন্তু তেনেই নগন্য....!!\nআজিৰ সন্ধিয়া টিভি চাওঁতে অলপ মন দি চাবছোন.... বিভিন্নজনে 'পৰিবেশ সজাগতা'ৰ অংশ হিচাপে গছপুলি ৰুই থকাৰ লাইভ দৃশ্যাংশ... মে' মাহৰ দুপৰীয়া ভৰ গৰমত উদং ঠাইত গছপুলি ৰুইছে...!!! মূৰৰ ওপৰত প্ৰ্খৰ ৰ'দ... কিবা বুজিলেনে? হাহিম নে কান্দিম বাৰু? বিড়ম্বনা এয়ে যে এয়াই আমাৰ 'সচেতনতা'!\nকথাবোৰ পোন-পটিয়াকৈ কোৱাৰ বাবে বহুজনে হয়তো বেয়াও পাব, হলেও উপায় নাই। যদি আপোনাৰ সতি সন্ততিৰ ভবিষ্যতৰ বাবে আপুনি চিন্তা কৰে তেন্তে আজিয়েই কামত ধৰক ....পৰিবেশৰ যদি সচায় উন্নতি হোৱা বিচাৰিছে, তেন্তে বছৰেকত লোকক দেখুৱাই এটি গছ পুলি ৰুলে কাৰো একো লাভ নহয়.... অন্তত পাৰিলে প্ৰ্তিমাহে এটাকৈ ৰোৱক.... মহানগৰীত বসবাস কৰা প্ৰায় সকলৰে 'অভিযোগ' .... "মাটি নাই, ক'ত ৰুম?" ....বাহানা বাদ দিয়্ক... অকণমান ইফালে সিফালে চাওক; ঢেৰ মাটি আছে..... 'পৰিবেশ বচাবলৈ' কেৱল নিজৰ ঘৰত বা চৌহদত গছপুলি ৰুব লাগিব বুলি কোনো কথা নাই।\nগছ ৰুই জীয়াবলৈ বাৰিষা কাল আটাইতকৈ উত্তম, বৰষুণৰ পানীয়ে প্ৰ্য়োজনীয় পানীৰ যোগান ধৰিব... ওচৰৰ নাৰ্চাৰি খনৰ পৰা সততে ডাঙৰ হোৱা গছৰ পুলি এটা আৰু লগতে বাহঁৰ ঘেৰ এটা কিনি আনক; খুব বেছি এশ টকা খৰচ হ'ব.... চাওকছোন চেষ্টা কৰি; আপুনি যদি বছৰেকত ছটা পুলি ৰুৱে, তাৰে নিশ্চয় অতিকমেও দুটা বাচিব... এতিয়া বাকী হিচাপ কৰক..... কৰো বুলিলে কথাবোৰ নিতান্তই সাধাৰণ, সৰল।\nৰাস্তাত সমদল উলিয়াই, ফেচবুকত আপডেট দি, বাতৰি কাকতত ডাঙৰ ডাঙৰ প্ৰবন্ধ লেখি, টিভিৰ এচি ৰুমৰ ষ্টুডিঅ'ত বহি বৰ বৰ লেকচাৰ মাৰি, জ্ঞান দি পৰিবেশ সংৰক্ষণ কৰিব নোৱাৰি.... হাতে কামে লাগক। আমি সকলোৱে মনত ৰখাতো ভাল যে যাদৱ পায়েং ডাঙৰীয়াই নিৰলে এখন অৰণ্য গঢ়িছে; ডাঙৰ লেকচাৰ মাৰি নহয়। কেৱল লোকক দেখুৱাই আজি গছ পুলি এটা ৰুলেই নহ'ব; তাৰ আপডালো কৰিব লাগিব।\nউপদেশতকৈ আৰ্হি ভাল, সেয়ে এই প'ষ্টটোৰ লগত সংলগ্ন ফটো কেইখন দিলো ...মোৰ ঘৰৰ .... অতি সযতনে নামমাত্ৰ মাটিত আমি হিচাপ-নিকাচ, চিন্তা-চৰ্চা কৰি বহু কেইজোপা গছ ৰুইছো... তলত মাটি নাই বাবে আমি ঘৰৰ ওপৰৰ চাদটো মাটি ভৰাই, ড্ৰামত, থাৰ্মকলৰ বাকচত (মাছ অহা) সৰু ডাঙৰ গছ ৰুঁইছো।\nকোনোবা যদি আমাৰ এই কামৰ দ্বাৰা অনুপ্ৰাণিত হয় তেন্তে আমাৰ কষ্ট সফল হৈছে বুলি ভাবিব পাৰিম.... গুৱাহাটীত মাত্ৰ ডেৰকঠা মাটিত সৰুঘৰ এটা আৰু আমাৰ বাগিছা খনত থকা কেইজোপামান গছ - আম (৪), বগা জামু, লিছু, কাঁজি আৰু গোল নেমু (৫), আহোম বগৰী (পিচ ফল), মধুৰী, অমিতা (১০), জাহাজী, চেনিচম্পা, এজোপা বকুল, এজোপা বকফুল, মালভোগ কল, আতলচ, বাৰমহীয়া ৰহদৈ, পৰামলখি, সাঁচি গছ, নিম (৩), এজোপা নাহৰ, শেৱালী, এজোপা কৃষ্ণচূড়া, পাইন এজোপা, ডালিম, সুমথিৰা (৩), তিতাফুল (১০) আৰু প্ৰায় ডেৰশ মান ফুলৰ টাবৰ লগতে আন ঢেৰ ফুলৰ গছ আছে... নাই মাত্ৰ নাৰিকল আৰু তামোল গছ, যাক আমি ইচ্ছাকৃত ভাৱে বাদ দিছো।\nআকৌ কওঁ; হাতে কামে নকৰি 'দিৱস' পাতি একো লাভ নাই.... ইচ্ছা থাকিলে যিকোনো কাম কৰিব পাৰি।


শৰ্মিলা আৰু শিশু দিৱস-বৰ্ণালী পাটগিৰি গোহাঁই\n১৪ নবেম্বৰ । সকলোৱে জানে এই তাৰিখ মহান এটা দিন, শিশু সকলৰ বাবে । ভাৰতৰ প্ৰথম প্ৰধান মন্ত্ৰী জৱাহৰলাল নেহেৰু শিশুসকলৰ বাবে বৰ প্ৰিয় আছিল। তেওঁ শিশুসকলক কৰা মৰমৰ বাবেই তেওঁকো ভাল পাইছিল। সেয়ে জৱাহৰলাল নেহৰুৰ জন্ম দিনটোত শিশু দিৱস হিচাপে আমাৰ গোটেই ভাৰতবৰ্ষতে পালন কৰা হয়।আজি এই দিৱস পালন কৰিবৰ বাবে শৰ্মিলা ঘৰৰ ওচৰত থকা ডাঙৰ খেলপথাৰত কালিৰে পৰা যোগাৰ কৰিছে কিছুমান মানুহে। শৰ্মিলাই কিন্তু একো বুজিব পৰা নাই ।আইতাকক তাই সুধিছে ,আইতা ইয়াত কিবা পাতিব কাইলৈ ভাত কেইটা ভালকৈ খাব পাম । তুমি মালিকৰ ঘৰৰ পৰা মোলৈ একো নানিলেও হ'ব। তুমি কাইলৈ মোৰ বাবে ভাত বিচাৰি গালিও খাব নালাগে নহয় নে আইতা? আইতাকে ক'লে জানো কি পাতিছে আকৌ আৰু ত‌ইনো কেনেকৈ যাবি তাত । যদি খেদি পঠিয়াই। নহয় আইতা ম‌ই পেলাই দিয়া খিনি ওচৰত থাকিম তেতিয়া কোনেনো কিবা ক'ব । তেওঁলোকে পেলাই দিয়া বোৰে,,,,,,। আইতাকে তাক মনে মনে আশীৰ্বাদ কৰিলে ত‌ই কোনো মতে ডাঙৰ হ অ' আই এনেকৈ খাই।\nশৰ্মিলা এটি আঠবছৰীয়া শিশু । আইতাকে তাক এটা জাৱৰ দমৰপৰা তুলি আনিছিল। ই হয়তো কোনোবা মিছা প্ৰেমৰ বা ধৰ্ষণৰ বলি হোৱা নাৰীৰে সন্তান। সেইদিনা মালিকৰ ঘৰত কাম কৰি অহা দেৰি হৈছিল । আন্ধাৰ ৰাতি আছিল যিহেতু শীতৰ কুৱঁলী পৰি চাৰিওফালে কুঁৱলীয়ে নেদেখা হৈ পৰিছিল আৰু এই আন্ধাৰৰ সুযোগ লৈয়ে এই কেঁচুৱা টোক এখন ধুনীয়া নতুন অলপ পাতল কম্বলেৰে মেৰিয়াই পেলায় থৈ যায়। তেওঁ আহি থাকোঁতে ৰাস্তা দাঁতিত পৰি থকা জাবৰৰ দমৰ ওপৰত এখন ধুনীয়া কাপোৰ থকা দেখি ওচৰলৈ যায় কিনো বুলি কাৰণ তেওঁৰো অভ্যাস আছে জাৱৰৰ দম খুচৰা কাৰণ কেতিয়াবা বহুতো ভাল ভাল কাপোৰ বা অন্য বস্তু পোৱা যায় । তেওঁ লাহেকৈ কাপোৰ খন দাঙি লৱ ল‌ওঁতেই কেঁচুৱাটো ওলাই পৰে আৰু আন্ধাৰত তাৰ চকুযুৰিৰে আইতা লৈ চাই আছিল। তেওঁ পোনেই তাক কোলাত তুলি লয় আৰু খৰখেদাকৈ নিজৰ পথৰ দাঁতিত থকা অকণমানি ভঙা ছিঙা পঁজালৈ নিয়ে। আজিৰপৰা তেখেতৰ এটি নাতি হ'ল ।\nশৰ্মিলা আইতাকৰ কোনো সন্তান নাছিল । আইতাৰ বয়স ৫০ মান হৈছে। যদিও সন্তান নাছিল ৰামু ককাকৰ লগত সুখেৰে খাই আছিল । ৰামু ককাই এখন হোটেলতে কাঁহী বাটি ধোৱা কাম কৰিছিল আৰু আইতাইও লগতে তাতে কাম কৰিছিল। দুয়ো ঘৰ বুলিবলৈ নাছিল হোটেলৰ পৰা অলপ দূৰত পথৰ দাঁতিত কিছুমান ফটা কাপোৰ বস্তা আদিৰে বেৰা দি ওপৰত পাতল টিংপাত দুখিলা মান লগাই তেনেকৈ থাকিব লৈছিল । শৰ্মিলা ক পোৱা দুমাহ মানৰ আগত ককা হাপানী ৰোগত মৃত্যু হয়।আইতা অকলশৰীয়া হৈ পৰে। আইতাৰো আগৰ দৰে হোটেল ত কাম কৰিব মন নোযোৱা হ'ল আৰু তেতিয়াই হোটেলৰ মালিকে তেখেতৰ ঘৰত গৈ কাম কৰিব কয়। যিহেতু ৰামু ককা আৰু আইতা তেওঁলোকৰ বিশ্বাসী মানুহ আছিল। মালিক জনেও তেওঁলোকক মৰম কৰিছিল। কিন্তু মালিকৰ পৰিয়ালৰ মানুহ বোৰ মৰমিয়াল নহয়। আইতা শৰ্মিলাই খাবলৈ কিবা বিচাৰিলে বৰ ভেকাহি মাৰে আৰু এইবোৰ শৰ্মিলাই জনাপৰা দেখি আহিছে। আইতাই তাইক নিজে নাখাইও খুৱাই। খুব কষ্টৰে তাইক ইমান জনী কৰিছে।তাইও ডাঙৰ হ'ব আৰু এদিন এই মালিকপক্ষ মানুহৰ ঘৰৰ\nকাম কৰা ছোৱালী হ'ব।\nশিশু দিৱস পতাটো আচলতে মানুহৰ চখ নে । পেন্দেল তৰি কিছুমান ধনী মানুহৰ ল'ৰা ছোৱালী য়ে নাচ গান কৰিব, ছবি বনাব আৰু তেওঁলোকক লৈ বা: বা: গাব । কিন্তু পথৰ দাঁতিত পৰি থকা শিশুবোৰ ,অনাই বনাই ঘূৰি ফুৰা প্লাষ্টিক ,ভঙা বটল বিচৰা সকল!!! গাওঁত অতি নিম্ন বিত্ত পৰিয়ালৰ ল'ৰা ছোৱালী যাৰ প্ৰতিভা বহুত টকা অভাৱত আগবাঢ়িব পৰা নাই তেওঁলোক!!! আপোনা লোকৰ যদি প্ৰকৃত মানসিকতা আছে নগৰ ফুটপাথৰ ল'ৰা ছোৱালীক লৈ এদিনৰ কাৰণে হ'লেও কিবা এটা খাবলৈ দিয়ক নাইবা দেশৰ উন্নতি কৰিবলৈ বিচাৰে যদি তেওঁলোকৰ বাবেও শিক্ষা ব্যৱস্থা কৰক আৰু যি সকল নিম্ন বিত্ত পৰিয়ালৰ ল'ৰা ছোৱালী প্ৰতিভা বিকাশ কৰাত প্ৰশিক্ষণ কেন্দ্ৰ স্থাপন কৰক। এনে কামে শিশু দিৱসৰ উদ্দেশ্য সফল হ'ব। শৰ্মিলা আৰু কোনো অন্য শিশু মাজত পাৰ্থক্য নাথাকিব।\n✍ বৰ্ণালী পাটগিৰি গোহাঁই\nTags: প্ৰবন্ধ বৰ্ণালী পাটগিৰি গোহাঁই


ভাবৰ বিলাসিতা (অঞ্জল বৰা) - সাহিত্য ডট অৰ্গ\nমানুহৰ ধ্যান-ধাৰণা, চিন্তা-ভাবনা, যুক্তি-প্ৰতিযুক্তিৰ কোনো নিৰ্ধাৰিত সীমা নাই৷ একেদৰে সুখ-দুখ, লাহ-বিলাহ, আকাংক্ষা আদিৰো কোনো সীমা নাই৷ এই সকলোবিলাক বহু সময়ত পৰিৱেশ নিৰ্ভৰ আৰু পৰস্পৰ বিৰোধী৷ আমাৰ মনলৈ অহা বিষয়টো কিন্তু মানুহৰ বাহ্যিক চিন্তা-চেতনাৰ লগত সম্পৰ্কিত নহয়৷ ই সম্পূৰ্ণ আভ্যন্তৰীণ৷ মাজে মাজে মোৰ অনুভৱ হয় প্ৰকৃততে আমি নিজে ভবা কথাবিলাকে, চিন্তা কৰা কথাবিলাকে আমাক প্ৰতিনিধিত্ব কৰেনে? আনৰ দুখত দুখী হোৱা, সমাজ ব্যৱস্থাৰ বিৰুদ্ধে থকা আমাৰ প্ৰচণ্ড ক্ষোভবিলাক, দুৰ্নীতি, ভ্ৰষ্টাচাৰ, মূল্যবৃদ্ধি আদিৰ বিৰুদ্ধে থকা আমাৰ যুক্তি-তৰ্কবোৰে বাস্তৱিকতে আমাক প্ৰতিনিধিত্ব কৰেনে? নে আমি কেৱল নিজে এখন ভাবৰ ওৰণিৰ তলত সোমাই থাকি নিজকে ফাঁকি দি আহিছোঁ৷ হয়তো কেতিয়াবা নিজকো মই এই সন্দেহৰ আৱৰ্তৰ পৰা মুক্ত কৰিব পৰা নাই৷ সেয়ে কিবা এটা লিখিবলৈ লৈ আজিকালি নিজকে প্ৰশ্ন কৰোঁ মই প্ৰকৃততে তাৰ পৰা মুক্ত হ’ব পাৰিছোঁনে?\nবহুসময়ত ফে’চবুকৰ দৰে সামাজিক যুগ-সূত্ৰৰ মাধ্যমবোৰত, দূৰদৰ্শনৰ বিভিন্ন আলোচনা-চক্ৰবোৰত, ৰাজনৈতিক নেতাৰ ভাষণবোৰত, বুদ্ধিজীৱীৰ মুখত দেখা বা শুনা কথা-বাৰ্তাবোৰে প্ৰকৃততে সেই সেই ব্যক্তিৰ চৰিত্ৰক প্ৰতিনিধিত্ব কৰেনে? নে তেওঁলোকেও নিজৰ চিন্তা-চেতনা, যুক্তি-প্ৰতিযুক্তিক কেৱল মাত্ৰ গতানুগতিকভাৱে এক লাহ-বিলাহৰ মাধ্যম হিচাপে ব্যৱহাৰ কৰিবলৈ লৈছে? মন কৰিলে দেখা যায় এজন ব্যক্তিয়ে কোৱা আৰু বাস্তৱত তাৰ নিদৰ্শন দাঙি ধৰাৰ মাজত আকাশ-পাতাল তফাৎ থাকে৷ সৰু সৰু কেইটামান উদাহৰণ মন কৰিলেই আমি সেই কথাৰ প্ৰমাণ পাব পাৰোঁ৷ ঘৰত ব্যৱহাৰ কৰা পানী, বিদ্যুত, পেট্ৰ’ল, গেছ আদি নিত্য প্ৰয়োজনীয় সামগ্ৰীসমূহৰ ব্যৱহাৰৰ ক্ষেত্ৰত আমি কিমান সচেতন? বাস্তৱত এফালে আমি এই সামগ্ৰীসমূহৰ মূল্যবৃদ্ধিৰ বিৰুদ্ধে শ্ল’গান দিওঁ আৰু আনফালে ইয়াৰ ব্যৱহাৰৰ ক্ষেত্ৰত কেতিয়াও সচেতন নহওঁ৷ গাঁৱতে হওক বা চহৰতে যিখিনি দূৰত্ব আমি খোজ কাঢ়ি বা চাইকেল এখন লৈয়ে যাব পাৰোঁ সেইখিনিও আমি বাইক বা গাড়ীখন নহ’লে যাব নোৱাৰোঁ৷ কাষৰ তিনিআলিটোলৈ যাবলৈও আজি আমাক বাইক এখন নহ’লে যাব নোৱাৰা হ’লোঁ৷ একেদৰে আটাইতকৈ আমি অনৰ্থক ভাৱে খৰচ কৰা বস্তুটো হ’ল বিদ্যুত৷ এই ক্ষেত্ৰত চৰকাৰী-বেচৰকাৰী কাৰ্যলয়, ৰাজনৈতিক নেতাসকল বেছি আগবঢ়া৷ বিষয়া কোঠাত থাকক বা নাথাকক শীত-তাপ নিয়ন্ত্ৰিত যন্ত্ৰটো চলি থাকিবই লাগিব৷ মানুহ থাকক নাথাকক ফেন-লাইট আদি গোটেই দিনটো চলি থাকিবই লাগিব৷ একেদৰে অন্যান্য কৃষিজাত সামগ্ৰীৰ ক্ষেত্ৰতো আমাৰ দৃষ্টিভঙ্গী একেই৷ ঘৰৰ কাষতে থকা মাটিকণত গোঁজা এটা নমৰা অনেক ব্যক্তিৰ মুখতো এতিয়া ফুটি উঠে আলু-পিঁয়াজ, পাচলি আদিৰ মূল্যবৃদ্ধিৰ শ্ল’গান!!\nআজি মূল্যবৃদ্ধিৰ বিৰুদ্ধে শ্ল’গান দিয়া অনেক লোকৰ বাবে বিষয়টো এটা বিলাসিতাত পৰিণত হৈছে৷ প্ৰকৃততে মূল্যবৃদ্ধিৰ বাবে যি শ্ৰেণীৰ মানুহ অনাহাৰত থাকিব লগা হৈছে, যি শ্ৰেণীয়ে ইয়াৰ ফল ভোগ কৰিব লগা হৈছে সেইসকলৰ বাবে এই ডাঙৰ ডাঙৰ অৰ্থনৈতিক সংজ্ঞা, ৰাজনৈতিক কাৰচাজি, যুক্তি-তৰ্ক, আলোচনা সকলো অৰ্থহীন৷ তেওঁলোকে নাজানে প্ৰকৃততে কিয় দাম বাঢ়িছে, কাৰ বাবে দাম বাঢ়িছে, ইয়াৰ উপায় কি? কিন্তু যিসকলে জানে, সকলো বুজে, সেইসকলক মূল্যবৃদ্ধিয়ে কেতিয়াও শিক্ষা দিব পৰা নাই৷ জীৱন শৈলী সেই আগৰ দৰেই চলি আছে৷\nএজন মানুহে অত্যাধিক সুখ থকাৰ পিছতো, জীৱনটো চলিবলৈ পৰ্যাপ্ত অৰ্থ থকাৰ পিছতো তেওঁ নিজৰ মনৰ আকাংক্ষা দমন কৰিব নোৱাৰে৷ তেওঁলোকে সুখ-আনন্দৰ মাজতো এনে এখন দুখৰ সাগৰত সদায় ককবকাই থাকে, নোপোৱাৰ বেদনাত হা-হুমুনিয়াহ কাঢ়ি থাকে যিবিলাক আন এজন ব্যক্তিৰ দুৰাকাংক্ষাৰ বাদে আন একো নহয়৷ প্ৰথমচাম মানুহৰ বাবে তেতিয়া দুখো হৈ পৰে কেৱল এক বিলাসিতাৰ নামান্তৰ৷ এনে বিলাসিতাই বৰ্তমান বেছিভাগ মানুহৰ কথা-বাৰ্তাত দেখা যায়৷ যাৰ কোৱা, কৰা আৰু দেখুৱাৰ মাজত অনেক প্ৰভেদ দেখা যায়৷ সাধাৰণ মানুহৰ দুখত দুখী হোৱা, সমাজ সচেতনতা, ৰাজনৈতিক সচেতনতা আদি সকলো প্ৰয়োজন৷ কিন্তু আত্মসংশোধন, আত্মবিশ্লেষণ বা আত্মনিয়ন্ত্ৰণৰ অবিহনে কেৱল মাত্ৰ বাহ্যিক সমাজ সচেতনতাই সমাজ এখনলৈ পৰিবৰ্তন আনিব পাৰিবনে? আমাৰ প্ৰত্যেকৰে একক প্ৰচেষ্টাইহে এটা গোট হৈ সমাজখনক আগবঢ়াই নিব পাৰিব৷ কেৱল নাটকীয় সংলাপ আৰু ভাবৰ বিলাসিতাই বাস্তৱিকতে সমাজ এখনলৈ পৰিবৰ্তন আনিব নোৱাৰে৷\n(বি.দ্ৰ.- এইয়া সম্পূৰ্ণ মোৰ ব্যক্তিগত অনুভৱ৷ কোনো মানুহেই আন মানুহৰ মনৰ ভিতৰত কি চলি আছে জানিব নোৱাৰে৷)


Home » Biography » Kushal Konwar | কুশল কোঁৱৰৰ বিষয়ে ৰচনা\nকুশল কোঁৱৰ বিষয়ে ৰচনা | কুশল কোঁৱৰ কোন স্কুলৰ ছাত্ৰ আছিল | কুশল কোৱৰ বিষয়ে | কুশল কোঁৱৰ কাৰ আজোনাতি? | কুশল কোঁৱৰ নাটকৰ ডাৰোগাজনৰ নাম কি | কুশল কোঁৱৰ কাৰ আজো নাতি | কুশল কোঁৱৰ ৰচনা | কুশল কোঁৱৰ কোন আছিল | কুশল কোৱৰ | কুশল কোৱৰ নাটক | কুশল কোঁৱৰ question answer | কুশল কোঁৱৰৰ বিষয়ে | কুশল কোঁৱৰ কোন শ্ৰেণীৰ নাটক | কুশল কোঁৱৰৰ মাতৃৰ নাম কি | kushal konwar in assamese\nকুশল কোঁৱৰ নাটক | কুশল কোঁৱৰ কাৰ আজো নাতি আছিল | কুশল কোঁৱৰ নাটকত কেইটা দৰ্শন আছে | কুশল কোঁৱৰ নাটক pdf | kushal konwar | কুশল কোঁৱৰৰ শেষ বাণী কি আছিল | কুশল কোঁৱৰ নাটকৰ পটভূমি কি | কুশল কোঁৱৰে কোন চনত বিয়া পাতিছিল আদিকে ধৰি এই লিখনি টোত কুশল কোঁৱৰৰ জীৱনৰ ওপৰত সম্পূৰ্ণ আলোকপাত কৰা হৈছে |\nকুশল কোঁৱৰৰ জন্ম\nকুশল কোঁৱৰ Question Answer\nশিশুকাল আৰু শিক্ষা জীৱন\nকুশল কোঁৱৰে কোন চনত বিয়া পাতিছিল?\nমহাত্মা গান্ধী আৰু কুশল কোঁৱৰ\n১৯৪২ চনৰ আন্দোলন আৰু অসমত প্ৰভাৱ ?\nকুশল কোঁৱৰৰ গ্ৰেপ্তাৰ ?\nশ্বহীদ কুশল কোঁৱৰ\nKushal Konwar, ভাৰত স্বাধীনৰ বাবে অসমৰ ভূমিকা সেইটো ভাৰতবৰ্ষৰ আন ৰাজ্যতকৈ অতুলনীয় বুলি ক’ব পাৰি। ভাৰতৰ স্বাধীনতা সংগ্রামত অসমৰ বহুকেইজন ডেকা, মহিলাই নিজৰ প্রাণ দি শ্বহীদ হৈ ভাৰত স্বাধীন কৰাৰ কথা ইতিহাসত জিলিকি আছে। বহুবােৰ অসমীয়া ডেকাই ভাৰত জাতীয় কংগ্ৰেছত যােগদান কৰি স্বাধীনতা সংগ্রামতাে আগবঢ়াই নিছিল। বহু ডেকা-গাভৰুৱে নিজৰ বুকুট গুলি লৈ এই সংগ্ৰামত তেজ বােৱাই ভাৰত স্বাধীনতাৰ ক্ষেত্ৰত সহায়ৰ অৱদান যােগাই। সেইসকলৰ নাম হ’ল—কনকলতা, মুকুন্দ কাকতি, ভােগেশ্বৰী ফুকননি, তেলেশ্বৰ বৰুৱা, কুশল কোঁৱৰ আৰু বহুতাে।\nএই সকলােৰে ভিতৰত কুশল কোঁৱৰৰ নাম বিশেষকে ল’ব পাৰি। কাৰণ তেওঁ ১৯৪২ চনৰ আন্দোলনত অসমৰ ছহিদ হােৱা ব্যক্তি। তেওঁৰ সকলাে জীৱনৰ আশা-লােভ, দুখ বাদ দি নিজ মাতৃভূমি ৰক্ষাৰ বাবে প্রাণ দিছিল। কুশল কোঁৱৰৰ যি অসম বা ভাৰতীয় স্বাধীনতা সংগ্রামলৈ অৱদান তাৰ ফল তেওঁ ফাঁচিৰ দ্বাৰাহে পাইছিল। কিয়নাে তেওঁক বিভিন্নভাৱে দোষাৰােপ কৰি ফাঁচি দিয়া হৈছিল। তেওঁৰ যি অৱদান অসমলৈ সেই সকলােবােৰৰ বাবে, অসমীয়া জাতি থাকে মানে, কুশল কোৱৰৰাে নাম আমাৰ মাজত জিলিকি থাকিব। কিয়নাে যি লােকে । নিজৰ দেশ বা জাতিৰ প্রতি মৃত্যু বৰণ কৰে তেওঁলােকে পৃথিৱীত ছহিদ হিচাপে সকলােৰে মনত থাকে। Kushal Konwar.\nকুশল কোঁৱৰৰ জন্ম হয় এটি মধ্যমীয়া বৃত্তিৰ শ্ৰেণীৰ পৰিয়ালত। তেওঁৰ জন্ম স্থান আছিল গােলাঘাট জিলাৰ ঘিলাধাৰী মৌজাৰ চাউডং চাৰিআলিত। তেওঁ জন্ম গ্রহণ কৰে ১৯০৫ চনৰ ২১ মার্চ তাৰিখে। কুশল কোঁৱৰ(Kushal Konwar) আন শিশুৰ দৰে মাক-দেউতাকৰ প্রিয় আছিল। তেওঁৰ পিতাকৰ নাম আছিল সােনাৰাম কেঁৱৰ আৰু মাকৰ নাম আইছল কণপাহি ওৰফে কনকেশ্বৰী কেঁৱৰ। তেওঁলােকৰ ল’ৰাছােৱালীৰ ভিতৰত পঞ্চমজন আছিল কুশল কোঁৱৰ। কুশল কোঁৱৰৰ পিতৃ সােনাৰাম কোৱৰ আছিল এজন ব্যৱসায় বাণিজ্যৰ লােক। সােনাৰাম কেঁৱৰৰ এজন পৰম বন্ধু লগ পাইছিল।Kushal Konwar.\nQ: কুশল কোঁৱৰ কাৰ আজোনাতি?\nAns: লালৈ কোঁৱৰৰ ।\nQ: কুশল কোঁৱৰ কোন স্কুলৰ ছাত্ৰ আছিল ?\nAns: ১৯১২ চনত কুশল কোঁৱৰে বালিজান প্ৰাথমিক বিদ্যালয়ত প্ৰাৰম্ভিক শিক্ষা আৰম্ভ কৰে আৰু ১৯২১ চনত গোলাঘাটৰ বেজবৰুৱা মধ্য ইংৰাজী বিদ্যালয়ত শিক্ষা সমাপ্ত কৰে।\nতেওঁৰ লগত লগ লাগি সােনাৰাম কোঁৱৰেও ব্যৱসায় আৰম্ভ কৰিছিল। কিন্তু কাৰণবশতঃ মিগৰ উইলচন ইংলেণ্ডলৈ যায় গৈ। সেই সােনাৰাম কেঁৱৰৰ ব্যৱসায়ত বিভিন্ন ধৰণে লােকচান হ’বলৈ ধৰে। সেইবাবে তেওঁ নিজৰ পিতৃৰ সম্পত্তি বালিজান বাদ দি গুচি যাবলগীয়া হৈছিল। কোৱা মতে, কুশল কোঁৱৰ আদি পুৰুষ লালৈ কোৱৰ। আৰু তেওঁৰ পুত্ৰ নন্দৰাম। নন্দৰামে নিজৰ পৰিয়াল লৈ লােকোবা পৰা গােলাঘাটৰ বালিজানত বাসস্থান কৰেহি। কিয়নাে সেইদিনত মানৰ আক্রমণ তাত বহু ধৰণে চলিছিল। নন্দৰামৰ নাতি আছিল সােনাৰাম আৰু সােনাৰামৰ বিষয়ে ড° বীৰেন্দ্ৰ কুমাৰ ভট্টাচার্যদেৱে এনেদৰে কৈছে যে “বহুতে কুশলৰ কথা জানে, কিন্তু কোৱৰৰ কথা নাজানে।Kushal Konwar.\nকুশল কোঁৱৰহঁত কমলেশ্বৰ সিংহৰ বংশধৰ বুলি মােক তেওঁৰ বংশৰ বুঢ়া এজনে ক’লে। ৰজাৰ পােৱালি। তাতে ফচিকাঠত ওলমা মণিৰামক সোঁহাত স্বৰূপে লৈ শেষবাৰলৈ বৃটিছ খেদিবলৈ ওলােৱা ৰজা তেওঁ। তেওঁৰ বংশৰ লৰাই ডেৰশ বছৰৰ পিছত ভাৰত ত্যাগ কৰা’ আন্দোলনত ফাচি যাব তাক বাৰু কোনে জানিছিল? সিংহৰ ল’ৰা সিংহ হয় বােলা প্রবচনটি ঐতিহাসিক সত্য নহয়, কিন্তু কুশলৰ ক্ষেত্ৰত ই বােধহয় ব্যতিক্রমহে। বংশৰ জ্যেষ্ঠজনে মােক কৈছিল—তেওঁলােকৰ ভাল আৰু পথাৰলৈ উঠি অহাৰ আগতে ফৰকাটিং চাৰিআলিত আছিল। ফৰকাটিঙলৈ কেতিয়া আহিল তাক নাজানাে।” Kushal Konwar.\nশিশু কালত ব্যৱসায়ীৰ পুত্ৰ হিচাপে সহজ সৰল হিচাপে নিজৰ জীৱন-যাপন কৰিছিল। নিজ সমনীয়াৰ লগত বিভিন্ন ধৰণৰ খেলধেমালীৰে শিশু কালছােৱা পাৰ কৰিছিল। আনহাতে, তেওঁ বাহী, খােল আদি সৰুকালৰ পৰাই বজোৱা আৰম্ভ কৰিছিল। কুশল কোঁৱৰৰ শিক্ষা জীৱন আৰম্ভ হয় বালিজানতে। ১৯১২ চনত কুশল কেঁৱৰ(Kushal Konwar) বালিজান প্রাথমিক বিদ্যালয়ত নাম ভর্তি কৰে আৰু তেওঁ প্ৰাৰম্ভিক শিক্ষা তাৰ পৰাই আৰম্ভ কৰে। ইয়াৰে পিছত তেওঁ ১৯১৮ চনত প্ৰাৰম্ভিক শিক্ষা সমাপ্ত কৰে। আৰু সেই চনতে তেওঁক গােলাঘাটৰ বেজবৰুৱা মধ্য ইংৰাজী স্কুলত নামভর্তি কৰে।\nকুশল কোৱৰে নিজৰ শিক্ষা সমাপ্ত কৰে ১৯২১ চনত আন বহু ছাত্র-ছাত্রীৰ লগত। তেওঁৰ তেতিয়া ১৭ বছৰ বয়স হৈছিল, যেতিয়া তেওঁ অষ্টম শ্রেণী পাছ কৰিছিল। স্কুলীয়া জীৱনত তেওঁৰ কিছু ঘটনা ঘটিছিল। তেওঁ যেতিয়া বেজবৰুৱা স্কুলত পঢ়ি আছিল, জালিয়ানৱালা বাঘ’ ১৯১৯ ৰ পিচতে, গান্ধীজীৰ স্বাধীনতা আন্দোলন সমগ্ৰ ভাৰততে বিয়পিছিল। সেয়ে বাবে ১৯২০ চনত কংগ্ৰেছ অধিবেশন নাগপুৰত বহিছিল। এই অধিবেশনৰ লক্ষ্য আছিল সম্পূর্ণ স্বৰাজ’। আৰু ১৯২১ চনত স্বাধীনতা আন্দোলনত এটি নতুন পথলৈ টাল খাইছিল। অসহযােগ আন্দোলন সমগ্র ভাৰতৰ চুকে কোনে আৰম্ভ হৈছিল। Kushal Konwar.\nপ্রথমবাৰৰ বাবে স্কুলীয়া, কলেজীয়া ছাত্রছাত্ৰীয়ে দেশৰ স্বাধীনতা আন্দোলনত আগভাগ লৈছিল। এই নেতৃত্বত আছিল মহাত্মা গান্ধীজী। সেই সোঁত অসম ফালেও বলিবলৈ লৈছিল। গান্ধীজীৰ নীতি আছিল যে সামাজিক, ৰাজনৈতিক, অর্থনৈতিক, শিক্ষাৰ ক্ষেত্ৰত কোনাে সহযোেগ নকৰা। বিদেশী বস্ত্ৰ আৰু সামগ্রিক বহিষ্কাৰ কৰা। সেয়ে অসমৰ স্কুল, কলেজৰ ছাত্ৰ-ছাত্ৰীয়েও এই আন্দোলনত ভাগ লৈছিল। ইয়াৰে মাজত আছিল কুশল কোঁৱৰে। তেওঁ গান্ধীৰ আদর্শবােৰ অতিকৈ ভাল পাইছিল। সেইবাবে তেওঁ এই আন্দোলনত আগভাগ ল’বৰ বাবে নিজৰ নাম দিছিল। কিন্তু এইক্ষেত্ৰত বাপেকে কুশল কোৱৰক(Kushal Konwar) বহুতাে গালি পাৰিছিল। কিন্তু কুশল কোঁৱৰ মান্তি নহৈছিল আৰু যাবলৈ জেদ কৰিছিল।\nসেই সময়ত বাপেক সােনাৰাম কোৱৰ অর্থনৈতিক দুর্বলতাত ভুগিছিল, কিয়নাে তেওঁৰ বন্ধু উইলচন ইংলেণ্ডলৈ যাত্ৰা কৰিছিল। সেয়ে, তেওঁ নিজৰ ব্যৱসায় বাণিজ্যত অতিকৈ লােকচানৰ মুখ দেখিছিল। আনকি নিজৰ পিতৃৰ সম্পত্তি বাদ দি, বাসস্থান এৰি যাবলগীয়া হৈছিল ৰেংমাইলৈ। তাতে তেওঁলােকে জীৱনৰ নতুন যাত্ৰা আৰম্ভ কৰিলে। কুশল কোঁৱৰৰ স্বাধীনতা বা দেশ প্রেমৰ ভাব স্কুলীয়া জীৱনৰ পৰাই আছিল। কিয়নাে তেওঁ পূর্ব আন্দোলনকাৰীৰ কথা গম পাইছিল। কিন্তু বাপেকে এই কথা বিৰােধীতা কৰিছিল। কিয়নাে দেউতাকৰ উপৰি পুৰুষেও নিজৰ দেশক স্বাধীনতা দিবলৈ নােৱাৰিলে গৈ। Kushal Konwar.\nKushal Konwar, দেউতাকৰ আর্থিক অঘটন, নিজৰ পৰিয়ালৰ পৰিস্থিতি একেবাৰে বেয়া কৰিছিল। নিজৰ সকলাে এৰি তেওঁলােক ৰেংমাইলৈ যাত্ৰা কৰিব লগা হয়। কুশল কোঁৱৰ ৰেংমাইত বহু বন্ধুৰ লগত মিলি যাব ধৰিলে আৰু তেওঁ ৰেংমাইৰ সামাজিক জীৱনটো আকোৱালি লৈছিল। তেওঁ তাতে বহুতাে সামাজিক অনুষ্ঠানত যােগদান কৰিছিল। আৰু সামাজিক কামত মনযােগ বাঢ়িল, সেয়ে তেওঁ সামাজিক কর্মকর্তা হিচাপে পৰিচিত হ’ব ধৰিলে। তেওঁ তাতে বহুতাে মানুহৰ মাজত স্বাধীনতাৰ কথা বার্তা বিলাইছিল।ৰেংমাইত, স্থানীয় বাসিন্দাৰ লগত মিলি এখন প্রাথমিক বিদ্যালয়ৰ আৰম্ভ কৰে।\nতাতে তেওঁ শিক্ষকতাৰ চাকৰি কৰিবলৈ লয়, অবৈজ্ঞানিকভাৱে। কিন্তু তেওঁৰ পিতৃ সােনাৰাম কেঁৱৰে এই কথা ভাল পােৱা নাছিল। কিয়নাে তেওঁ ভাবিছিল যে, শিক্ষকতা কৰি একো লাভ নহয়, কাৰণ তেওঁৰ অর্থনৈতিক দিশটো অতিকৈ দুর্বল হৈ পৰিব, কিয়নাে ঘৰুৱা যিটো বিপদৰ মাজেৰে নিজৰ পৰিয়ালটো দুখ ভূগি আছিল তাৰ বাবে এনেকুৱা চাকৰি কৰা কোনাে জ্ঞানীৰ কাম নহয়। এই গালি শপনি খােৱাৰ পিছত, কুশল কোঁৱৰে(Kushal Konwar) চাহ বাগানত কাম কৰিবলৈ চিন্তা কৰিলে। কিন্তু তেওঁৰ মনত এটা কথাই বহুভাবে আমনি কৰিছিল যে, তেওঁৰ স্বাধীনতাভাব’ৰ মনতাে বৃটিছৰ অধিনত কাম কৰাটো ভাল হ’ব নে নহব। কিয়নাে তেওঁ ইতিমধ্যে স্বাধীনতাৰ বাবে গান্ধীজীৰ আদৰ্শ কথা শুনি ডাঙৰ হৈছিল আৰু গান্ধীজী আছিল তেওঁৰ প্রিয় আদর্শবাদী নেতা। Kushal Konwar.\nকিন্তু, সেই সময়তে তেওঁৰ সুভাগ্যই কপাল ফুলালে, বালিজানত, অসমীয়া চাহ বাগান এখন খুলিলে বিশ্বেচৰ শৰ্মা নামৰ মানুহ এজনে। দেউতাকৰ ঘৰ চলােৱাৰ আৰ্হি মানি তেওঁ বিশ্বেচৰ শৰ্মাদেৱৰ চাহ বাগানত ১৭ জুন, ১৯২৭ চনৰ পৰা পৰ্যবেক্ষক হিচাপে কাম কৰিবলৈ লয়। ইয়াৰ পিছতেই তেওঁ সেই বাগানত কেৰাণী হিচাপে চাকৰি কৰে। তেওঁ ১৯২৭ চনৰ পৰা ১৯৩৬ চনলৈকে সেই বাগানত কাম কৰে, মুঠ ন বছৰ। কুশল কেঁৱৰৰ পৰিয়ালৰ কিছু এটা পৰিয়ালৰ সম্পত্তি অলপ বালিজানত আছিল। তেও যেতিয়া বিশ্বেশ্বৰ শৰ্মাৰ বাগানত কাম কৰিছিল তেতিয়া তেওঁ তাতে বাস কৰিছিল।\nতেওঁ যেতিয়া ঘৰলৈ ঘূৰি আহে তেতিয়া কংগ্ৰেছৰ সহকর্মী কোঁৱৰৰ(Kushal Konwar) লগত মিলি বিভিন্ন বার্তা, আলােচনা, সভা আদি পাতিছিল আৰু কিছু পৰিমানে সাংগঠনিক কর্মতাে তেওঁ লিপ্ত হৈ আছিল কংগ্ৰেছ দলৰ বাবে। তেওঁ ডেকা কালত অতিকৈ এজন সুন্দৰ পুৰুষ আছিল আৰু লগতে চাকৰিও আছিল। কিন্তু তেওঁ নিজকে এজন সমাজত প্রতিষ্ঠাপক বা বহু পৰিমাণৰ ধন উপার্জন কৰিবলৈ ভাল নাপাইছিল। কিয়নাে তেওঁৰ সৰুৰে পৰা স্বাধীনতা আন্দোলনৰ প্ৰতিহে মনটো গঢ়িছিল। সেই বাবে তেওঁ বিভিন্ন গাৱে-ভূঞে আন্দোলনৰ প্ৰচাৰ কৰিবলৈ ঘূৰি ফুৰিছিল। তেওঁ নিজৰ দেশৰ বাবে প্ৰাণৰ আহুতি দিয়াত কোনাে ধৰণৰ পিছ নপৰা মনােভাৱৰ নাছিল। Kushal Konwar.\nসেই তেজেই পিছত তেওঁৰ মৃত্যুৰ কাৰণ হৈছিল বুলি ক’ব পাৰি। সেইবাবে তেওঁৰ পিতৃয়ে মনত এটা ভয়লৈ জীয়াই আছিল আৰু তাৰ বাবে তেওঁ বালিজানলৈ কুশল কোঁৱৰক চাবলৈ আহিছিল। (বিবাহ জীৱন) দেউতাক অহাতে তেওঁৰ বিবাহৰ কথা-বতৰা পাতে। কাৰণ তেওঁৰ ককায়েকবােৰে বিয়া বাৰু কৰাই আজৰি হৈছিল। সেয়ে ঘৰুৱা হেঁচাত কুশল কেঁৱৰৰাে বিয়া ঠিক হ’ল।\n১৯২৯ চনত কুশল কোঁৱৰ প্ৰভাৱতী নামৰ কন্যা এগৰাকীৰ লগত বিবাহ পাশত আবদ্ধ হয়।। প্রভাবতী মৰঙি কেঁৱৰ গাঁওৰ, ভদ্রলােক প্রেমানন্দ দুৱৰাৰ সুকন্যা আছিল ।\nতেওঁৰ চাকৰি কৰি থকা কালতে এটি ঘটনা ঘটিছিল। আৰু এই ঘটনাৰ পৰা তেওঁৰ জীৱনত এটি প্ৰভাৱ পৰে। তেওঁ যেতিয়া বিশ্বেশ্বৰ শৰ্মাৰ বাগানত কাম কৰি আছিল, তেতিয়া প্রায় ৬০/৭০ টা মান বৃটিছ চাহাবৰ বাগিচা জামুগুৰি বাগিচাৰ বনুৱাৰ গৰুৱে, বালিজান বাগিচাৰ মাজত সােমাই বহুতাে চাহ পুলি গছ ধ্বংস কৰিছিল। তাকে দেখি খঙতে কুশল কোঁৱৰে(Kushal Konwar) গৰুকেইটা বান্ধি ৰাখিছিল আৰু গৰুকেইটা আনক নিদি পেলাই, বৃটিছৰ মেনেজাৰ জনক গৰুকেইটা নিবলৈ মাতি পঠিয়ালে। জামুগুৰি বাগিচাৰ মেনেজাৰ মি. উইলচন গৰু নিবলৈ অহাত, কুশল কোঁৱৰ আৰু উইলচনৰ মাজত তর্ক-বিতর্কৰহে আৰম্ভ হৈছিল।\nএই বিতর্কতে দুয়ােজনৰ খং বেছিলে গ’লগে উইলচনে তেওঁক লাঠি এডালৰে মাৰ মাৰিবলৈ খেদি গ’ল। তেতিয়া কুশল কোৱৰৰাে বহু খং উঠিল আৰু তেওঁ নিজৰ জোতা পাত খুলি উইলচক মাৰিবলৈ আগবাঢ়িলে। কুশল কোঁৱৰৰ সেই বাঘৰ দৰে ৰূপ দেখি উইলচনৰ বুকু কপিল আৰু তাৰ পৰা তেওঁ লগে লগে নিজৰ বাসস্থানলৈ খৰখেদা কৈ গুচি যায় গৈ। পিছত কুশল কোঁৱৰে সেই বান্ধি থােৱা গৰুকেইটাক গােলাঘাটৰ গৰু চৰণীত এৰি দিয়ে। এই কান্দৰ বাবেই জামুগুৰিহাটৰ চাহ বাগানে গৰুকেইটাক মুকলি কৰি অনাত বহু পৰিমানৰ ধন ব্যয় কৰিব লগা হয়।Kushal Konwar.\nএই ঘটনাৰ পিছৰে পৰা তেওঁৰ মনলৈ ঘৃণা ভাব বেছিকৈ জন্ম হ’ব ধৰিলে বৃটিছলৈ। কিয়নাে তেওঁ গান্ধীজীৰ আদৰ্শৰ প্রতি অতিকৈ ধাবমান আছিল। আৰু স্বাধীনতা সংগ্ৰামত যােগদান দিবলৈ তেওঁ বহুভাৱে ইচ্ছুকতা লাহে লাহে বাঢ়ি আহিছিল। সেইবাবে তেওঁ ৩০ জুন, ১৯৩৬ চনত বিশ্বেশ্বৰ শৰ্মাদেৱৰ বাগানৰ চাকৰি এৰিছিল। আৰু তেওঁ গান্ধীজীৰ আদৰ্শৰ পথত জীৱন যাত্ৰা কৰিবলৈ আৰম্ভ কৰিছিল।\nKushal Konwar, ১৫ এপ্রিলৰ ১৯৩৪ চনত মহাত্মা গান্ধী গােলাঘাটলৈ আহে। তেওঁ এইবাৰে স’তে তিনিবাৰ অসম ভ্ৰমণ কৰে। ১৫ এপ্রিলত তেও দহ দিনৰ বাবে অসমলৈ আহি তেওঁ গােলাঘাট লৈ যাত্ৰা কৰিছিল। কিয়নাে তাতে সকলাে মানুহ এক গােট হৈছিল আৰু লগ পাবলৈ ইচ্ছুক হৈছিল জাতিৰ পিতাজনক। মহাত্মা গান্ধীৰ সেৱা সুশ্রুষাৰ, সকলােবােৰৰ বাবে দায়িত্ব অর্পন কৰা হৈছিল কুশল কোঁৱৰ, ভদ্র ফুকন, তিলক বড়া, আদি বহু ডেকা কংগ্ৰেছী কর্মসকলক। কুশল কোৱৰে যেতিয়া মহাত্মা গান্ধীক প্রথম দেখিছিল তেতিয়া তেওঁ কুণ্ঠা বােধ কৰিছিল। ইয়াৰে পিছত ডেকা কুশল কোঁৱৰে মহাত্মা গান্ধীৰ ভৰি চুই সেৱা জনাইছিল আৰু আশীর্বাদ লৈছিল।\nতেওঁ মহাত্মা গান্ধীৰ লগত বহু সময় ধৰি বার্তা লাভ কৰিছিল আৰু আন্দোলন, স্বাধীনতা আদিৰ বহু কথা শিকিছিল। এই কথা-বতৰাৰ পৰা ডেকা কুশল কোঁৱৰৰ(Kushal Konwar) মনােভাৱত মহাত্মা গান্ধীৰ আদর্শ চৰিত্ৰই বিশেষকৈ প্ৰভাৱ পেলাইছিল। তেওঁ লাহে লাহে নিজৰ জীৱনটোক দেশৰ স্বাধীনতাৰ ফালে সঠিক দিশ দিবলৈ ধৰিলে। আনকি, কৰি থকা চাকৰিটোত এৰি পেলাই, দেশ স্বাধীনৰ কৰ্মতহে আগভাগ লৈছিল। এই সময়খিনিত, | তেওঁ সত্য-ন্যায়ৰ সকলাে কথা গম পাইছিল। সেয়ে কুশল কোঁৱৰৰ মনৰ আশা এটি পূর্ণ হৈছিল বুলি ক’ব পাৰি, মহাত্মা গান্ধীক লগ পােৱাৰ পিছত।\nযেতিয়া কুশল কোঁৱৰৰ ৩১ বছৰত ভৰি দিছিল তেতিয়া তেওঁ ভাগৱত গীতা আদি পঢ়িবলৈ লৈছিল। আৰু তেওঁ মাছ, মাংস এৰি নিৰামিষ ভােজী হৈছিল। লগতে তেওঁ নিজৰ চাকৰিও ১৯৩৬ চনত বাদ দিছিল। যেতিয়া তেওঁ চাকৰি বাদ দিয়ে, তাৰে পিছত তেওঁ সক্রিয় ভাবে দেশৰ স্বাধীনতা আন্দোলনত নামি পৰে। তেওঁ বিভিন্ন গাৱে-ভূঞে থাকিবলৈ ধৰে আৰু স্বাধীনতা প্রচাৰ কৰি মানুহবােৰক স্বাধীনতা সংগ্রামৰ বাবে বার্তা প্রচাৰ কৰি বৃটিছক খেদিবলৈ, দেশপ্রেম জোগাই তােলে। এই স্বাধীনতা আন্দোলনৰ এটা কার্যক্রম আছিল যে, আঞ্চলিক হিচাপে আৰু তালুকা হিচাপে আন্দোলনৰ ৰায়ট স্থাপন কৰা।\nসেইবাবে কুশল কোঁৱৰে(Kushal Konwar) বিভিন্ন গাঁও আদি ঘূৰিবলৈ লৈছিল। সৰু পথাৰত কুশল কোঁৱৰে এখন ৰায়ট স্থাপন কৰাৰ ব্যৱস্থা কৰিছিল তেওঁ মানুহৰ হৃদয় জয় কৰিছিল, মানুহৰ মানসিকতা সলনি কৰাৰ ক্ষমতা আছিল আৰু তেওঁ মানুহৰ সাংগঠনিক গােট তৈয়াৰ কৰাৰ বাবে ক্ষমতা দেখুৱাইছিল। সেইবাবে তেওঁৰ সেই ৰায়ট সভালৈ বহুতাে মানুহৰ সমাগম হৈছিল। সৰুপথাৰৰ ৰায়ট সভা বিজয় হােৱাৰ পাছত, তেওৰ জনপ্রিয়তা বাঢ়ি আহিছিল। আনকি এই জনপ্রিয়তাই কংগ্ৰেছৰ চক্ৰটো সমাগম হৈছিল, যাৰ ফলত তেওঁ প্রশংসা প্রাপ্ত হয়। ইয়াৰে পাছত তেওঁ এজন নেতা হিচাপে গােলাঘাট জিলাৰ কংগ্রেছ কমিটিৰ পৰিচয় পায়।\nএই সময়তে কুশল কোঁৱৰৰ(Kushal Konwar) জীৱনলৈ এটি বেয়া দিন আহে। ৰায়টৰ পিছতেই তেওঁৰ পিতৃ সােনাৰাম কোঁৱৰৰ মৃত্যু ঘটে। সেইবাবে কুশল কোঁৱৰ তেওঁৰ সৈতে প্ৰভাৱতী আৰু তিনিটা সন্তানৰ সৈতে চুকিয়া পথাৰলৈ লৈ যায়গৈ। (তেওঁলােকৰ পিছত আৰু এটি সন্তান জন্ম হয়)। সৰুপথাৰৰ ঘৰ হিচাপে হয়, তেওঁ নিজৰ কামত অতিকৈ ব্যস্ত থাকিব লগা হয়। কিয়নাে সেই সময়ত আন্দোলন দ্রুত গতিত চলিবলৈ ধৰে আৰু কুশল কোঁৱৰে প্ৰচাৰৰ বাবে বহু ঠাইতাে যাব লগা হয়। সেইবাবে সমগ্ৰ ঘৰৰ দায়িত্ব তেওঁৰ পত্নী প্রভাৱতীক দিব লগা হয়, আৰু তেওঁ ঘৰ চলাবলৈ আৰম্ভ কৰে।\nKushal Konwar, ১৯৪২ চনৰ ৯ আগষ্টত মুম্বাইত ভাৰত কংগ্ৰেছ কমিটিৰ সভাত ‘ভাৰত ত্যাগ’ প্ৰস্তাৱ গৃহীত হয়। এই প্রস্তাৱ আছিল যে বৃটিছসকল ভাৰত এৰি গুচি যাব লাগে। সেইমর্মে ভাৰত ত্যাগ-আন্দোলনৰ আৰম্ভ হ’ব ধৰিলে। গান্ধীজীৰ আদৰ্শ আছিল যে এই আন্দোলনৰ মাধ্যমবোেৰ হৈছে—অনশন, পিকেটিং, ধর্মঘট, আদি, সেই আদৰ্শৰ দ্বাৰাই ভাৰত ত্যাগ আন্দোলনৰ আৰম্ভ হ’ল সমগ্ৰ ভাৰতৰ চুকে কোণে। কিন্তু এই আন্দোলনৰ আৰম্ভ হােৱাৰে পিছত গান্ধীজীক জেললৈ নিয়ে বৃটিছ চৰকাৰে। তাৰে পিছত জৱাহৰলাল নেহেৰু আৰু আব্দুল কালাম আজাদকো বৃটিছে গ্রেপ্তাৰ কৰে, আৰু কাৰগাৰাত বন্দী কৰে।\nবৃটিছে এই আন্দোলনৰ আন্দোলনকাৰী, নেতা, নির্দোষী জনসাধাৰণলৈ গুলি চালনা কৰে। বহু শ শ লােক মৃত্যু বৰণ কৰে। সৰ্বভাৰততে কংগ্ৰেছী দলটোক দোষি সাব্যস্ত কৰা হয়। সেই মিছা অভিযােগ দাখিল কৰি বৃটিছ চৰকাৰে আন্দোলনকাৰী-বােৰৰ ওপৰত নানান অত্যাচাৰ চলায়। তাৰে পিছত সমগ্ৰ ভাৰততে এই আন্দোলনে অহিংসাৰ পৰা হিংশুক আন্দোলনলৈ ৰূপান্তৰ হয়। বিভিন্ন ঠাইত বৃটিছৰ আর্মি, পুলিচ, মানুহক মাৰিবলৈ ধৰে, কায্যালয়বােৰ ভাঙি জ্বলাই দিয়ে, আৰু বহু ধৰণে নানান অত্যাচাৰ কৰিবলৈ আৰম্ভ হয়।Kushal Konwar.\nঅসমতাে এই আন্দোলনৰ প্রভাব বাৰুকৈ পৰে বিভিন্ন ঠাই, অঞ্চল, গাৱে-ভূঞে মানুহক অত্যাচাৰ কৰিবলৈ লয় বৃটিছে, আৰু অসম কংগ্ৰেছৰ দলটোক বে-আইনী বুলি দোষি সাব্যস্ত কৰি নেতাবােৰক অত্যাচাৰ কৰিবলৈ আৰম্ভ হয়। সেইবাবে অসমৰ চুকে-কোনে ইয়াৰ প্রভাৱ হিংসাত্মক ৰূপ লয়। বিভিন্ন ঠাইত দল সংগঠন আদি গঠন হৈ বৃটিছৰ বিৰােধিতা কৰে। এই আন্দোলনৰ বিভিন্নজন নেতা কাৰাগাৰলৈ যায় যেনে—বিমলা প্রসাদ চলিহা, গােপীনাথ বৰদলৈ, সিদ্ধিনাথ শৰ্মা, বিষ্ণুৰাম মেধি, দেৱেশ্বৰ শৰ্মা আদি। এই আন্দোলনৰ ধ্বনি কৰিম নহয় মৰিম’ সত্যাগ্রহ ভাৰতৰ অঞ্চল সমূহত বিয়পে। অসমতাে এই ধ্বনিৰ আঁৰে আন্দোলনৰ প্রকোপ বাৰুকৈ হ’বলৈ ধৰে। Kushal Konwar.\nঅসমত বহুবােৰ আন্দোলনকাৰী নেতা আত্মগােপন হয়—জ্যোতিপ্রসাদ আগৰৱালা, শংকৰ বৰুৱা, মহেন্দ্ৰ হাজৰিকা আদি। অসমৰ গহপুৰত কনকলতাৰ দুই আন্দোলনত বৃটিছৰ গুলি খাই মৃত্যু বৰণ কৰে। তেওঁ এই আন্দোলনৰ অসম প্রথম স্বহীদ হােৱা মহিলা। এই ঠাইতে মুকুন্দ কাকতিদেবৰ গুলি খাই মৃত্যু হয়। অসমৰ আন বহু ঠাইতে বৃটিছৰ অত্যাচাৰত বহু ক্রান্তিকাৰী সকলৰ মৃত্যু বৰণ কৰে। যেনে—হেমৰাম বৰুৱা, কলাই কোঁচৰ, হেমৰাম পাতৰ, গুণাভিৰাম বৰদলৈ, তিলক ডেকা আদি। আন্দোলনত শ্বহীদ হােৱা এই পাঁচজন লােকৰ প্রতি শ্রদ্ধা জনাবলৈ পঞ্চবীৰ দিৱসৰ আয়ােজনে কৰা হয়।\nএই দিৱসৰ আয়ােজনলৈ অহা বিভিন্ন মানুহক পুলিচে লাঠি চালনা কৰে আৰু লগে লগে গ্রেপ্তাৰ কৰে। এই আন্দোলন আছিল অহিংসাত্মক বৃটিছ বিৰুদ্ধে আন্দোলন। কিছু কংগ্ৰছী ‘ছুইচাইদ স্কোৱাদ’ (Suicide Squad) গঠন কৰে। এই ‘স্কোবাদৰ কাৰ্য আছিল ৰেল লুটপাত কৰা, দলং ভঙা, জ্বলােৱা, আৰ্মিৰ আউট গােট সমূহত আক্রমণ কৰা আদি। গান্ধীজীৰ আদৰ্শত চলা কুশল কেঁৱৰে এই চুইচাইদ স্কোৱাদটো গ্ৰহণ কৰা নাছিল। ইয়াৰ পৰা তেওঁ আঁতৰতহে আছিল। কিন্তু কংগ্ৰেছৰ কিছুমান সহকর্মীয়ে এই ‘স্কোৱাদ’ৰ কৰ্মত লিপ্ত হয়, যিটো আছিল কুশল কোঁৱৰৰ বাবে অতি দুভাগ্যজনক কথা।Kushal Konwar.\n১০ অক্টোবৰ, ১৯৪২ চনৰ দিনা ৰাতি ১ বাজি ৫২ মিনিটত, এখন যাত্রী ৰে’ল বৃটিছৰ সৈন্যৰ সৈতে সৰু পথাৰৰ এক কিলােমিটাৰ আগত বাগৰি পৰিছিল। এই দুর্ঘটনাটোত প্রায় ১০০০ মান বৃটিছ সৈন্যৰ মৃত্যু হৈছিল। এই আছিল ‘ছুইচাইদ স্কোবাদ’ৰ কৰ্ম, কিছুমান কংগ্ৰেছী নেতাৰ। এই দুর্ঘটনাৰ পিছতেই সৰু পথাৰ অঞ্চলত বৃটিছৰ পুলিচ মিলিটেৰীৰ নির্যাতন আৰম্ভ হয়। বহুতাে কংগ্ৰেছ কৰ্মীৰ ওপৰত বিভিন্ন ধৰণে অত্যাচাৰ আৰম্ভ কৰিবলৈ লয়। সেই সময়তে কুশল কোঁৱৰ গ্ৰেপ্তাৰ বা অত্যাচাৰৰ সন্মুখীন হ’ব বুলি কৰ্মীসকলে তেওঁক পৰিয়াল সহ আত্মগােপন হ’বলৈ পৰামর্শ দিলে। কিন্তু কুশল কোঁৱৰে তেনে নকৰিছিল আৰু আন্দোলন দেশ ৰক্ষাতহে লিপ্ত হৈছিল।\nএই দুর্ঘটনাৰ পিছত সমগ্ৰ সৰু পথাৰত বহুতাে কর্মী গ্রেপ্তাৰ হৈছিল। তাৰে ভিতৰত আছিল গ্রেপ্তাৰ হােৱা কংগ্ৰেছ কর্মী কুশল কেঁৱৰে(Kushal Konwar)। আৰু বিভিন্নজনক বৃটিছ পুলিচে জেললৈ প্ৰেৰণ কৰিছিল। সেই সময়ত বহু সহপাঠীয়ে তেওঁক আত্মগােপন হ’বলৈ কৈছিল কিন্তু তেওঁ তেনে কৰিছিল। কুশল কোঁৱৰ আছিল সেই সময়ৰ গােলাঘাট জিলাৰ কংগ্ৰেছ সমিটিৰ নেতা। তেওঁকো বৃটিছে মিছাৰ আশ্ৰয় লৈ গ্রেপ্তাৰ কৰিছিল, তেওঁকো এই দুর্ঘটনাত হাত আছে বুলি কৈছিল। তেওঁৰ লগতে আন ৪৩ জন কর্মীও গ্রেপ্তাৰ কৰি জেললৈ নিছিল।\nতেওঁক যেতিয়া গ্রেপ্তাৰ কৰিবলৈ আহে তেতিয়া গাওঁবুঢ়াই পুলিচক ঢিলাই দিছিল। লগে লগে ভাৰপ্ৰাপ্ত দাৰােগাই কুশল কোৱৰ আৰু তেওঁৰ বন্ধু পুকৌ শইকীয়াক গ্রেপ্তাৰ কৰিবলৈ আগুৰি ধৰিছিল। সমীন কলিতা, স্বাধীনতা সংগ্ৰামত অসমৰ শ্বহীদ নামৰ কিতাপখনিত সেই সময়ত দাৰােগা আৰু কুশল কোঁৱৰৰ কথােপকথনখিনি উল্লেখ এনেদৰে কৰিছে। “দাৰােগাই আগুৰি আমি তােমালােকক বিচাৰি আহিছোঁ। তােমালােক কংগ্ৰেছৰ ভলন্টিয়াৰ। কংগ্ৰেছৰ ভলন্টিয়াৰসকল সৰু পথাৰ ৰেল দুর্ঘটনাৰ লগত জড়িত। তােমালােকৰ বিৰুদ্ধে গ্রেপ্তাৰী পৰােৱানা আছে।”\nKushal Konwar, “বৃটিছ চৰকাৰৰ এইটো ভ্রান্ত ধাৰণা। মই দৃঢ়তাৰে ক’ব পাৰাে গান্ধীবাদী কোনাে কংগ্ৰেছ কৰ্মীয়ে এনে গর্হিত কাম কৰিব নােৱাৰে। আমি অহিংসা কর্মী, হিংসাৰ আমাৰ স্থান নাই।” দাৰােগা, “এইবােৰ কথাৰ বিচাৰ এনেদৰে নহয়। বিচাৰ কৰাই বিচাৰ কৰিব। আমাক তােমালােকক ধৰি নিবলৈ পঠিয়াইছে, আমি তােমালােকক ধৰি নিম। আমি সেইটোহে বুজোঁ। এই কথােপকথনৰ পিছতে কুশল কোঁৱৰ আৰু পুকৌ শইকীয়া দেৱক গ্রেপ্তাৰ কৰে আৰু কাৰাগাৰলৈ লৈ যায়। এই খবৰে অসমৰ গােলাঘাট জিলাৰ ৰাইজক দুখ দিছিল। ইয়াৰে পিছত ইন্দ্ৰ ফুকন আৰু নগেন চুতীয়াক পুলিচে গ্রেপ্তাৰ কৰিলে। সুৰেন ফুকনক দেখা মাত্রকে গুলি চালনাৰ হুকুম জাৰি কৰিব ধৰিলে।\nএইবােৰ হােৱাৰ পিছত অসমত এই আন্দোলন অহিংসাৰ ৰূপলৈ নাথাকিল। কুশল কোঁৱৰকো মিছা অভিযােগ কৰি গ্ৰেপ্তাৰ কৰিছিল আনহাতে শংকৰ বৰুৱাৰ মৃত্যু কৰােৱাৰ বাবত বৃটিছ চৰকাৰে দহ হেজাৰ টকাৰ পুৰস্কাৰ ঘােষণা কৰে, যিয়ে তেওঁক মাৰি পেলাই মূৰটো লৈ আনিব তেওঁক দহ হেজাৰ টকা দিব চৰকাৰে। ৫ নৱেম্বৰ ১৯৪২ চনৰ দুৰ্ঘটনাৰ কুশল কোৱৰ আৰু আন বহুকেইজন নেতা এই কর্মত লিপ্ত আছে বুলি বৃটিছ পুলিছে গ্রেপ্তাৰ কৰি জেলত কৰাইগে। যােৰহাট জেলত তেওঁ প্রায় ২২১ দিন কটাই। প্রথম ১২১ দিন তেওঁ আন কাৰাবন্দীৰ নিচিনাকৈয়ে কটাই। আৰু তাৰ পিছত তেওঁ ১০০ দিন ফঁচিৰ বাবে হুকুম দিয়া কাৰাবন্দী হিচাপে কটাই।Kushal Konwar.\nএই জেলতে আন কাৰাবন্দী নিচিনা কৈ থাকোতে অসমৰ বহু কেইজন আন্দোলনত তথা কংগ্ৰেছী নেতাক লগ পাইছিলে। সেই কেইজন আছিল গােপীনাথ বৰদলৈ, বিষ্ণুৰাম মেধী, ফকৰুদ্দিন আলি আহমেদ, বিমলা প্রসাদ চহিলা, বিজয় চন্দ্ৰ ভাগৱতী, দেৱেশ্বৰ শৰ্মা, নীলমনি ফুকন, হেমবৰুৱা, গােপাল চন্দ্র দত্ত যােগেন শইকীয়া আদিৰ দৰে আন বহুকেইজন। কুশল কোঁৱৰৰ ভাগবত, গীতা, কীৰ্ত্তন ঘােষা আদিৰ বহুতাে জ্ঞান আছিল, জেলত থকাৰ সময়ত তেওঁ এই আধ্যাত্মিকতা জ্ঞানৰ প্রভাব সকলােৰে মনত বিয়পাইছিল। তেওঁ জেলতে গীতা, ভাগৱতত পঢ়িছিল।\nকুশল কোঁৱৰ(Kushal Konwar) জেলত থাকোতে তেওঁ মাছ বিভাগৰ সম্পাদক আছিল। কিন্তু তেওঁ মাছ মাংস কণী আদি নাখাইছিল। লগতে নিমখাে নাখাইছিল। কিয়নাে তেওঁ আগৰে পৰা নিৰামিষ ভােজি আছিল আৰু বৃটিছৰ বিৰুদ্ধে আন্দোলনৰ সময়ৰ পৰা নিমখাে নােখােৱা হৈছিল। ইয়াৰে পিছত ১১ ফেব্ৰুৱাৰীৰ ১৯৪৩ চনৰ পৰা ৰেল দুর্ঘটনাৰ বিচাৰ আৰম্ভ হ’ব ধৰিলে। সেই সময়ত তেনে কোনাে বৃটিছৰ আদালত নাছিল আৰু বাদ-বিচাৰকো নাছিল। ১৯৪২ চনৰ এনে বিপ্লৱ হােৱাৰ ফলত, গবৰ্ণৰ জেনেৰেল যিকোনাে আপাত কালিন ব্যৱস্থাৰ জাননি জাৰি কৰাৰ ক্ষমতা আছিল। সেয়ে, ঠিক Gocci, (Ordinace III of 1942 and Section 109 of IPC), দ্বাৰা জিলা উপায়ুক্তকো এই আইনৰ বিশেষভাৱে ক্ষমতা দিয়া হৈছিল।\nবিচাৰৰ আৰম্ভণি হ’ল। ভাৰতৰ আইনৰ কোনাে মীমাংসাকাৰী এই বিচাৰত নিযুক্তি দিব নিদিছিল বৃটিছ চৰকাৰে। শিৱসাগৰ জিলাৰ জিলা উপায়ুক্ত মি. কেম্বল এন হামফ্রেক (Mr, Campbel Andrew Humphrey) এই দায়িত্ব দিয়া হয় যে তেওঁ এই বিষয়টোৰ ওপৰত বিচাৰ কৰক। এই গােচৰৰ সাক্ষী হৈছিল মৌজাদাৰ, গাঁওবুঢ়া আৰু বৃটিছ চৰকাৰৰ পদলেহনকাৰী দালাল কিছুমান। কিন্তু এই বিচাৰ মাথা নামতহে আছিল। ই এক ভিতৰােৱা ষড়যন্ত্রহে আছিল। বহুতাে মানুহে কুশল কোঁৱৰৰ বিৰুদ্ধে সাক্ষী দিছিলে। ১৯৪৩ চনৰ ৬ মার্চত যােৰহাট জেলত সৰু পথাৰৰ দুর্ঘটনাক লৈ পুনৰ বিচাৰ হ’বলৈ ধৰে। সেইদিনা আছিল শনিবাৰ। সেই বিচাৰতে ১৭ জুনত আটক বন্দীৰূপে ঘােষণা কৰিছিল। Kushal Konwar.\nসেইকেইজন আছিল মহেন্দ্ৰ চুতীয়া, তিলক বড়া, নমােৰাম হাজৰিকা, সূর্যকান্ত শইকীয়া, বংশীধৰ কোৱৰ, কালিৰাম কেঁৱৰ, পেটু বা বৰা, কেশৱ গগৈ, লুহাই শইকীয়া, ডিম্বেশ্বৰ শইকীয়া, জয়নাথ শইকীয়া, মাজুপিতৌ কোঁৱৰ, মাখন কোৱৰ, সােনাধৰ কোৱৰ দমন কেঁৱৰ, চেনীৰাম শইকীয়া, আৰু মীনাই চুতীয়া। ইয়াৰে ভিতৰত ইন্দ্ৰেশ্বৰ ফুকন আৰু নগেন চুতীয়াক ১০ বছৰৰ বাবে সশ্রম কাৰাদণ্ড দিয়া হল। আনহাতে, ধনেশ্বৰ গগৈক তিনি বছৰ কাৰাদণ্ড দিয়া হল। কিন্তু কুশল কেঁৱৰ; ধর্মকান্ত ডেকা, ঘনশ্যাম শইকীয়া আৰু কনকেশ্বৰ কোঁৱৰৰ ফাঁচীৰ হুকুম দিয়া হয়। কিয়নাে তেওঁলােকৰ সাপেক্ষে কোনাে সাক্ষী নাছিল, সেই বাবে মুকলিৰ বাবে আদেশ দিব নােৱাৰিছিল।Kushal Konwar.\nইয়াৰে পিছত, ২৬ এপ্রিলৰ ১৯৪৩ চনৰ দিনা অসমৰ ৰাজ্যপাল কনকেশ্বৰ কোঁৱৰ ঘনশ্যাম; ধর্মকান্ত ডেকা এই তিনিওজনক ফাঁচিৰ হুকুম দিলে। আনহাতে তেওঁলােকক ফাঁচিৰ পৰিবৰ্তে দহ বছৰ কাৰাদণ্ডৰ বিহা হয়। কিন্তু কুশল কোঁৱৰে সেই দিহা নাপাইছিল আৰু তেওঁৰ ফাঁচিৰ হুকুমে থাকিল। এই ক্ষেত্ৰত হামফ্রে চাহাবে কৈ উঠিল যে, “কুশলৰ আগেয়ে ফাঁচি, পিছত বিচাৰ।” কুশল কোঁৱৰক এনে হুকুম দিয়াৰে পিছত বহুকেইজন নেতা, আইনজীৱী আৰু অসমৰ বহু জনসাধাৰণে বহু চেষ্টা কৰিছিল। আৰু ইয়াৰ বাবে তেওঁলােকে চহী কৰা আবেদন এখন গভর্ণৰ জেনেৰেল লর্ড, লিনলােইগও (Lord Linlithgow) লৈ প্ৰেৰণ কৰিছিল। কিন্তু এই আবেদন তেওঁ নাকচ কৰিলে। সেইবাবে কুশল কোৱৰে জেলতে নিজৰ দিন কেইটা কটাইছিল আৰু জীৱনৰ অন্তিম দিনটোলৈ অপেক্ষা কৰি আছিল। Kushal Konwar.\nতেওঁ সেইকেইদিনত বিভিন্ন পবিত্র গ্রন্থ পঢ়িছিল আৰু আলােচনাও কৰিছিল। ফাঁচি হােৱাৰ পূর্বে তেওঁক চাবলৈ তেওঁৰ পত্নী, ভাতৃ, আৰু কোৱৰৰ তিনিজন সন্তান আহিছিল। সেই সময়টো আছিল তেওঁলােকৰ বাবে শােকৰ পৰিবেশ আৰু কেঁৱৰক(Kushal Konwar) লগ পােৱাত তেওঁৰ পত্নী প্ৰভাৱতীৰ চকুলাে নৰখিছিল। তেওঁ কোঁৱৰক ক’ব খুজিছিল যে, তেওঁ নিজকে সৌভাগ্যৱান বুলি ভাৱক; কিয়নাে তেওঁ নিজৰ দেশৰ বাবে প্রাণ দিব ওলাইছে আৰু এই সৌভাগ্য ভগৱানে তেওঁক দিছে আৰু বহু মানুহৰ ভিতৰত তেওঁক ভগৱানে এই কার্যৰ বাবে বাছি লৈছে। এই কথা প্রভাতীয়ে ক’ব নােৱাৰিলে কিয়নাে স্বামীৰ মুখলৈ চাই তেওঁৰ চকুৰ পানী নৰখা হৈছিল।\nএইদেখি কেঁৱৰে প্ৰভাৱতীক কৈছিল যে তেওঁ সৌভাগ্যবান যে তেওঁ নিজৰ দেশৰ বাবে প্রাণ দিব। ভগৱানৰ ইচ্ছাৰ দ্বাৰা তেওঁ নিজৰ দেশখনৰ প্রতি প্রাণৰ আহুতি দিব লৈছে। তেওঁৰ মনত এটা আশা আছিলে যে, মহাত্মা গান্ধীক ভৰি চুই সেৱা কৰা, সেই কথাও তেওঁক ভগৱানে পূর্ণ কৰিছিলে। তেওঁৰ সন্তান আৰু পত্নীয়ে স্বাধীন দেশৰ মুখ চোৱাৰ কথা কৈছিল। কুশল কোঁৱৰৰ প্ৰভাৱতীলৈ শেষ বাণী এনেধৰণৰ আছিল যে-\nমােৰ দৰে সাধাৰণ মানুহ এজনে দেশৰ কাৰণে কি বাণী দিম? দেশৰ কাৰণে, দেশৰ কোটি কোটি জনতাৰ মুক্তিৰ বাবে মই নিজৰ জীৱন দিয়েই পূজা কৰি গ’লাে। মােৰ আশা এয়ে যে, দেশখন স্বাধীন কৰি এনে এখন দেশ গঢ়িব যত দেশৰ প্ৰতিটো মানুহে দুসাজ ভাত এসাজ কাপােৰ, আৰু থকাৰ বাবে এটি পঁজাঘৰ পায়—যত মানুহ ধর্ম কর্ম আৰু জাতি বৰ্ণৰ ওপৰত প্রতিষ্ঠা নহৈ, সকলাে এখন ভাৰতৰ সন্তান আৰু এজনা পৰমপিতাৰ সন্তান হিচাপে প্রতিষ্ঠিত হ’ব পাৰে। স্বাধীনতা অনাৰ বাবে আমি আটায়ে ত্যাগ স্বীকাৰ কৰিছোঁহক। স্বাধীনতা পােৱাৰ পাছতাে যেন আমি ত্যাগী হৈ থাকিব পাৰে—ভাগী হ’বলৈ যেন হাবিয়াস নকৰোঁ। এয়ে মােৰ বাণী—এয়ে মােৰ কাকূতি, এয়ে মােৰ মিনতি।”Kushal Konwar.\nফাঁচিৰ এক দিনা আগত তেওঁ গােপীনাথ বৰদলৈ, তৈয়বুল্লা, আমিয় কুমাৰ দাস, ফকৰুদ্দিন আলি আহমেদ, লগত কথা পাতিছিল। এই বিষয়ে গােপীনাথে নিজৰ ডায়েৰিত ১৪ জুন, ১৯৪৩ চনৰ সকলােৰে কথা তেওঁৰ সুখৰ বাক্য লিখি লৈছিল।Kushal Konwar.\nইয়াৰে পিছত আছিল ১৫ জুন ১৯৪৩ চন দেশৰ বাবে শােকৰ দিন, কিয়নাে এই দিনটোত কুশল কোঁৱৰক(Kushal Konwar) ফাঁচি দিয়াৰ দিন আছিল। ৰাতিপুৱা ৩.৩০ মিনিটত কেঁৱৰক মাতিছিল তেতিয়া তেওঁ সাৰ পাই উঠিছিল। আৰু মনত তেওঁৰ আহিছিল যে, তেওঁৰ সময় আহি পৰিছে। সেই তেতিয়া উপস্থিত আছিল জিলা উপযুক্ত হামফ্র এজন জেইলৰ, মেজিষ্ট্রেট, উপ জেইলৰ আৰু ফঁচি দিয়া মানুহজন। তেওঁ সেই মৃত্যুলৈ সাজু হৈ উঠিছিল।\nKushal Konwar, তেওঁক জেইলৰ জনে মাতিছিল আৰু কৈছিল যে তেওঁৰ সময় আহি পৰিছে। সেই কথা শুনি তেওঁ নিজকে সাজু হ’বলৈ প্রস্তুত কৰিলে। আৰু গীতাখন মনত কৰি সেৱা জনালে। আৰু জেইলৰজনৰ লগত মৃত্যুৰ ফালে আগবাঢ়িবলৈ খােজ কাঢ়ি ফাঁচি দিয়া ঠাইলৈ গ’ল। তেওঁ যঁচি দিয়া শাললৈ উঠিল, য’ত তেওঁক ওলমােৱা হ’ব। তাতে বহু মানুহৰ উপস্থিত থাকি কান্দোনৰ পৰিবেশ জগাইছিল। তেওঁ শেষ বাৰৰ বাবে মানুহলৈ চাই হাত জুৰ কৰি ক’লে, যদিহে তেওঁ কোনাে নিজৰ কৰ্ম জীৱনত ভুল কৰিছে, সেইবােৰ যাতে ৰাইজে ক্ষমা কৰি দিয়ে।\nতাৰে পিছত তেওঁ ঈশ্বৰক প্রার্থনা জনালে যে তেওঁ নিজৰ দেশ স্বাধীনৰ বাবে প্রাণ দিব গৈছে, আৰু চিঞৰি উঠিল “ইনক্লাব জিন্দাবাদ’। লাহে লাহে তেওঁক মুখত ক’লা কাপােৰ মাৰি দিয়া হ’ল, সেই সময়ত তেওঁ এটি গান গাই আছিল ‘পাৰ কৰা ৰঘুনাথ সংসাৰৰ সাগৰ। ইয়াৰে পিছত সেই গানৰ গুণ-গুণনি নাইকিয়া হ’ল, সকলাে নিঃস্তব্ধ হ’ল। কিয়নাে কুশল কোঁৱৰক ফাঁচি দিয়া হ’ল। তাৰে পিছত প্রায় ৪.৩০ মিনিটৰ পৰা ৰাতি পুৱা বৰষুণ আনিছিল।\nসেয়ে তেওঁ সদায় অমৰ হিচাপে সকলােৰে মনত হৈ ৰ’ল। কুশল কোৱৰ জন্ম হৈছিল এজন সাধাৰণ নাগৰিকৰ দৰেই, কিন্তু তেওঁ মৃত্যু হৈছিল এজন স্বাধীনতা সংগ্রামী নেতাৰ দৰে। তেওঁৰ এই জীৱনটোক সকলােৱে মনত ৰাখিব। তেওঁৰ দেশপ্রেম, সত্যতা, আদিৰে সকলােৰে মনত সাঁচ বহুৱাই থৈ গৈছে। মাত্র ৩৮ বছৰৰ জীৱন তেওঁৰ অসমলৈ বিশেষ ভাৱে অৱদান দি থৈ যায়। সেইয়ে সমগ্ৰ ভাৰতীয়ই যুগ যুগ ধৰি তেওঁৰ এই দেশৰ প্রতি বলিদান স্মৰণ কৰি থাকিব। Kushal Konwar.\nলেখক:- দিব্যজ্যোতি শৰ্মা\nMadhav Dev Tithi 2022 |মহাপুৰুষ শ্ৰী শ্ৰী মাধৱদেৱ


টি.টি.ডব্লিউ.আৰ.ই.আই.এছ. ত্ৰিপুৰা নিযুক্তি ২০২২ - ৪৭ অতিথি শিক্ষক (অৱসৰপ্ৰাপ্ত) খালী পদ\nটি.টি.ডব্লিউ.আৰ.ই.আই.এছ. ত্ৰিপুৰাই অতিথি শিক্ষক (অৱসৰপ্ৰাপ্ত) খালী পদৰ বাবে নিয়োগ কৰি আছে\n| 21 May 2022 9:41 AM GMT\nটি.টি.ডব্লিউ.আৰ.ই.আই.এছ. ত্ৰিপুৰাৰ বিষয়ে\nতেলেংগানা চৰকাৰৰ জনজাতীয় কল্যাণ বিভাগৰ অধীনত তেলেংগানাত ১৫৮ টা আৱাসিক প্ৰতিষ্ঠান চলাই থকা টি.টি.ডব্লিউ.আৰ.ই.আই.এছ. চ'চাইটি। অনুসূচীত জাতি/অনুসূচীত জনজাতি/বিচি সম্প্ৰদায়ক পঞ্চম শ্ৰেণীৰ পৰা ডিগ্ৰীলৈ আৱাসিক শিক্ষা পৰিচালনা কৰা সমাজ প্ৰতিষ্ঠানসমূহ। সমাজৰ মুখ্য উদ্দেশ্য হৈছে ওপৰোক্ত লক্ষ্যযুক্ত সম্প্ৰদায়বোৰক মানদণ্ডৰ আৱাসিক শিক্ষা প্ৰদান কৰা। ইয়াক সৰ্বশ্ৰেষ্ঠ মেনু প্ৰদান কৰি মানদণ্ডৰ খাদ্যও বজাই ৰখা হয়। বিদ্যালয়বোৰত খাদ্যৰ দৈনিক মেনু, মানদণ্ড আৰু মানদণ্ড নিৰীক্ষণ কৰিবলৈ, সমাজে এই ছফ্টৱেৰটো আনিছে, টিএচমেছগুৰু, এ মেনু মনিটৰিং ছফ্টৱেৰ (এমএমএছ)।\nটি.টি.ডব্লিউ.আৰ.ই.আই.এছ. ত্ৰিপুৰা নিযুক্তি ২০২২\nত্ৰিপুৰা ৰাজ্যৰ ত্ৰিপুৰা জনজাতি কল্যাণ আৱাসিক শিক্ষানুষ্ঠান সমিতিৰ অধীনত কাম কৰি থকা একলব্য আদৰ্শ আৱাসিক বিদ্যালয় (ইএমআৰএছ) আৰু একলব্য মডেল ডে বৰ্ডিং স্কুল (ইএমডিবিএছ)য়ে নিযুক্তিৰ বাবে এটা নিযুক্তি মুকলি কৰিছে ৪৭ জন স্নাতকোত্তৰ শিক্ষক (পি.জি.টি.) আৰু প্ৰশিক্ষিত স্নাতক শিক্ষক (টি.জি.টি.) খালী পদৰ সকলো চাকৰি পৰীক্ষা কৰিব পাৰে। আকাংক্ষিত প্ৰাৰ্থীসকলে কোনো পদৰ বিৱৰণ, পদৰ সকলো বিৱৰণ পৰীক্ষা কৰিব নোৱাৰে। তলত নিৰ্ধাৰিত বয়সসীমা, দৰমহা, অৰ্হতা ইত্যাদি:\nস্নাতকোত্তৰ শিক্ষক (পি.জি.টি.)\nপ্ৰশিক্ষিত স্নাতক শিক্ষক (টি.জি.টি.)\nসৰ্বাধিক ৬৪ বছৰ\nপ্ৰতি মাহে ২৬,৫৯৮/- টকা\nপ্ৰতি মাহে ২০,৪৭৫/- টকা\n২০-০৫-২০২২ ৰ পৰা ০৬-০৬-২০২২\nপ্ৰাসঙ্গিক বিষয়ত যিকোনো স্বীকৃত বিশ্ববিদ্যালয়ৰ পৰা স্নাতকোত্তৰ ডিগ্ৰী। অগ্ৰাধিকাৰ:- (ক) স্বীকৃত বিশ্ববিদ্যালয়ৰ পৰা বি.এড. বা সমতুল্য ডিগ্ৰী। (খ) ইংৰাজী মাধ্যমৰ বিদ্যালয়ত শিক্ষকতাৰ অভিজ্ঞতা।\nযিকোনো স্বীকৃত বিশ্ববিদ্যালয়ৰ পৰা স্নাতক ডিগ্ৰী। অগ্ৰাধিকাৰ:-(ক) স্বীকৃত বিশ্ববিদ্যালয়ৰ পৰা বি.এড. বা সমতুল্য ডিগ্ৰী। (খ) ইংৰাজী মাধ্যমৰ বিদ্যালয়ত শিক্ষকতাৰ অভিজ্ঞতা।\nটি.টি.ডব্লিউ.আৰ.ই.আই.এছ. ত্ৰিপুৰা নিযুক্তি কেনেদৰে আবেদন কৰিব\nআগৰতলাৰ গুৰখাবস্তিৰ গুৰখাবস্তিৰ ত্ৰিপুৰা চৰকাৰৰ জনজাতীয় কল্যাণ, সঞ্চালকৰ কাৰ্যালয় চেম্বাৰত আবেলি ২ বজাৰ পৰা আবেলি ৪ বজালৈ সকলো কাৰ্যালয়ৰ কৰ্মদিনত ২০-০৫-২০২২ ৰ পৰা ০৬-০৬-২০২২ তাৰিখলৈ এক ৱাক-ইন সাক্ষাৎকাৰ অনুষ্ঠিত কৰা হ'ব।\nআৰু পঢ়ক: গৌহাটি বিশ্ববিদ্যালয় নিযুক্তি ২০২২ - প্ৰকল্প সহায়ক খালী পদ


শব্দৰ সমদল : আমাক এখন মুক্ত আকাশ লাগে উৰিবলৈ\nআমাক এখন মুক্ত আকাশ লাগে উৰিবলৈ\nঅসমৰে বোকা-পানী গচকি জীৱনৰ ২২টা বসন্ত পাৰ কৰিলো ৷ মানুহৰ মনবোৰো লাহে লাহে বুজি পোৱা হ’লো ৷ লাহে লাহে এইটোও বুজি পোৱা হ’লো যে মোৰ বয়সৰ বা মোতকৈ কম বয়সৰ বহু ল’ৰা-ছোৱালী একো একোতা সঁজাত বন্দী ৷ য’ৰপৰা তেওঁলোক ওলাব বিচাৰিলেও ওলাব নোৱাৰে ৷ শিকলিডাল বৰ কঠোৰ ৷ ল’ৰাটো বা ছোৱালীজনীক খুব কম বয়সতে বন্দী কৰি পেলোৱা হয় এটা সজাঁত ৷ তাক ব্যৱহাৰ কৰা হয় এটা যন্ত্ৰ হিচাপে ৷\nল’ৰাটো বা ছোৱালীজনী ৩-৪ বছৰ হ’ল কি নহ’ল ,আৰম্ভ হৈ গ’ল সেই কনমানিটোৰ ওপৰত মানসিক হেঁচা প্ৰয়োগ ৷ যিটো বয়সত শিশুটোৰ মুক্তমনে খেল-ধেমালি কৰাৰ বয়স,যিটো বয়সত শিশুটোৱে ককাক-আইতাকৰ মুখত ৰামায়ন-মহাভাৰতৰ সাধু শুনাৰ বয়স,প্ৰানখুলি হঁহাৰ বয়স , সেই বয়সত কনমানিটোৰ পিঠিত তুলি দিয়া হয় এটা গধুৰ মোনা ৷ নিজৰ ল’ৰাটো বা ছোৱালীজনীক ডাঙৰ মানুহ হিচাপে তৈয়াৰ কৰিবৰ বাবে পিতৃ-মাতৃৰ দৈনন্দিন কচৰৎ ৷ কেৱল পঢ় আৰু পঢ় ৷ অকল সেয়াইনে ? সন্তানক সৰ্বগুনসম্পন্ন কৰাৰ চেষ্টাত নৃত্য,সংগীত,সাঁতোৰ,চিত্ৰ-কলা আদি সকলোতে জোৰ-জুলুম কৰি নামভৰ্তি কৰি জানো দিব নালাগিব ? ন’হলে যে অফিচত,চুবুৰীত বা তথাকথিত ছ’চাইটিত মুখ দেখুৱাব নোৱাৰা হ’ব ৷ সন্তান অলপ ডাঙৰ হৈ অহাৰ লগে বাঢ়ি যায় মানসিক হেঁচা ৷ ডাক্তৰ ,ইঞ্জিনিয়াৰ হ’বই লাগিব ৷ সৰ্বভাৰতীয় পৰ্য্যায়ত নিজকে সাব্যস্ত কৰিব পাৰিবই লাগিব ৷ লাগিলে সন্তানে ডাক্তৰ-ইঞ্জিনিয়াৰ হ’বলৈ মন নকৰকেই ৷ নিজৰ ৰুচি-অভিৰুচি সকলো পৰিহাৰ কৰি সন্তানেও নিজৰ পিতৃ-মাতৃৰ অনুৰোধ (বা আদেশ) মানি চলে ৷ কিন্তু কোনেও কেতিয়াও সুধিব নুখোজে সন্তানে কি বিচাৰিছে ৷ কিয় ? সোধাটো জৰুৰী নহয় নেকি ?\nমাজতে ডি.ৱাই.৩৬৫ ৰ এটা অনুস্থানত মৃনাল তালুকদাৰে কৈছিল -সকলোতে কেৱল প্ৰতিযোগিতা ৷ ৬-৭বছৰীয়া ল’ৰা-ছোৱালীৰ মাজত যদি এখন চিত্ৰাংকন প্ৰতিযোগিতা পাতে তেন্তে তাতো প্ৰথম/দ্বিতীয়/তৃতীয় স্থান প্ৰাপ্তক পুৰস্কাৰ দি সকলো শেষ কৰি থয় ৷ কিন্তু প্ৰতিযোগিতাখনত অংশ লোৱা বাকীসকল কনমানিৰ সেইসময়ৰ মনোৱস্থা কি হ’ব পাৰে, সেয়া উদ্যোক্তাসকলৰ মগজুৱে ঢুকি নাপায় ৷ প্ৰতিযোগিতাত পুৰস্কাৰ নোপোৱাৰ বাবে ঘৰত পিতৃ-মাতৃয়ে ল’ৰাটো বা ছোৱালীজনীৰ ওপৰত মানসিক নিৰ্যাতন চলাব ৷ ‘কিয় তই পুৰস্কাৰ নাপালি ?এনেই তোক চিত্ৰাংকন বিদ্যালয়ত নাম লগাই দিছিলো নেকি? তোৰ লগৰ সিনো কেনেকৈ পালে ?’ইত্যাদি ইত্যাদি ৷\nএই গালি পৰা কাৰ্যটো পৰৱৰ্ত্তী কালচোৱাটো চলি থাকে ৷ মেট্ৰিকত ৮০-৯০ শতাংশ নাপালে ,উচ্চতৰ-মাধ্যমিকত ৪-৫ টা বিষয়ত লেটাৰ নাপালে ,ডাক্তৰ-ইঞ্জিনিয়াৰিঙত চিট ল’ব নোৱাৰিলে ল’ৰা-ছোৱালীৰ ওপৰত পৰিয়ালৰ সকলোৰে ঠাট্টা-মস্কৰা, পিতৃ-মাতৃৰ তৰ্জন-গৰ্জন ৷ আপুনি হয়তো শুনিবলৈ বেয়া পাব পাৰে কিন্তু বস্তুবাদী আৰু ভোগবাদী আমাৰ বৰ্তমানৰ সমাজখনত এনেকুৱাই হৈ আছে ৷ এনেধৰনৰ মানসিকতাৰ চিকাৰ হোৱাৰ বাবেই চাগে যুৱ-প্ৰজন্মৰ বহুতৰে মনত ক্ষোভৰ উদ্গীৰন হৈছে,নিজৰ বিচৰাখিনি নাপায় বহুতেই অসৎ কাম কৰিবলৈ লৈছে ৷ বহুতে মাক-বাপেকৰ আশামতে ফলাফল দেখুৱাব নোৱাৰি আত্মহত্যাৰ পথ বাচি লয় ৷ ধ্বংস হৈ যায় এটা নিৰ্দোষ প্ৰাণ !\nঅতি দুখৰ কথা যে বৰ্তমান সময়ৰ বহু পিতৃ-মাতৃয়ে নিজৰ সন্তানক একো একোটা যন্ত্ৰৰ দৰে তৈয়াৰ কৰিবলৈ উঠি-পৰি লাগিছে ৷ দিনে-ৰাতিয়ে সন্তানক কেৱল গাধৰ দৰে পঢ়াৰ টেবুলত বহুৱাই ৰাখিছে ৷ নিজৰ পাঠ্যক্ৰমৰ বাহিৰে বেলেগ কিতাপ এখন পঢ়িব খুজিলেও মাক-বাপেকৰ বাধা ৷ সন্তানে মুকলি মনেৰে একো কাম কৰিব নোৱাৰে ৷ নিজকে যেন সিঁহতে ক’ৰবাত হেৰুৱাই পেলাইছে ৷ নিজৰ জীৱনটোক ঘৃণা কৰিবলৈ ধৰিছে ৷\nকিয় ? কিয় আমাৰ মানুহৰ মনবোৰ সলনি ন’হল এতিয়াও ৷ কিয় এতিয়াও নিজৰ মনপচন্দ কামবোৰ মুক্তমনে কৰিব নোৱাৰো ? আমাৰ একো অধিকাৰ নাই নেকি নিজৰ সপোনবোৰ পুৰণ কৰাত ? পৰীক্ষা-ৰিজাল্ট-মাৰ্কশ্বিট এইবোৰৰ পিছতেই গোটেই জীৱনটো দৌৰি ফুৰিব লাগিব নেকি ? কিয় আমি দিনে-দিনে ইমান স্বাৰ্থপৰ হৈ পৰিছো ? ধন,টকা-পইচা ঘটাই মানুহৰ জীৱনৰ একমাত্ৰ লক্ষ্য হ’ব পাৰেনে ? এইটো সঁচা যে জীয়াই থাকিবৰ বাবে কেইপদমান বস্তৰো প্ৰয়োজন আছে ৷ কিন্তু সেইটো কৰিবৰ বাবেই সন্তানৰ ওপৰত ইমান মানসিকভাৱে হাৰাশাস্তি কৰা উচিত জানো ?\nডাক্টৰ-ইঞ্জিনিয়াৰ হোৱাটো একো বেয়া কথা নহয় ৷ কিন্তু জোৰ-জুলুম কৰি ,নিজ সন্তানৰ ইচ্ছাৰ বিৰুদ্ধে গৈ,তেঁওলোকৰ স্বাধীনতাত হস্তক্ষেপ কৰি সন্তানক একোটা যন্ত্ৰ কৰি পেলোৱাটো কিমান সমীচিন সেইটো বুজিবলৈ চেষ্টা কৰা উচিত ৷ নৱ-প্ৰজন্মৰ ওপৰত দোষ জাপি দিলেই সকলো সমস্যাৰ সমাধান হৈ নাযায় ৷ এই ক্ষেত্ৰত পিতৃ-মাতৃৰো বহু কৰিবলগীয়া থাকে ৷ অকল নিজৰ ষ্টেটাচৰ কথা ভাবিলেই নহয় ৷ বৰ্তমানৰ সমাজখনক আগুৱাই নিবৰ বাবে বহু ভাল মানুহৰ প্ৰয়োজন ৷ ডাক্তৰ-ইঞ্জিনিয়াৰ হোৱাৰ বাবে মানসিক চাপ প্ৰয়োগ নকৰি পিতৃ-মাতৃয়ে সন্তানক ভাল মানুহ হ’বলৈ শিক্ষা দিয়াত অধিক প্ৰাধান্য দিয়া উচিত ৷\nমোৰ এগৰাকী প্ৰিয় লেখিকা অনুৰাধা শৰ্মা পূজাৰীৰ ‘সোণ হৰিণৰ চেঁকুৰ’ শীৰ্ষক উপন্যাসৰ এটা শাৰী মোৰ মনত বহুত দকৈ ৰেখাপাত কৰিছিল –‘পৰীক্ষা আৰু ৰিজাল্টে মানুহৰ জীৱন নিয়ন্ত্ৰন নকৰে ৷ তুমি কি কাম কৰিবা সেয়াহে তোমাৰ প্ৰকৃত উদ্দেশ্য ৷’ কথাষাৰ ভাবিচাবলগীয়া ৷\nPosted by ঈশানজ্যোতি বৰা (Ishan Jyoti Bora) at 20:27


বৰ্ণহিন্দু অসমীয়াই অসমখন খালে নে শাসকৰ বিভাজন ৰাজনীতিয়ে? (ডা: অজিত কুমাৰ পটঙ্গীয়া) | Xahitya.Org\nবৰ্ণহিন্দু অসমীয়াই অসমখন খালে নে শাসকৰ বিভাজন ৰাজনীতিয়ে? (ডা: অজিত কুমাৰ পটঙ্গীয়া)\nby সাহিত্য ডট অৰ্গ\tAugust 15, 2015 1 comment\n(আপোনালোকৰ বহুতেই জানে যে এসময়ত আজিৰ মেঘালয়, অৰুণাচল প্ৰদেশ, নাগালেণ্ড, মিজোৰাম আনকি বৃটিছৰ দিনত চিলেট, ৰংপুৰ পৰ্য্যন্ত আছিল এদিন আমাৰ বৃহত্তৰ অসম। এদিন কোচবিহাৰবাসীয়েও অসমত অন্তৰ্ভূক্ত হ’বলৈ বিচাৰিছিল। কাৰ চক্ৰান্তত অসমখন পয়ালাগি আহি এই অৱস্থা পাইছেহি? এনেদৰে চলিলে কিছুদিনৰ পিচত হয়তো অসমৰ গাঁৱে গাঁৱে এখন এখন ৰাজ্য হ’ব। কাৰণ পিচলৈ যোৱাৰতো কোনো শেষ নাই! পিচে অসমখনৰ আজি এই অৱস্থা কৰিলে কোনে? কাৰ চক্ৰান্তত? অসমখন ভাঙি গোষ্ঠীভিত্তিক অঞ্চল হ’লে কাৰ লাভ হ’ব?)\nঅসমক আন্তৰিকতাৰে ভালপোৱা সকলো শুভবুদ্ধিসম্পন্ন লোকেই আজি অসমৰ ভৌগলিক অখণ্ডতাক বিপদাপন্ন কৰি ৰাজ্যৰ ইমূৰৰ পৰা সিমূৰলৈকে গঢ়ি উঠা পৃথকতাবাদী আন্দোলনৰ সৰ্ব্বনাশীয় ঢৌৱে ৰাজ্যখনৰ জনগণৰ ঐক্যক মষিমূৰ কৰি পেলোৱাৰ সময়ত খুবেই উদ্বিগ্ন, বিচলিত আৰু বেদনাহত৷ আজিৰ সময় ছবছৰীয়া বিদেশী বিতাৰণ আন্দোলনৰ সময়চোৱাৰ পৰিস্থিতিতকৈয়ো জটিল৷ পিচে এইবোৰ হঠাৎ এদিনতে ভগৱানৰ ইচ্ছাত হোৱা কোনো ঘটনা-পৰিঘটনা বা কিছুমানে ভবাৰ দৰে স্বাভাৱিক ভাবে হ’ব লগা ইতিহাসৰ পুনৰাবৃৰ্ত্তি নহয়! যদিও ইতিমধ্যে বহু পলম হৈ গৈছে তথাপিও আমি আজি সকলোৱেই আবেগমুক্ত হৈ এই পৰিঘটনাৰ এটা বিজ্ঞানসন্মত বিশ্লেষণ কৰি চোৱা উচিত৷ চিকিৎসা বিজ্ঞানীৰ মতে, ৰোগৰ উৎপত্তিৰ কাৰণ জানিলেহে তাক প্ৰতিৰোধ বা আৰোগ্যৰ বাবে ঔষধ আবিস্কাৰ কৰিব পৰা যায়৷\nঅসমত আজিৰ পৰিস্থিতিৰ বাবে কেবল অসমীয়া বৰ্ণহিন্দুসকলকে দায়ী কৰি কোৱা এষাৰ কথা আজিকালি প্ৰায়েই শুনা যায়- “বৰ্ণহিন্দু অসমীয়াই অসমখন খালে!” কথাফাকি বাৰু কিমান সত্য? অতীতত বৰ্ণহিন্দুৰ জৰিয়তে সভ্যতাৰ আৰ্য্যকৰণৰ দ্বাৰা সমাজ প্ৰগতিৰ পৰিপূৰক উন্নত কৃষি পদ্ধতি আৰু নগৰ নিৰ্মাণসহ উন্নত সমাজ ব্যৱস্থাৰ ধ্যান-ধাৰণা, উন্নত আচাৰ-নীতি আদি এই অঞ্চললৈ আহিছিল৷ লগতে হিন্দুধৰ্ম্মীয় বৰ্ণবাদী ধ্যান-ধাৰণাবোৰো আহিছিল। জাতীয়তাবাদ গঢ়ি তোলাত সদায় উন্নত চিন্তা-চেতনাৰে আগৰণুৱা শিক্ষিত মধ্যবিত্ত শ্ৰেণীৰ এক ঐতিহাসিক নেতৃত্বকাৰী ভূমিকা থাকে। ব্ৰিটিছে সৰু-বৰ বিভিন্ন জনগোষ্ঠীয় ৰজাৰ শাসনৰ অধীনত থকা এই অঞ্চল অধিকাৰ কৰি এক প্ৰশাসনিক ৰাজনৈতিক ব্যৱস্থাৰ অধীনত অনাৰে পৰা বৃহত্তৰ অসমীয়া সমাজ গঢ়াৰ প্ৰগতিশীল লক্ষ্যৰে অসমীয়া জাতীয়তাবাদ গঠনত এই ভূমিকা লৈছিল প্ৰধানত: শিক্ষিত মধ্যবিত্ত বৰ্ণহিন্দুসকলকে ধৰি অসমৰ মধ্যবিত্ত শ্ৰেণীটোৱে। অসমীয়া জাতীয়তাবাদ গঢ়ি তোলাৰ প্ৰক্ৰিয়াত দুটা ধাৰাৰ প্ৰভাৱ দেখা যায়৷ এটা ধাৰা হৈছে পাশ্চাত্য শিক্ষা প্ৰণোদিত চিন্তা-ভাৱনাৰে অসমত নৱজাগৰণৰ সূচনা কৰা এক স্বল্পায়ু প্ৰতিভা আনন্দৰাম ঢ়েকিয়াল ফুকনে(১৮২৯-১৮৫৯) দাঙি ধৰা হিন্দু জাত-পাত-বৰ্ণৰ ধ্যান-ধাৰণাৰ ভিত্তিত অহিন্দু বিশাল জনজাতি ভাই-ভনীসকলক এলাগী কৰি সৃষ্টি কৰা অসমীয়া জাতীয়তাবাদৰ ধাৰণা৷ সেই সময়ৰ জাত-পাত-ধৰ্ম্ম-বৰ্ণত বিভক্ত আৰু পুৰোহিত-তন্ত্ৰৰ অনুশাসন আৰু লোকাচাৰৰ নাগপাশত আবদ্ধ অসমৰ সামাজিক পৰিস্থিতিত উদাৰ মানৱতাবাদী গণতান্ত্ৰিক চিন্তা-চেতনাৰ অভাৱত এই ধাৰাৰ দ্বাৰা প্ৰভাৱিত হোৱা বহুতৰে মানসিকতাত হিন্দু ধৰ্ম্মীয় জাত-পাতৰ ধাৰণা থকাতো একো আচৰিত কথা নহয় আৰু নিশ্চিয় শাসকৰ ‘ভাগ কৰা আৰু শাসন কৰা (Divide and Rule)’ নীতিৰ কু-প্ৰভাবো তেওঁলোকৰ ওপৰত পৰিছে৷ আনটো দাঙি ধৰিছিল উদাৰ মানৱতাবাদী দৃষ্টিভঙ্গীক প্ৰতিনিধিত্ব কৰা সাহিত্যৰথী লক্ষ্মীনাথ বেজবৰুৱা(১৮৬৪-১৯৩৮)ই পাশ্চাত্য শিক্ষা প্ৰণোদিত আধুনিক মানৱতাবাদী চিন্তা-ভাৱনা আৰু ঐক্যবদ্ধ বৃহত্তৰ অসমীয়া সমাজ গঢ়াৰ পথ নিৰ্দেশনা দিয়া অসমীয়া বৈষ্ণৱ ধৰ্ম্মৰ উদাৰ মানসিক পৰিমণ্ডলটোৰ আঁত ধৰি৷ যি প্ৰক্ৰিয়াত জনজাতিসকলক হেয় জ্ঞান কৰা গোড়া ব্ৰাক্ষণবাদী আনন্দৰাম ঢেকিয়াল ফুকনৰ দৰে লোকৰ চিন্তাই মানুহৰ ওপৰত প্ৰভাৱ পেলাইছিল সেই একে প্ৰক্ৰিয়াত উদাৰ মানৱতাবাদী দৃষ্টিভঙ্গীক প্ৰতিনিধিত্ব কৰা লক্ষ্মীনাথ বেজবৰুৱাৰ দৰে মহান লোকৰ চিন্তায়ো বহু সংখ্যক লোকৰ ওপৰত প্ৰভাৱ পেলাইছিল৷ প্ৰকৃত গণতান্ত্ৰিক মূল্যবোধ সম্পন্ন ধৰ্ম্ম-জাত-পাত-বৰ্ণ-ভাষাৰ গোড়ামিৰ উৰ্দ্ধত সকলোকে সম দৃষ্টিৰে এখন বিশাল সমাজৰ পৰিধিলৈ আদৰিব খোজা এই ধাৰাৰ পৰা আমি শিক্ষা গ্ৰহণ কৰিবলগীয়া সৰ্ব্বশ্ৰেষ্ঠ প্ৰতিনিধি হৈছে ৰূপকোঁৱৰ জ্যোতি প্ৰসাদ আগৰৱালা(১৯০৩-১৯৫১)৷ সেয়েহে শিক্ষিত মধ্যবিত্ত বৰ্ণহিন্দু সকলোৱেই ইচ্ছাকৃতভাবে জাত-পাতৰ ভিত্তিত অসমীয়া জাতীয়তাবাদ গঢ়াৰ আগ্ৰহী বুলি ক’লে সত্যৰ অপলাপ কৰা হ’ব৷ এচাম মানুহৰ ভুলৰ বাবে সমগ্ৰ সম্প্ৰদায়ৰ মানুহখিনিকতো দায়ী কৰিব নোৱাৰি৷ পিচে ইয়াৰ আলম লৈ অসমৰ কিছুমানৰ বুদ্ধিজীৱি-লেখকে অসমৰ সাম্প্ৰতিক অৱস্থাৰ বাবে একমাত্ৰ বৰ্ণহিন্দুসকলকেই জগৰীয়া কৰি একেবাৰে সৰল আৰু সাধাৰণীকৰণ অবৈজ্ঞানীক তত্ব সৃষ্টিৰে তেওঁলোকৰ পুৰণা পেঁপাটো বজাই বিষয়টোৰ যি সাম্প্ৰদায়ীকৰণ কৰিব খুজিছে, সি নিত্যান্তই ঘৃণণীয়৷ লগতে বিজ্ঞান আৰু যুক্তিবাদত বিশ্বাসী হিচাবে ৰাইজে আস্থাত লোৱা এচাম তথাকথিত বাঘা বাঘা বামপন্থী বুদ্ধিজীৱি-লেখকেও যেতিয়া উদ্দেশ্যপ্ৰণোদিতভাবে সেই একেখিনি কথাকে দোহাৰে, তেতিয়া তেওঁলোকৰ মনোভাৱ সম্পৰ্কেও মোৰ সন্দেহ ওপজে৷ ইতিমধ্যে অসমৰ বিভিন্ন সম্প্ৰদায়ৰ মাজত যথেষ্ট ভুল বুজাবুজি সৃষ্টি হৈছে আৰু এটা বিশেষ সম্প্ৰদায়ৰ প্ৰতি কৰা এনে প্ৰৰোচনামূলক মন্তব্যই ইয়াক বৃদ্ধি কৰি অধিক সাম্প্ৰদায়িক সংঘাটৰ বাট মুকলি কৰিব৷ ভাৰতৰ এচাম তথাকথিত বামপন্থীৰ এনে কিছুমান কৰ্ম্ম-কাণ্ডই সৰ্ব্বসাধাৰণৰ ওচৰত ইতিমধ্যে সমাজবাদ-সাম্যবাদৰ দৰে এটা মহান আদৰ্শক হেয় প্ৰতিপন্ন কৰি তুলিছে৷ তেওঁলোকৰ আৰু কিছুমান হঠকাৰী তত্বৰ বিষয়ে স্থানান্তৰত আলোচনা কৰিম৷ বৰ্ত্তমান তেওঁলোকৰে এচামৰ মনোভাৱৰ গতি প্ৰকৃতি এনে এক প্ৰতিক্ৰিয়াশীল পৰ্য্যায় পাইছেগৈ যে যিহেতু অসমীয়া ভাষা আৰ্য্যমূলীয়া বৰ্ণহিন্দুৰ দ্বাৰা সৃষ্ট, গতিকে অসমৰ দৰে জনজাতীয় প্ৰধান ৰাজ্যত মাত্ৰ ৩০ শতাংশ মানুহৰ মাতৃভাষা হিচাবে এই ভাষাৰ বাকী ৭০ শতাংশৰ ওপৰত আধিপত্য মানি লোৱাতো উচিতেই নহয়৷ অথচ সমাজবাদী সমাজৰ অন্যতম তাত্বিক তথা ৰূপকাৰ আৰু পৃথিবীৰ ক্ষুদ্ৰ জনগোষ্ঠীসমূহৰ আত্মনিয়ন্ত্ৰণ আৰু ভাষা সমস্যাৰ সমাধানৰ অন্যতম দিকনিৰ্দ্দেশক ষ্টেলিনে তেওঁৰ বিখ্যাত লেখা “Marxism and Problems of Linguistics”ত ভাষাৰ শ্ৰেণী চৰিত্ৰ সমন্ধে সকলো বিভ্ৰান্তমূলক আৰু অবৈজ্ঞানিক ধ্যান-ধাৰণাৰ অসাৰতা প্ৰতিপন্ন কৰি কৈছিল – “Language is notaproduct of one or another base, old or new, within the given society, but of the whole course of the history of the bases for many centuries. It was created not by some one class but by the entire society, by all the classes of the society, by the efforts of hundreds of generations. It was created for the satisfaction of the needs not of one particular class but of the entire society, of all the classes of the society.” সেয়েহে যি সকলে পৃথিবীত ভাষা গঢ়ি উঠাৰ ইতিহাস জানে, তেওঁলোকে বুজে যে – ভাষাৰ কোনো জাত-পাত-ধৰ্ম্ম নাই৷ তদুপৰি অসমীয়া ভাষা যে আৰ্য্য আৰু অনাৰ্য কথিত ভাষা বা দোৱানবোৰৰ সংমিশ্ৰণত গঢ়ি উঠিছে সেই বিষয়ে ইতিহাসবিদ প্ৰতাপ চন্দ্ৰ চৌধুৰীয়ে লিখিছে -“The language….developed along its own independent lines, containing more non-Aryan words than those of pure Sanskrit, unlike Bengali and other allied languages. This, along with many survivals of Austric and Tibeto-Burman elements in the place and river names of Assam, indicates the composite character of the Assamese civilization.” (ইতিহাস চৰ্চাৰ দৃষ্টিকোণ আৰু ইতিহাসৰ ৰাজনৈতিক ব্যৱহাৰ – ড: ৰমেশ চন্দ্ৰ কলিতা) আৰু ইয়াক অস্বীকাৰ কৰিলে ভুল হ’ব যে অতীতৰে পৰা অসমসহ পূব ভাৰতত প্ৰচলিত অসমীয়া ভাষা এই অঞ্চলৰ বিভিন্ন জনজাতি-অজনজাতি-জনগোষ্ঠীৰ মানুহৰ মাজত যোগাযোগৰ আৰু ঐক্য গঢ়াৰ মাধ্যম হিচাবে এটা সৰ্ব্বোন্নত বিকাশমান সংযোগী ভাষা৷\nএটা কথা সকলোৱেই জানে যে এসময়ত উপমহাদেশখনৰ সৰু-বৰ বহুতো ৰজাৰ শাসনৰে সামন্তবাদৰ অধীনত থকা অঞ্চল বিলাক চলে-বলে-কৌশলৰে ব্ৰিটিছ সাম্ৰাজ্যবাদীসকলে অধিকাৰ কৰি শাসন-শোষণৰ সুবিধাৰ্থে এক অভিন্ন বাণিজ্য ব্যৱস্থাৰে বৰ্ত্তমানৰ পাকিস্থান আৰু বাংলাদেশ সহ ‘ব্ৰিটিছ ইণ্ডিয়া বা ভাৰতবৰ্ষ’ নামৰ এই ৰাষ্ট্ৰৰ সৃষ্টি কৰিছিল৷ ব্ৰিটিছে তেওঁলোকৰ ঔপনিবেশিক শাসন বৰ্তাই ৰখা আৰু তেওঁলোকৰ অৰ্থনৈতিক স্বাৰ্থত ‘ভাগ কৰা আৰু শাসন কৰা (Divide and Rule)’ নীতি অনুসৰণ কৰিছিল৷ সেই ঘৃণনীয় নীতি কাৰ্য্যকৰী কৰাৰ বাবে তেওঁলোকে প্ৰধানত: হিন্দু আৰু মুছলমানৰ মাজত আৰু বহুভাষী ৰাজ্যসমূহত বিভিন্ন ভাষা-ভাষী তথা অজনজাতি আৰু জনজাতি জনসাধাৰণৰ মাজত বিভেদ বৃদ্ধিৰ কৰাৰ বাবে সকলো ধৰণৰ প্ৰচেষ্টা চলাই গৈছিল৷ সাম্ৰাজ্যবাদী ব্ৰিটিছ পৃষ্ঠপোষকতাতে ১৯০৬ চনত এই কু-অভিপ্ৰায়লৈ অল ইণ্ডিয়া মুছলিম লিগ গঠন কৰা হৈছিল৷ আনকি খ্ৰীষ্টান মিছনেৰীসকলৰ দ্বাৰা তেওঁলোকে পাহাৰ আৰু ভৈয়ামৰ জনজাতি-জনগোষ্ঠীৰ মাজত বিভাজন সৃষ্টিৰ অপচেষ্টা চলোৱাৰ লগতে জনজাতি জনসাধাৰণৰ মাজত দেশৰ স্বাধীনতা আন্দোলন বিৰোধী মানসিকতাৰ জন্ম দি ভাৰতীয় জাতীয়তাবোধ তথা স্বাধীনতা আন্দোলনৰ স্ৰোতৰ পৰা আঁতৰাই ৰখাৰ চেষ্টা চলাইছিল৷\nভাৰতবৰ্ষৰ স্বাধীনতা আন্দোলনৰ মূল নেতৃত্ববহনকাৰী কংগ্ৰেছ স্বাধীনতাৰ আগতে আজিৰ দৰে এটা জাতীয় বুৰ্জোৱা শ্ৰেণীৰ ৰাজনৈতিক দল নাছিল৷ এই কথা আন্তৰ্জাতিক সাম্যবাদী সংগঠন “কমিনটাৰ্ণ”ৰ থেছিছত উল্লেখ আছে৷ যদিও প্ৰথমে সাম্ৰাজ্যবাদী ব্ৰিটিছ আমোলাৰ পৃষ্ঠপোষকতাতে ভাৰতীয় সকলক বিদ্ৰোহ বা বিপ্লৱৰ পথৰ পৰা আঁতৰাই ৰাখিবলৈ দেশৰ শিক্ষিত আৰু সম্ভ্ৰান্তশ্ৰেণীৰ লগত ৰাজনৈতিক আলাপ-আলোচনাৰ বাবে কংগ্ৰেছ গঠন কৰা হৈছিল, কিন্তু লোকমান্য তিলকৰ দ্বাৰা প্ৰস্তাবিত ‘স্বৰাজ’ক জাতীয় লক্ষ্য হিচাবে গ্ৰহণ কৰাৰ পাছৰে পৰা সি হৈ পৰিছিল ভাৰতৰ স্বাধীনতা প্ৰাপ্তিৰ বাবে একত্ৰিত হোৱা বিভিন্ন আদৰ্শ তথা চিন্তাত বিশ্বাসী দল আৰু লোকৰ এখন মঞ্চ (Platform)| কংগ্ৰেছৰ মাজত প্ৰধানত: দুটা পথেৰে স্বাধীনতা বিচৰা লোকৰ সমাবেশ ঘটিছিল৷ এচামে বিচাৰিছিল জাতীয় অভ্যুখান বা গণবিপ্লৱৰ জৰিয়তে বৃটিছক ভাৰতবৰ্ষৰ পৰা খেদি স্বাধীন ভাৰত ৰাষ্ট্ৰ প্ৰতিষ্ঠা কৰা – সেইটো আছিল যৌৱনাদীপ্ত, আপোচহীন আৰু বৈপ্লবীক ধাৰা আৰু আন এচামে বিছাৰিছিল বৃটিছৰ লগত আপোচ কৰি ক্ষমতা হস্তগত কৰা – যিটোয়ে ক্ষমতা দখলৰ বাবে উদগ্ৰীব হৈ থকা ভাৰতৰ উঠি অহা সুবিধাবাদী বুৰ্জোৱা শ্ৰেণীটোক প্ৰতিনিধিত্ব কৰিছিল৷ আজিৰ একচেটিয়া পূঁজিপতি টাটা-বিড়লা গোষ্ঠী এই জাতীয় বুৰ্জোৱা শ্ৰেণীৰ অংশ হিচাবেই স্বাধীনতা আন্দোলনৰ সময়ত জাতীয় বুৰ্জোৱা নেতৃত্বৰ পৃষ্টপোষক আছিল৷ কংগ্ৰেছত চিন্তাধাৰাৰ দ্বন্দৰ বাবে আপোচহীন ধাৰাৰ সৰ্ব্বশ্ৰেষ্ঠ প্ৰতিনিধি আৰু সমাজবাদী আদৰ্শত বিশ্বাসী নেতাজী সুভাষ চন্দ্ৰ বসু কংগ্ৰেছৰ নেতৃত্বৰ পৰা আঁতৰি অহাৰ পাছৰে পৰা কংগ্ৰেছত আপোচকামী সকলৰ প্ৰভাৱ বেছি হ’বলৈ ধৰে৷ আপোচকামীসকলৰ বাবে সুভাষ চন্দ্ৰ বসুৰ আপোচহীন আদৰ্শতকৈ মহাত্মা গান্ধীৰ ‘গান্ধীবাদী’ আদৰ্শ বেছি সুবিধাজনক আছিল৷\nভাৰতবৰ্ষৰ স্বাধীনতা সংগ্ৰামত মহাত্মা গান্ধী আৰু তেওঁৰ গান্ধীবাদৰ অনুগামী বহুতৰেই সৎ আৰু শক্তিশালী ব্যক্তিত্ব সম্পন্ন নেতৃত্বকাৰী অৱদান থকা স্বত্বেও গান্ধীবাদী আদৰ্শৰ ভিত্তিত ভাৰতবৰ্ষত গান্ধীজিৰ সপোনৰ শোষণমুক্ত ৰামৰাজ্য গঢ়ি নুঠিল কিয়? কিয় অথলে গ’ল লাখ লাখ জনগণৰ ইমান ত্যাগ আৰু আত্মবলিদান? এটা গণ আন্দোলন বা বিপ্লৱৰ সফল পৰিণতিৰ বাবে তাৰ নেতৃত্বৰ অনান্য নেতৃত্বকাৰী গুণৰ লগতে সততা নিত্যান্তই অপৰিহাৰ্য্য৷ কিন্তু অকল নেতৃত্বৰ সততাই এটা গণ আন্দোলন বা বিপ্লৱৰ সফল পৰিণতিৰ গেৰাণ্টি নহয়৷ মহাত্মা গান্ধীয়ে ভাবিছিল মানুহৰ প্ৰতি মানুহৰ অত্যাচাৰ, শোষণ আৰু সমাজৰ সকলো অকল্যাণৰ কাৰণ হৈছে লোভ, নীচাত্মকবোধ, কাপুৰষতা আৰু মানুহৰ প্ৰতি মানুহৰ ভালপোৱাৰ অভাৱ৷ সেয়ে তেওঁ বুৰ্জোৱা মানবতাবাদী ধ্যান-ধাৰণা-নৈতিকতাৰ লগত ভাৰতীয় হিন্দু ধৰ্ম্মীয় ঐতিহ্যবাদ তথা ঈশ্বৰ তত্বৰ সংমিশ্ৰণ ঘটাই (যাৰ বাবে কম সংখ্যক মুছলমান সম্প্ৰদায়ৰ লোকে গান্ধীবাদী কংগ্ৰেছৰ নেতৃত্বৰ স্বাধীনতা আন্দোলনত অংশ লৈছিল) উদাৰতা, সৎসাহস, মানুহৰ প্ৰতি মানুহৰ প্ৰেমৰ আদৰ্শ, দেশাত্মকবোধ আৰু নি:শঙ্ক সত্যাগ্ৰহী মনোভাবৰ দ্বাৰা সমাজৰ অভ্যন্তৰত মানুহক উদ্ধুদ্ধ কৰিব বিছাৰিছিল৷ তেওঁ উপলদ্ধি কৰিব পৰা নাছিল যে শোষণমূলক সমাজ ব্যৱস্থাই মানুহৰ মাজত এনে মানসিকতাৰ সৃষ্টি কৰিছে৷ প্ৰকৃতি আৰু মানুহৰ সংগ্ৰাম তথা মানুহৰ মাজত শ্ৰেণী সংগ্ৰামৰ ইতিহাসৰ দ্বন্দমূলক বিচাৰ পদ্ধতি আৰু বৈজ্ঞানিক দৃষ্টিকোণৰ কাৰ্য্যকৰণ সন্বন্ধৰ ওপৰত ভিত্তি কৰি তাক বাস্তৱ অভিজ্ঞতাৰ লগত সংযুক্ত ঘটোৱাৰ পৰিবৰ্ত্তে তেওঁৰ মনেগঢ়া ধাৰণা আৰু বিশ্বাস অনুযায়ী সকলো শ্ৰেণীৰ কল্যাণৰ বাবে চিন্তা কৰাত তেওঁৰ অজ্ঞাতসাৰে গান্ধীবাদ আৰু সংগ্ৰাম পদ্ধতি হৈ পৰিছিল বুৰ্জোৱা শ্ৰেণীৰ সহায়কাৰী এটি মতবাদ৷ ইয়াক মহাত্মা গান্ধীয়ে নিজে বা ভাৰতৰ গৰিষ্ঠসংখ্যক সাধাৰণ জনগণে ধৰিব নোৱাৰিলেওে বিপ্লৱ ভীতিত ভোগা বুৰ্জোৱাশ্ৰেণীয়ে কিন্তু তেতিয়া ঠিকেই ধৰিব পাৰিছিল আৰু সেয়েহে ভাৰতত তেওঁলোকৰ স্বাধীন পুঁজিবাদী শাসন ব্যৱস্থা গঢ়ি তোলাৰ স্বাৰ্থত স্বাধীনতা আন্দোলনত গান্ধীবাদী কংগ্ৰেছ নেতৃত্বক সৰ্ব্বতোপ্ৰকাৰে সহায় কৰিছিল৷ সেই সময়ত এই কথাখিনিকে জনসাধাৰণক বুজোৱাৰ পৰিবৰ্ত্তে একাংশ কমিউনিষ্ট নামধাৰী লোকে নিজৰ নিম্ন সংস্কৃতি আৰু ৰুচিবোধৰ পৰিচয় দি নেতাজী সুভাষ চন্দ্ৰ বসুৰ দৰে আপোচহীন দেশপ্ৰেমীক যোদ্ধাক ফেঁচীবাদী তেজৰ কুকুৰ হিচাবে আখ্যা দিয়াৰ দৰে মহাত্মা গান্ধীক আখ্যা দিছিল -সাম্ৰাজ্যবাদৰ ভৰি চেলেকা ভণ্ড, কুকুৰ ইত্যাদি৷ পিচে সাধাৰণ জনতাই সেই সময়ত সুভাষ বসু বা গান্ধীক নে কাক কুকুৰ বুলি ভাবিলে সেইয়া ইতিহাসে ক’ব৷\nমানৱসভ্যতাৰ ইতিহাসত আধুনিক জাতি আৰু জাতীয়তাবাদৰ অভ্যুখান ঘটিছে অৰ্থনীতি-ৰাজনীতিৰ এটা বিশেষ প্ৰেক্ষাপটতত৷ পৃথিবীৰ বিভিন্ন দেশত যিসময়ত সামন্তবাদ সমাজ প্ৰগতিৰ আৰু সহায়ক হৈ থকা নাছিল সেই সময়ত ৰাজতন্ত্ৰত চলি থকা অন্যায়, অত্যাচাৰ, ধৰ্ম্মীয় কুসংস্কাৰ, গোড়ামি, অন্ধবিশ্বাস, উচ্চ-নীচ, জাত-পাতৰ ভেদাভেদ ইত্যাদি সামন্তবাদী মূল্যবোধৰ বিৰুদ্ধে সংগ্ৰাম কৰি তাতোকৈ উন্নত উদাৰ মানৱতাবাদী দৃষ্টিভঙ্গী আৰু বিজ্ঞানসন্মত মূল্যবোধৰে নিউটনীয় বিজ্ঞানৰ আধাৰত গঢ়ি উঠা যান্ত্ৰিক বস্তুবাদ, যি আছিল শিল্প বিপ্লৱৰ দাৰ্শনিক ভিত্তি, তাৰ আধাৰত ‘সাম্য, মৈত্ৰী আৰু স্বাধীনতা’ৰ বাণী কঢ়িয়াই পূঁজিবাদী গণতন্ত্ৰ প্ৰতিষ্ঠা হৈছিল৷ গতিকে আধুনিক জাতিসমূহ গঢ়ি উঠিছে এই পূঁজিবাদী গণতন্ত্ৰৰ ধাৰণাৰে বিভিন্ন জনগোষ্ঠীৰ মাজত মানসিক যোগাযোগ আৰু আবেগৰ ভিত্তিত এক দেশ, এক মন, এক প্ৰাণ, এক সংস্কৃতিৰ প্ৰতিষ্ঠাৰ আকাঙ্খাৰ পৰা৷ কিন্তু ভাৰতত কংগ্ৰেছৰ নেতৃত্বত স্বাধীনতা সংগ্ৰামৰ মাজেদি ভাৰতীয় জাতি গঠনৰ প্ৰক্ৰিয়া আৰু পূঁজিবাদী সমাজ প্ৰতিষ্ঠাৰ সংগ্ৰাম এনে এটা সময়ত হৈছিল যেতিয়া বিশ্বত পূঁজিবাদে সাম্ৰাজ্যবাদৰ পিনে অগ্ৰসৰহৈ তাৰ বৈপ্লৱীক চৰিত্ৰ হেৰুৱাই প্ৰতিবিপ্লৱী চৰিত্ৰ অৰ্জন কৰিছিল৷ তদুপৰি ভাৰতৰ পূ্ঁজিবাদ গঢ়ি উঠিছে ইয়াৰ চাৰিওফালে থকা সামন্তবাদী সম্পৰ্কৰ মাজতে বিদেশী বণিক পুঁজিৰ অধীনত৷ ভাৰতীয় বৃহৎ বুৰ্জোৱা শ্ৰেণীয়ে ব্ৰিটিছক খেদি ভাৰতীয় জনসাধাৰণক স্বাধীন ভাবে শোষণ কৰাৰ উদ্দেশ্য আগতলৈ পূঁজিবাদী শাসন প্ৰতিষ্ঠাৰ বাবে ব্ৰিটিছ সাম্ৰাজ্যবাদী শাসনৰ বিৰুদ্ধে আন্দোলন গঢ়ি তুলিছিল যদিও তেওঁলোক আছিল সাম্ৰাজ্যবাদৰ বিৰুদ্ধে জাতীয় মুক্তিৰ বাবে গঢ়ি উঠা ভাৰতীয় জনসাধাৰণৰ বিপ্লৱী ধাৰাটোৰ বিৰোধী, কিয়নো তেওঁলোকৰ এই আশংকাত ভূগিছিল যে সাম্ৰাজ্যবাদৰ বিৰুদ্ধে বিপ্লবী জাতীয় মুক্তি আন্দোলন সফল হ’লে ই দেশৰ পৰা মাথোন সাম্ৰাজ্যবাদী শোষককেই উৎখাত কৰিয়েই ক্ষান্ত নহ’ব, স্বাধীনতা আন্দোলনৰ নেতৃত্বৰ পৰা বুৰ্জোৱা শ্ৰেণীক উচ্ছেদ কৰি দেশত পূঁজিবাদী শাসন প্ৰতিষ্ঠাৰ সকলো সম্ভাৱনা নস্যাৎ কৰি পেলাব৷ এহাতে সাম্ৰাজ্যবাদৰ বিৰোধীতা আৰু আনহাতে সাম্ৰাজ্যবাদৰ বিৰুদ্ধে জনসাধাৰণৰ বিপ্লৱী জাতীয় মুক্তি আন্দোলনৰ ধাৰাটোৰ প্ৰতি চূড়ান্ত ভয়ৰ বাবে ভাৰতীয় বুৰ্জোৱা শ্ৰেণীৰ জাতীয়তাবাদী অংশ হৈ পৰে সংস্কাৰমূলক বিৰুদ্ধবাদী৷ অন্ধবিশ্বাস, কুসংস্কাৰ, ধৰ্ম্মান্ধতা, জাত-পাত আদি সামন্তবাদী মূল্যবোধৰ বিৰুদ্ধে সংগ্ৰাম কৰি সকলোৰে সমানাধিকাৰৰ ভিত্তিত বিজ্ঞানসন্মত পূঁজিবাদী গণতান্ত্ৰিক মূল্যবোধ প্ৰতিষ্ঠা কৰাত বলিষ্ঠ ভূমিকা লোৱাৰ পৰিবৰ্ত্তে সামন্তবাদৰ প্ৰতি ই হৈ পৰে সমানেই আপোচকামী৷ ইয়াৰ ফলস্বৰূপে ফ্ৰান্স, ইংলণ্ডসহ ইউৰোপৰ বিভিন্ন দেশ আৰু আমেৰিকা, কানাডা আদিৰ দৰে নানা জনগোষ্ঠী থকা স্বত্বেও সুসংহত জাতিৰ ভিত্তিত এখন এখন দেশ হিচাবে গঢ়ি তোলাৰ সংগ্ৰাম কৰাৰ দৰে ভাৰতৰ জাতীয় বুৰ্জোৱাশ্ৰেণীয়ে সমাজৰ গণতন্ত্ৰীকৰণ আৰু ভাৰতৰ বিভিন্ন ভাষা-ভাষী আৰু ধৰ্ম্মালম্বী জনগোষ্ঠীসমূহৰ একত্ৰীকৰণৰ মাজেৰে এটি অখণ্ড জাতি গঠনৰ বাবে প্ৰয়োজনীয় সামাজিক আৰু সাংস্কৃতিক বিপ্লবৰ কাম সমাধা কৰিব নোৱাৰিলে৷ গতিকে বিভিন্ন ভাষা-ভাষী জনগোষ্ঠী আৰু বিভিন্ন ধৰ্ম্মাৱলম্বী ভাৰতীয় জনসাধাৰণ সাম্ৰাজ্যবাদ বিৰোধী স্বাধীনতা সংগ্ৰামৰ মাজেৰে ৰাজনৈতিকভাবে এটা ৰাষ্ট্ৰ ব্যৱস্থাৰ মাজেদি এটা জাতি ৰূপে গঢ়ি উঠিল যদিও জাতি-ধৰ্ম্ম-ভাষা-বৰ্ণ-গোষ্ঠীৰ ভিত্তিত সামাজিক আৰু সাংস্কৃতিকভাবে তেওঁলোক হৈ থাকিল বিভিন্ন সম্প্ৰদায়ত বিভক্ত৷ অসমৰ ক্ষেত্ৰতো এই কথা সমানেই সত্য৷ এসময়ৰ অবিভক্ত অসম আৰু পৰৱৰ্তীসময়ত বিভক্ত হোৱা মণিপুৰ আৰু ত্ৰিপুৰাৰ বাহিৰে উত্তৰ-পূৰ্ব্বাঞ্চলৰ ৰাজ্যসমূহ বিভিন্ন ভাষা-ভাষী, বিভিন্ন ধৰ্ম্মীয় সম্প্ৰদায়, বিভিন্ন সংস্কৃতি আৰু ৰীতি-নীতি সম্বলিত পাহাৰ আৰু ভৈয়ামৰ অসংখ্য জাতি-জনজাতি সম্বলিত অসংখ্য জনগোষ্ঠী সম্প্ৰদায়ৰ বাসভূমি৷ সংখ্যাগতভাৱে কোনো জনগোষ্ঠীৰেই সংখ্যাগৰিষ্ঠতা নথকা এই অঞ্চলটো বাস্তৱত সমগ্ৰ ভাৰতৰে এক ক্ষুদ্ৰ সংস্কৰণ যাক কোৱা হয় ‘মিনি ইণ্ডিয়া বা ক্ষুদ্ৰ ভাৰত’৷ প্ৰকৃততে, বিভিন্ন জনগোষ্ঠীৰ চৰিত্ৰত বিচিত্ৰতা থকা সত্বেও অতীতত বিভিন্ন জনগোষ্ঠীৰ ৰজা, সামন্তবাদী নেতাবোৰে পৰস্পৰৰ লগত ক্ষমতা কেন্দ্ৰীক যুজ-বাগৰত লিপ্ত হ’লেও সাধাৰণ ৰাইজৰ মাজত আজিৰ দৰে পাৰস্পৰিক কোনো অবিশ্বাস আৰু অসন্তষ্টিৰ পৰিবেশ নাছিল৷ নতুন নতুন উৰ্ব্বৰ মাটিৰ সন্ধানত বিভিন্ন জনগোষ্ঠীৰ কৃষিজীৱী লোকসকল এঠাইৰ পৰা আন এঠাইলৈ প্ৰবজন কৰিলেও যুগ যুগ ধৰি এই জনগোষ্ঠীসমূহে ঐক্য সম্প্ৰীতি আৰু ভাতৃত্ববোধেৰে তেওঁলোকৰ আচাৰ-অনুষ্ঠানসমূহ পাৰস্পৰিক সহযোগিতাৰে পালন কৰি আহিছিল৷ কংগ্ৰেছৰ নেতৃত্বত আমাৰ দেশত চলা স্বাধীনতা সংগ্ৰামৰ সময়ত যেতিয়া ভাৰতীয় জাতীয়তাবোধ জীৱন্তৰূপে কাম কৰি আছিল তেতিয়া এই অঞ্চলৰ সকলো মানুহক এটা ঐক্যবদ্ধ সমূহীয়া জনগোষ্ঠীলৈ ৰূপান্তৰিত কৰাৰ পূৰ্ণ সুযোগ আছিল যদিও কংগ্ৰেছে ইয়াৰ বাবে প্ৰয়োজনীয় সামাজিক আৰু সাংস্কৃতিক বিপ্লৱৰ কাম হাতত নল’লে৷\n১৯৪৭ চনৰ ১৫ আগষ্টত সাম্ৰাজ্যবাদ আৰু সামন্ততন্ত্ৰৰ সৈতে আপোচমুখী ‘সংস্কাৰপন্থী বিৰুদ্ধবাদী’ কংগ্ৰেছৰ নেতৃত্বত ভাৰতবৰ্ষত গণতান্ত্ৰিক ৰাষ্ট্ৰ ব্যৱস্থাৰ প্ৰতিস্থাৰ জৰিয়তে কিছু পৰিবৰ্ত্তন আহিলেও ভূৱা সমাজবাদৰ আবৰণ লগোৱা গণতন্ত্ৰৰ নামত শোষণমূলক পূঁজিবাদী গণতান্ত্ৰিক সমাজব্যৱস্থাহে প্ৰতিষ্ঠা হোৱাত ই গৰিষ্ঠ সংখ্যক জনসাধাৰণৰ কল্যাণ কৰাৰ পৰিবৰ্ত্তে দৈনন্দিন জীৱন-যাপন দুৰ্বিহ কৰা আৰ্থিক সংকট, চৰা দাম, অনগ্ৰসৰতা, নিবনুৱা সমস্যা ইত্যাদি এশ এবুৰি সমস্যাই তীব্ৰ অসন্তোষ সৃষ্টি কৰি আহিছে৷ সেয়েহে সমগ্ৰ ভাৰতবৰ্ষৰ জনসাধাৰণে সংগঠিতহৈ একেলগে যাতে এই শোষণমূলক সমাজব্যৱস্থা উৎখাত কৰি উচ্চ-নীচ, ধনী-দুখীয়া, জাত-পাত-ধৰ্ম্ম-বৰ্ণ ভেদাভেদহীন প্ৰকৃত বৈজ্ঞানীক সমাজবাদী গণতন্ত্ৰ প্ৰতিস্থাৰ বাবে বিপ্লৱৰ পথত ভৰি দিব নোৱাৰে, তাৰবাবে ব্ৰিটিছ সাম্ৰাজ্যবাদীৰ দৰে কংগ্ৰেছ দলেও ‘ভাগ কৰা আৰু শাসন কৰা (Divide and Rule)’ নীতি অনুসৰণ কৰায়েই নহয় অধিক বৃদ্ধি কৰাৰ চেষ্টাত লিপ্ত হৈ আহিছে৷ গতিকে এই কথা পৰিস্কাৰ যে এই অঞ্চল সাম্ৰাজ্যবাদী বৃটিছ শাসকৰ অধীন হোৱাৰে পৰা স্বাধীনোত্তৰ ভাৰতৰ অঙ্গ ৰাজ্য অসম হোৱাৰ পিচতো শাসক শ্ৰেণীৰ প্ৰত্যক্ষ আৰু পৰোক্ষ উদ্যোগতেই সাম্প্ৰদায়িক দ্বন্দ্বৰ ক্ষেত্ৰখনক জীপাল কৰি ৰখা হৈছে৷ এই ঘৃণনীয় নীতি কাৰ্য্যকৰী কৰিবলৈ স্বাধীনোত্তৰ ৬৮ বছৰে অধিকাংশ সময় অসমত ক্ষমতাৰ গাদিত বহি কংগ্ৰেছে সদায় সংকীৰ্ণ দলীয় স্বাৰ্থ পূৰণ কৰিবলৈ গৈ বিভিন্ন জনগোষ্ঠী-সম্প্ৰদায়ৰ মাজত বিশেষ কৈ জনজাতি আৰু অজনজাতিৰ মাজত বিভেদৰ বীজ বিয়পাবলৈ ভাষা আৰু অৰ্থনৈতিক সা-সুবিধা বণ্টনৰ ক্ষেত্ৰত চূড়ান্ত বৈষম্যমূলক নীতি গ্ৰহণ কৰি আহিছে৷ ইয়াৰ ফলস্বৰূপে স্বাধীনোত্তৰ অসমত যেতিয়া অন্ন-বস্ত্ৰ-গৃহ-শিক্ষা আদি সকলো ক্ষেত্ৰতে নগা, মিজো, খাছী, কাৰ্বি, বড়ো, ৰাভা, মিছিংসহ প্ৰায় সকলো জনজাতি অবহেলিত হৈ আহিছিল, কোনোসময়ত জীয়াই থাকিবৰ বাবে কঁচু-ধেকীয়া, অখাদ্য জন্তু, গছ-পাত, বাহফুল আদি খাই ভোক নিবাৰণ কৰিব লগা হৈছিল, কিন্তু সেই সময়ত তাৰ বাবে অসমৰ শাসক গোষ্ঠী ভাৰতৰ বৃহৎ পুঁজিপতি শ্ৰেণীৰ প্ৰতিনিধি কংগ্ৰেছ নেতৃত্বক দায়ী কৰাৰ পৰিবৰ্ত্তে ফিজো, উলিয়ামছন চাংমাকে ধৰি অন্যান্য জনজাতীয় নেতাসকলে সহজ-সৰল হোজা জনজাতীয় শোষিত ৰাইজক বুজালে যে সকলো অসমীয়াই তেওঁলোকক শোষণ কৰিছে, তেওঁলোকৰ দাৰিদ্ৰতাৰ বাবে দায়ী অসমীয়াসকল, আজি যেনেকৈ এবছুৰ নেতাসকলে, হাগ্ৰামা মহিলাৰী, বিশ্বজিৎ দৈমাৰী ডাঙৰীয়াহঁতে কৈ আছে, সহজ-সৰল বড়ো জনসাধাৰণক বুজাই আছে৷ যি গৰিষ্ঠ সংখ্যক অসমীয়া নিজেই পূঁজিবাদৰ যাঁতকলৰ দ্বাৰা শোষিত, সি আনক কি শোষণ কৰিব? শোষিতই শোষিতক শোষণ কৰিব পাৰে জানো?\nঅসমৰ বাবে বৰ দুখৰ কথা যে শেহতীয়াভাবে অসমৰ শোষিত জনগণক কংগ্ৰেছী শাসকসকলে জনগোষ্ঠীয় ভূৱা স্বায়ত্ব শাসনৰ নামত অসমৰ সৰ্ব্বসাধাৰণ ৰাইজক ভাগ ভাগ কৰি আলফাৰ স্বাধীন অসমৰ দাবী নস্যাৎ কৰিবলৈ ষষ্ঠ অনুসূচীৰ অপপ্ৰয়োগ কৰিছে আৰু সফলো হৈছে৷ ১৯৪৯ চনৰ ৫ চেপ্তেম্বৰত জনজাতীৰ বাবে ষষ্ঠ অনুসূচীৰ বিৰোধিতা কৰি বিধায়ক কুলধৰ চলিহাই কৈছিল- “If you see the background of this schedule you will find that the British mind is still there. There is the old separatist tendency and you want to keep them away from us. You will thus be creatinga‘tribalstan’ just as you have createdaPakistan’| আজি আমি অসমত তাৰ কুপ্ৰভাৱত কি দেখিবলৈ পাইছো? নক’লেও হ’ব ষষ্ঠ অনুসূচী হৈ পৰিছে তথাকথিত জনজাতিৰ সুৰক্ষা, উন্নয়ণ তথা আত্মনিয়ন্ত্ৰণৰৰ নামত জনগোষ্ঠী বা সম্প্ৰদায়সমূহৰ দুখীয়া জনগণক ভূৱা উন্নয়ণৰ প্ৰলোভনৰে উচতাই সেই জনগোষ্ঠী বা সম্প্ৰদায়সমূহৰ সমূহৰ এচাম ক্ষমতা আৰু ধনলোভী উঠিঅহা মধ্যবিত্ত শ্ৰেণী আৰু ৰাজনৈতিক নেতাৰ যিকোনো উপায়েৰে ধন ঘটাৰ আকাঙ্খা চৰিতাৰ্থৰ পথ৷ বৰ্ত্তমান শোষণমূলক সমাজব্যৱস্থাৰ উ্ৎখাত কৰি সমাজৰ গৰিষ্ঠ সংখ্যক শোষিত লোকৰ শোষণ মুক্তিৰ স্বাৰ্থত প্ৰকৃত বৈজ্ঞানীক সমাজবাদী গণতন্ত্ৰ প্ৰতিষ্ঠা কৰিব নোৱাৰা পৰ্য্যন্ত এইবোৰে এচাম লোকক ধনী কৰাৰ বাহিৰে সাধাৰণ দুখীয়া-নিছলা মানুহৰ কোনো উন্নতি সাধিব নোৱাৰে৷ অথচ ভাৰতবৰ্ষত তথাকথিত এচাম সাম্যবাদত বিশ্বাসী বুলি কোৱা ৰাজনৈতিক দলে কংগ্ৰেছী শাসকৰ ‘ভাগ কৰা আৰু শাসন কৰা (Divide and Rule)’ নীতিৰে এক অস্ত্ৰ এই ষষ্ঠ অনুসূচীৰ বিৰোধিতা কৰাৰ পৰিবৰ্ত্তে ইয়াৰ আলম লৈ ক্ষমতা লাভৰ চেষ্টা কৰি আহিছে আৰু ক্ষমতা লাভো কৰিছে, কিন্তু ই সেই জনগোষ্ঠীসমূহৰ মাজত কিছুমান সুবিধাভোগী ৰাজনৈতিক নেতা আৰু দূৰ্নীতিপৰায়ণ ধনী-মধ্যবিত্ত শ্ৰেণীৰ সৃষ্টি কৰাৰ বাহিৰে দুখীয়া-নিছলা শোষিত শ্ৰেণীৰ শোষণ মুক্তিৰ ক্ষেত্ৰত একো পৰিবৰ্ত্তন আনিব পৰা নাই৷ ই মনত পেলাই দিয়ে স্বাধীনতা পোৱাৰ আগতে ভাৰতবৰ্ষৰ তথাকথিত সাম্যবাদী দলে মাৰ্ক্সবাদৰ প্ৰখ্যাত আৰু বহু প্ৰচাৰিত ‘Right of Nations to self determination’ তত্বক বিকৃত কৰি ১৯৪২ চনৰ ১০ আগষ্টত চি পি আইৰ মুখপত্ৰত নেতা পি চি যোশীয়ে ‘’মুছলমান সকল ধৰ্ম্মৰ ভিত্তিত এটা জাতি” যুক্তিৰ ভিত্তিত মুছলীম লীগৰ পাকিস্তান দাবীক জাতীয় আত্মনিয়ন্ত্ৰনৰ দাবী বুলি সমৰ্থন (সূত্ৰ: আজাদ হিন্দ ফৌজৰ সুবৰ্ণজয়ন্তী উদযাপন স্মৰণিকা) জনাই আজি সমগ্ৰ বিশ্বত ধৰ্ম্মীয় মৌলবাদৰ কেন্দ্ৰ হিচাবে ধিকৃত পাকিস্তান সৃষ্টিত আৰিহণা যোগোৱাকলৈ|\nমই আমেৰিকা-কানাডাত থাকোতে দেখিছো বিশ্বৰ তথাকথিত সৰ্ব্বশ্ৰেষ্ঠ গণতন্ত্ৰ, ধন আৰু শিক্ষা-দিক্ষাত আগবঢ়া দেশ হিচাবে পৰিচিত দেশ দুখনত আদিবাসী জনজাতিসমূহক পূৰ্ণ স্বায়ত্বশাষণ দিয়া স্বত্বেও তেওঁলোকৰ সামগ্ৰীক অৰ্থনৈতিক অৱস্থা দুখলগাকৈ পিছপৰা, গৰিষ্ঠ সংখ্যক লোকেই অত্যন্ত দুখীয়া, স্বাস্থ্য, বিজুলি, শিক্ষাব্যৱস্থা আদি অনুন্নত, শিক্ষিতৰ হাৰ অত্যন্ত কম (বেছি ভাগেই স্কুলত আধা পঢ়িয়েই এৰি দিয়ে), ৰোগৰ প্ৰাদুৰ্ভাৱ, অকাল মৃত্যু, আত্মহত্যা, মদ-ড্ৰাগছ সেৱন, যৌন ব্যভিচাৰ আদি বেছি৷ অথচ যিসকল আদিবাসী জনজাতিৰ লোক সেই দেশ দুখনৰ মূলসূতিৰ লগত মিলি আছে তেওঁলোকৰ অৰ্থনৈতিক অৱস্থা, শিক্ষিতৰ হাৰ অন্য আমেৰিকান লোকৰ দৰেই উন্নত৷ আজি যি সকলে পৃথিবীৰ অন্যতম পিচপৰা শোষণমূলক পূঁজিবাদী গণতান্ত্ৰিক ব্যৱস্থা বৰ্ত্তি থকা ভাৰতবৰ্ষৰ অঙ্গৰাজ্য অসমৰ বিভিন্ন জনগোষ্ঠীৰ অনুসূচীতকৰণ, পূৰ্ণ স্বায়ত্বশাসন, সুকীয়া ৰাজ্য, সংঘীয় বা যুক্তৰাষ্ট্ৰীয় শাসন ব্যৱস্থা, জনগোষ্ঠীয় উচ্চসদন আদিৰ যোগেদি উন্নতিৰ সপোন দেখিছে, আশাকৰো তেওঁলোকে কথাবোৰ ভাবি চাব৷ নহ’লে ভাৰতৰ স্বাধীনতা সংগ্ৰামত লাখ লাখ মানুহৰ ত্যাগ অথলে যোৱাৰ দৰে তেওঁলোকৰ ত্যাগো অথলে যাব৷ ভাৰতবৰ্ষৰ প্ৰচলিত পূঁজিবাদী সমাজ ব্যৱস্থাৰ মাজত থাকি আমি যিমান সততাৰেই ক্ষমতাৰ বিকেন্দ্ৰীৰণৰ নিবিচাৰো কিয়, ই মাথো দুৰ্নীতিৰহে বিকেন্দ্ৰীকৰণ ঘটাই এক প্ৰহসন আৰু প্ৰতাৰণাত পৰিণত হ’বলৈ বাধ্য, কাৰণ এই ব্যৱস্থাবোৰো পূঁজিবাদী ৰাষ্ট্ৰযন্ত্ৰৰ বিধি-নিয়মৰ অধীনত চলিবলৈ বাধ্য৷\nগৰু এবিধ ৰাজনৈতিক জন্তু, কেৱল ’গৰু’ সকলেহে ইয়াক লৈ কাজিয়া কৰে (আশিক জামান)\nনৱবৰ্ষ, ভোগালী আৰু জ্যোতিপ্ৰসাদ: ডাঃ ভূপেন শইকীয়া\nপ্ৰেম সবাতোকৈ জ্যোতিৰ্ময় – (নিবেদিতা হাজৰিকা)\n#1 Anonymous 17 August, 2015, 21:29\nComment text..bohut bhal lagil…


আপদীয়া পদ্য – Page 31 – ফটাঢোল\nSeptember 1, 2017 আপদীয়া পদ্য\t3 Comments\nবোন্দা– হৰেকৃষ্ণ ডেকা\nতাৰ শেষ বিজয়ৰ হাঁহি মই যে এটা বোন্দা জনা নাছিলোঁ ৷ মই নিজকে এজন লোক বুলি ভাবিছিলোঁ ৷ গিৰিহঁতনীৰ আৰামী চকীত মই বহিছিলোঁহে, গিৰিহঁতে গেঙেৰি মাৰি ক’লে, ক’ৰ এইটো লেতেৰা বোন্দা ! মই ক’লোঁ, মিয়াও, মানে মই এজন লোক ৷ তেওঁ ভাবিলে মই ভয় খাইছোঁ, আৰু তেওঁৰ লেতেৰা এখন ঠেঙেৰে (যাক তেওঁ ভৰি বুলি কয়) গুৰিয়াই দিলে মোক ৷ কিন্তু সঁচাকৈয়ে কৈছোঁ, তেওঁৰ ঠেঙ দুখন লেতেৰাই ৷ মই ক’লোঁ, নমস্কাৰ, মই এজন লোক ৷ তেওঁ শুনিলে মিয়াও আৰু চোঁচা লৈ\nSeptember 1, 2017 আপদীয়া পদ্য\tOne comment\nআপদীয়া পদ্য — প্ৰবীণ কুমাৰ বৰদলৈ\n(১) শুনিছেনে সভাসদ বৰঢোলৰ মাত বতা চৰাই তেলটুপি বাজে নানা হাত প্ৰতশ্ৰুতিৰ আহে বান বিজুলীয়ে কাঢ়ে প্ৰাণ ক’ত লুকাও বসুমতী তুমি দিয়া ফাট ৷৷ (২) চল কৰি চকীখনত বহিলো যেতিয়া কোনেও নোৱাৰে মোক উঠাব এতিয়া লগত আছে মোৰ সাঙ্গোপাঙ্গ সাহিত্য সাধনাৰ তেওঁলোকো অঙ্গ ইয়াতকৈ ওখখনত বহিবলৈ পাম কেতিয়া ৷৷ (৩) “ই এণ্ড ডি”ৰ ঠিকাদাৰ মি: বৰুৱা নাম “চিক্সটি-ফৰটি কমিচন”ত মথাউৰি বন্ধা কাম বৰপূত্ৰৰ পাঁচখন ৱীয়েৰ-বাৰ সৰুটোৰ দহখন নাইট-চুপাৰ বৰুৱানীয়ে ভাবে বছৰটোত তিনিবাৰ আহক বান ৷৷ (৪) কণ্ঠলেঙুটি ডিঙিত পিন্ধে তেওঁ\nSeptember 1, 2017 আপদীয়া পদ্য\t2 Comments\nবিতচকু –প্ৰণীতা গোস্বামী বৰঠাকুৰ\nক’ত গ’লি হয়নে মোৰ মৰমৰ সোণাই তই নহ’লেই মোৰ দিনতে আন্ধাৰ; নোৱাৰো এৰিব তোক নিদ্ৰাত থকাৰ বাদে, নকৰো অৱহেলা অকণো দেখিলেও বেয়া আনে। নাক-কাণৰ সহায়ত তোক বহুৱাই থওঁ জেগাত পৰ বুলি ভয়তে থওঁ কেতিয়াবা মূৰত উঠাই, ভিন ভিন ৰূপত তই আছ বিৰাজ কৰি ব্যক্তিত্বও বঢ়াইছ তই বয়স অনুযায়ী। সৰুতে ভাবিছিলো তই থাকিলে লগত মেধাবী লাগিব মোক আনৰ আগত, ভুলটো ভাঙিল মোৰ অতি সোনকালে যেতিয়া বুজিলো তই চিনাকি দৃষ্টিৰে। জাতিৰ পিতাকো তই আছিলি শুৱাই তোৰ সেই আকাৰে পাইছিল তেওঁৰ নামত ঠাই।\n(১) ঘূণপোকে খালে নেকি আগৰ মিলা-প্ৰীতি, সুদূৰ পৰাহত যেন শান্তি-সংহতি, সৰৱ মঞ্চৰ অভিনেতা, নীৰৱ চমঝদাৰ শ্ৰোতা, গেছত পকা কলৰ দৰে হ’ল ৰাজনীতি (২) দিনত সভা-সমিতিত উদাত্ত ভাষণ দি ফুৰে, ৰাতি হ’লে এটুপি ধৰি গিৰিহঁতনীক গালি পাৰে, দলৰ তেৰাই হৰ্তা-কৰ্তা, ৰাইজক দিয়ে প্রেছ বাৰ্তা, দেশৰ স্বাৰ্থত সাংগোপাংগে পথ অৱৰোধ কৰে। (৩) আবিৰ্ভাৱ হয় চিপৰাং পাৰ্টি, ত্ৰাণকৰ্ত্তা নেদেখি হেৰায় চুৰ্ত্তি, অহোৰাত্ৰি মহা ত্ৰাস, অৰ্থকৰী অৰ্থনাশ, কাণে-কাণ মাৰি গাদী ৰয় বৰ্ত্তি। (৪) উদক ৰাখো আমি ভেঁটা ৰখীয়া, বগলীক পাতো দলৰ বিষয়ববীয়া, লোভত মৰে\nSeptember 1, 2017 আপদীয়া পদ্য\tLeaveacomment\nইপাৰৰ কবিতা–নৱজিৎ বৈশ্য\nআপুনি কথাৰ সিপাৰে উৰুৱাই ভাবনাৰ কুকুহা ইপাৰে আমাক পৰুৱাই পায় আপুনি কথাৰ সিপাৰে থাকে ধৰা হ’ক আপুনি কবি আপুনি মানুহ যোগ পোহৰ অথবা, মানুহ বিয়োগ আন্ধাৰৰ দৰে কিবা এটা… আপোনাৰ কথাৰ পেনৰোজীয় চিৰি বগাই মানুহ কাহানিবা উঠিব পাৰেনে আপোনাৰ আকাশী বাৰন্দালৈ য’ত বহি কৃতবিদ্য সমালোচকে পান কৰে লা-ওপালা আতিথ্য কেতিয়াবা ভাবো মানুহৰ বাবে আপুনি নিৰ্মাণ নকৰে কিয় শিলৰ এলানি সৰল চিৰি কথাৰ ইনডেলিবল্ ৰেখা খোদাই কৰাবলৈ আপোনাৰতো কাহানিও শিলৰ অভাৱ হোৱা নাই (তথাপি ভগা নৌকাত পাৰ কৰা ৰাধাৰ কিমান ভাৰ…)\nনিবনুৱা প্ৰেমিক– অভিজিৎ মেধি\nমা-কচম্, ফুটা মানিবেগত খুচুৰাকেইটাও নাথাকে নহ’লে আইচক্ৰীম পাৰ্লাৰত তোমাক সুধিলোঁহে- ভেনিলা নে ষ্ট্ৰৱেৰী? নাঙলৰ ভৰষাত থকা পিতায়ে নাজানে আধুনিকতাত শকত মানিবেগ, আইফোনৰ প্ৰয়োজন পকেটমানিৰে গৰম কৰিব নোৱাৰি চিচিডি-ৰ কোমল চকী আৰুনো কেনেকৈ কওঁ তোমাক ভালপাওঁ বুলি ! “পঢ়িবলৈ গৈ চহৰীয়া ছোৱালীৰ প্ৰেমত পাহৰিম গাঁৱৰ আলি-পদূলি, ডাঙৰ চাকৰি কৰি সজাম ডাঙৰ ঘৰ কুকুৰৰ ভয়ত নাহিব আলহী” -অন্ততঃ লগৰীয়াৰ আড্ডাত এইয়া আছিল মোৰ ভৱিষ্যত । সিহঁতেতো নুবুজে চহৰৰ বুকুত শুঙি উলিয়াব নোৱাৰি চাকৰি! নৈতিকতাৰ কাপোৰ খুলি, পইচা ঢালিলেই আহি যাব হেনো এপইন্টমেণ্ট\nAugust 1, 2017 আপদীয়া পদ্য\t4 Comments\n(১) জয়ঢোলৰ বজ্ৰনিনাদ শুনি লাগে বৰ মজা জয়ধ্বনিৰে মুখৰিত আজি জৰাজীৰ্ণ পঁজা জীৱনত মাথোন জীয়াতু জীৱন্মৃত জননী জয়তু জলা-কলা হৈ জুপুকা মাৰিলে জলৌপলৌ প্ৰজা ৷ (২) অপৰিসীম আনন্দ মনত যদিহে থাকে ক্ষমতা হাতত, বাদ পৰে জাতিৰ চিন্তা জহি গ’লে যাওক জাতীয় সত্তা, ওপৰৰ আদেশ শিৰোধাৰ্য অতি আনুগত্য অপৰিহাৰ্য, দলৰ স্বাৰ্থ ৰক্ষা হ’লেহে আগলৈ থাকিব নিশ্চয়তা ৷ (৩) ধনকুবেৰৰ গাঁতত বন্দী কাগজৰ লাখ লাখ গান্ধী হাৰমাল হ’লে নলা-নৰ্দমাত পেলাই বস্তাত বান্ধি, দুৰ্নীতি ক’লাধনৰ আগ্ৰাসী গতি, নিমাখিত জনৰ নগুৰ-নাগতি, ভণ্ড সেৱকেও সুযোগ\nAugust 1, 2017 আপদীয়া পদ্য\t16 Comments\nমইবৰ – প্ৰণীতা গোস্বামী বৰঠাকুৰ\n“চকু মুদা কুলি”ৰ দৰে থাকিলোৱেই যেনিবা মই, “চল চাই কঠিয়া পৰা”ত ওস্তাদ কিয়নো তই !! “বাটৰ কচু গাত ঘঁহি” ভাল নাপাওঁ মই, “নলগা জেং” ত সোমাবলৈ যাৱনো কিয় তই! বেছি পয়মাল দেখিলেই মই “টুপাই বুৰ মাৰো”, “চুঙা চাই সোপা”টো মাৰিব নাজান কিয়নো বাৰু! “আপোন ভালেই জগত ভাল” বুলি আত্মতুষ্টি কৰোঁ “গছত উঠাই গুৰি কাটিব”লৈ অলপো কেৰেপ নকৰোঁ। “কটা ঘাঁত চেঙাতেল” দি কি যে লাগে মজা, “জ্বলা জুইত ঘিঁ” ঢালি তাতোকৈ সুখৰ মেলা । “আঠুৱা চাই ঠেং মেলি”বলৈ জ্যেষ্ঠজনে কয় বণিজলৈ\nAugust 1, 2017 আপদীয়া পদ্য\t5 Comments\nচেও -কৌশিক দাস\nআমাৰ গাঁও আকালৰ টুলুঙা নাও । ভৰঁলুৱা ভাও—- শোষণৰ তুংগতো নিমাওমাও ।। কিমান তললৈ নামি যাওঁ…… কাৰ ওপৰলৈ কিমান চাওঁ ??? ■■\nAugust 1, 2017 আপদীয়া পদ্য\tOne comment\nদুৰাচাৰ মিনতি – পৰমাকান্ত দাস\nমই দুৰাচাৰ গাঁৱৰ গাৱঁলীয়া নাপাওঁ চহৰৰ আও-ভাও; বুঢ়া সৱেওচোন লংপেণ্টহে পিন্ধে যেন চিনেমাৰ হিৰ’। বুঢ়ী সৱে পিন্ধে মেক্সি চুৰিদাৰ চুলিতো গাঁঠি লয় বেণী; জীয়াৰী সকলে জাৰতো নিপিন্ধে গা-ঢাকি কাপোৰ কানি । ছাত্ৰ- ছাত্ৰী যেন অফিচৰ বিষয়া ম’বাইল বাইক লৈ ফুৰে; কলেজ পঢ়া নামত পাৰ্ক ধাবাত বহি যৌৱনটো উপভোগ কৰে। অফিচৰ অফিচাৰ চৰকাৰী বিষয়া চাৰ্টিফিকেট থকা ডকাইত; বহনি নহ’লে কামকে নকৰে কিযে মতাগোঁসাই গভাইত । চৰকাৰী বিদ্যালয় মধ্যভোজনালয় কণা হাঁহক পতান দিয়ে; ফাঁকিৰামৰ ফাঁকি ছলাহী হাঁহিয়ে মন-প্ৰাণ সকলো হৰে । হেৰা


কি হ'ব দুৰ্গা পূজা ? জনালে মুখ্যমন্ত্ৰীয়ে -\nHomeআঞ্চলিককি হ'ব দুৰ্গা পূজা ? জনালে মুখ্যমন্ত্ৰীয়ে\nকি হ’ব দুৰ্গা পূজা ? জনালে মুখ্যমন্ত্ৰীয়ে\nগুৱাহাটী : শাৰদীয় দুৰ্গা পূজালৈ মাজত মাথো এমাহ বাকী৷ ক’ভিড পৰিস্থিতিও কিছু শাম কাটিছে ৰাজ্যত৷ এই সময়তে আগন্তুক দুৰ্গা পূজাক লৈ প্ৰস্তুতি চলিছে মৃৎ শিল্পীৰ পৰা আৰম্ভ কৰি ৰাজ্যবাসীৰ মাজত উৎসাহে দেখা দিছে৷ তাৰ মাজতে মুখ্যমন্ত্ৰী ডঃ হিমন্ত বিশ্ব শৰ্মাই জনালে এক সুখৱৰ৷\nমুখ্যমন্ত্ৰী ড০ শৰ্মাই ক’ভিড বিধি পালনেৰে দুৰ্গোত্সৱ হ’ব বুলি জনায়৷ ১১ অক্টোবৰৰ পৰা আৰম্ভ হ’ব শাৰদীয় দুৰ্গোত্সৱ৷ মুখ্যমন্ত্ৰীৰ এই ঘোষণাৰ পাছতে দোমোজাত থকা দুৰ্গোৎসৱ আয়োজক কমিটী তথা মৃৎ শিল্পীসকলে উৎফুল্লিত হৈ পৰে৷\nৰাজ্যবাসীয়ে সম্পূৰ্ণ ক’ভিড বিধি মানি চলি দুৰ্গা পূজা আয়োজন কৰিব পাৰিব বুলি জনোৱাৰ লগতে দৰ্শক, ভক্ত তথা আয়োজক সমিতিয়েও মানিব লাগিব বিধি৷ অৱশ্যে দুৰ্গা পূজাৰ বাবে চৰকাৰে পৰৱৰ্তী সময়ত নীতি-নিৰ্দেশনা জাৰি কৰাৰ সম্ভাৱণাও আছে৷\nPrevious articleপিয়ানো শিকিবলৈ বিচাৰো, ইনষ্টাগ্ৰামত ৰতন টাটাৰ আৱেগিক পোষ্ট\nNext articleব্ৰহ্মপুত্ৰত ভয়ংকৰ নাও দুৰ্ঘটনা : বহু যাত্ৰীৰ মৃত্যুৰ আশংকা


১. আম পাৰ্টি আৰু পদুম পাৰ্টিৰ কৰ্মকৰ্তাৰ মাজত দিল্লীকে ধৰি কেইবাঠাইতো খণ্ডযুদ্ধ হোৱাৰ খবৰে কেইবাটাও পক্ষক লাভবান কৰা খবৰ। আম পাৰ্টিলৈ চান্দা বৰঙনিৰ অনলাইন সোঁত প্ৰায় ৩০০শতাংশ বৃ্দ্ধি পোৱাৰ খবৰে পালে সংবাদ শিৰোনামা। পাছে খণ্ডযুদ্ধ লাইভ, বিশ্লেষণ লাইভ, গোৱালগালি লাইভ আদি কাৰ্যসূচীৰে টি.আৰ.পি গোটোৱা বৈদ্যুতিন মাধ্যমে তাৰ পৰা পোৱা লাভালাভ তথা আয়ৰ হিচাব ৰাজহুৱা নকৰাত চকুচৰহা মহলে ক্ষোভ প্ৰকাশ কৰিছে। এজন চকু চৰহাই দহটকীয়া আৰ.টি.আই মাৰি সকলো গোমৰ ফাঁক কৰিব বুলিও ভাবুকি প্ৰদান কৰিছে।\n২. কেজৰীকাইৰ নতুন গ্ৰন্থ অচিৰেই বজাৰলৈ আহিব। "সপোনৰ স্ব-ৰাজ" নামৰ নিজে শাসন কৰাৰ সপোনৰ বাখ্যা কৰা আত্ম-জীৱনীমূলক কিতাপখনৰ পাছত এতিয়া তেখেতে এক বিশাল ভ্ৰমণ বৃত্তান্ত লিখিবলৈ যো-জা কৰিছে। হিন্দীত প্ৰকাশ পাব লগা গুজৰাট সম্পৰ্কীয় কিতাপখনৰ নাম "বকৱাছ বিকাশ কী কাহানী" হব বুলিও গোপন সূ্ত্ৰই প্ৰকাশ কৰিছে। এই কিতাপখন প্ৰকাশৰ আগতেই নিষিদ্ধ কৰিবলৈ পদুম প্ৰেমী দলে যো-জা চলাইছে, অন্যথা প্ৰকাশৰ লগে লগেই সকলো কপি দাহ কৰিব পাৰে বুলিও সম্ভাৱনা প্ৰকাশ পাইছে।\n৩. অসমত আজি প্ৰকাশ হৈছে এখন ৰোমাণ্টিক উপন্যাস "পদুম পাতত চন্দ্ৰমোহন"! জাতীয়তাবাদ কঢ়িয়াই নিয়া হাতী এটাত উঠি গৈ থাকোতে এজন অকালপক্ক মাউতে হাতীটোৱে একালত পানীখোৱা পুখুৰীৰ পদুমৰ প্ৰেমত পৰাৰ কাহিনীৰে এই উপন্যাসখনৰ কাহিনীভাগ আগবাঢ়িছে। এই প্ৰেমৰ ৰোমাণ্টিক ভাৱনা ইমানেই প্ৰৱল হৈ পৰিল যে নায়কে সাঁতোৰ নিশিকাকৈয়ে পদুম পাতত নায়িকাৰ মুখ আঁকিবৰ বাবে পুখুৰীত জাপ দিবলৈ আগবাঢ়ে। তাৰ পাছৰ কাহিনী জানিবৰ বাবে বীতা চৌধুৰী প্ৰকাশিত উপন্যাসখন কিনি লৈ পঢ়িবই লাগিব বুলিও উন্মোচকে জনাইছে।\n৪. এটাও প্ৰশ্ন কৰিবলৈ সময় উলিয়াব নোৱাৰাৰ বাবে দুখ প্ৰকাশ কৰিলে অসমৰ দুগৰাকীকৈ সাংসদে। এইবাৰ জিকিলে নিশ্চয় দুই এটা প্ৰশ্ন তুলিবই বুলি শপত খাই দুয়োজনেই আকৌ ৰাইজৰ আশীষ বিচাৰি যাব বুলিও প্ৰকাশ কৰিছে। আচলতে অসমত অভিলেখৰ জোৱাৰ উঠা দেখিহে পাঁচ বছৰে ইমান হুলস্থুলীয়া সংসদত থাকিও মৌন-ব্ৰত কৰাৰ ৰেকৰ্ড গঢ়াৰ মানস কৰিছিল বুলিহে বিজ্ঞপ্তিযোগে স্পষ্টীকৰণ প্ৰকাশ কৰিছে।\n৫. অসমীয়া সমাজ কল্যাণ বিভাগে দুদিনতে দুই ঠিকাদাৰলৈ ৬০কোটিৰ ঠিকা দি এক নতুন অভিলেখ স্থাপন কৰিছ। মন্ত্ৰীয়ে খোদ উদ্যোগ লৈ নিত্য নতুন ৰূপত ঠিকাদাৰসকলৰ কল্যাণৰ বাবে এনে ব্যৱস্থা গ্ৰহণ কৰিছে। পিছে চকু চৰহা মহলে এইবোৰ লুণ্ঠনৰহে ন ন কৌশল বুলি অভিহিত কৰিছে। তাৰ বিপৰীতে কল্যাণ মন্ত্ৰী ফেন ক্লাৱে লুণ্ঠন কৰিবলৈ হলেও সদায় নিত্য নতুন কৌশল উদ্ভাৱন কৰাৰ বাবে বিভাগটোৰ আৰু লগতে নেতৃত্ব দিয়া মন্ত্ৰীৰ ভূৰি ভূৰি শলাগ লবই লাগিব বুলি দাবী কৰিছে।\n৬. নৱ-প্ৰজন্মৰ যে শিক্ষাৰ প্ৰতি অতি ধাউতি আছে আৰু পঢ়া-শুনা কৰাৰ প্ৰতি অতি দায়বদ্ধ সেইকথা কালি প্ৰমাণ হৈ গল বুলি ৰাজ্যৰ লিখা পঢ়া মন্ত্ৰীয়ে দাবী কৰিছে। নলবাৰীত ৰাতি ন বজাতো মম জ্বলাই লৈ মেট্ৰিক পৰীক্ষা দিয়া কাৰ্যত অভূতপৰ্ব বুলি আখ্যা দি মন্ত্ৰী গৰাকীয়ে তেওঁৰ দিনত পঢ়া-শুনাৰ লগতে পৰীক্ষা দিয়াৰ প্ৰতি ছাত্ৰ-ছাত্ৰী সকলৰ মাজত বৰ্দ্ধিত হেপাঁহক উচ্চ প্ৰশংসা কৰে। যি কোনো প্ৰত্যাহ্বানকে নেওচি এইদৰে পৰীক্ষা দিয়া ছাত্ৰ ছাত্ৰীৰ বহী গৰুৱে খোৱাৰ আগতেও দুবাৰ ভাবিব বুলিও তেখেতে মতামত প্ৰকাশ কৰিছে।\n৭. পাহাৰত নিৰ্বাচনী বিধি বলবত নোহোৱাত উদ্বেগ প্ৰকাশ কৰি সাংবাদিকে সৃষ্টি কৰিলে সংবাদ শিৰোনামা। যিবোৰ পাহাৰত উন্নয়নৰ ধনেই গৈ উপস্থিত হবগৈ নোৱাৰে, তাত আকৌ এনে বিধি গৈ কেনেকৈ পাব, বা কোনেইবা তাত পালন কৰিব বুলি প্ৰশ্ন তুলিলে তুলিকা ৰহাঙে। এনে বিধিৰ তাত কোনো কাম নাই, ভোট দিয়াৰ ক্ষেত্ৰতো তাত আনৰ মুখলৈ চাবলৈ নাই, স্থানীয় নেতাই নিজৰ নিয়মতে সকলো ভোটদান কৰাই আয়োগক সহায় কৰাই নিয়ম বুলিও ৰহাঙে প্ৰকাশ কৰিছে।\n৮. অইলত হোৱা কেইবাশঘণ্টীয়া বন্ধৰ বাবে অসমৰ বাতৰি কাকত সংস্থাই বন্ধৰ আয়োজক সকললৈ জ্ঞাপন কৰিলে আন্তৰিক ধন্যবাদ। কোম্পানীটোৱে কেইবাশ কোটিৰ লোকচান ভৰা সত্বেও প্ৰথম পৃষ্ঠা বা পূৰা পৃষ্ঠা দখল কৰি বহুদিনৰ মূৰত অসমীয়া বাতৰিকাকতত বিজ্ঞাপন দিবলৈ কোম্পানীটোক বাধ্য কৰোৱাৰ বাবেই এই কৃতজ্ঞতা জ্ঞাপন কৰা বুলি জানিব পৰা গৈছে। মাৰ্চ মাহতে বিহুৰ খৰছ পেপাৰ মালিক সকলে গোটাই ললে বুলিও পোৱা গৈছে সুখবৰ। প্ৰকাশ পোৱা বিজ্ঞাপন পঢ়ি অসমৰ প্ৰতিবাদী জনগণে অইলে কেনেকৈ সেওমানে সেই কথা উপলব্ধি কৰি পুনৰ টঙালি বান্ধি লোৱাৰ সুখবৰো জানিব পৰা গৈছে।\n৯. "টিভি জাৰ্নেলিষ্টৰ বাবে আমদানিৰ কলা-কৌশল" শীৰ্ষক এক কৰ্মশালা আয়োজিত হোৱাৰ সুখবৰ। এই কৰ্মশালাতে এই প্ৰতিবেদন স-বিস্তাৰে প্ৰকাশ পাব পৰবৰ্তী খণ্ডত বুলি প্ৰচাৰ কৰাৰ পাছত কেনেকৈ দৰ দাম কৰিব লাগে, কেনেকৈ মীমাংসাত উপনীত হব লাগে এনেবোৰ গুৰুত্বপূৰ্ণ বিষয়ক লৈ আলোকপাত কৰা হয়। ব্যৱহাৰিক জ্ঞানেৰে অংশগ্ৰহণকাৰী সকলক সমৃদ্ধ কৰিলে কম সময়তে অৰ্থনৈতিক ভাৱে স্বাৱলম্বী হৈ আদৰ্শ দাঙি ধৰা সৰিয়হফুল গোস্বামীয়ে।\n১০. "আজকল চাহাবৰ মিত্ৰতা" নামৰ এখন ৰহস্য উপন্যাস কালি দিল্লীত উন্মোচন কৰিলে তৃতীয় মৰ্চাৰ সমন্বয়ক শৰদ চাহাবে। এই উপন্যাসখনৰ যোগেদি ৰাজনৈতিক বন্ধুত্বৰ পিছল বাটত খোজ বচাই চলা এজন নেতাৰ জীৱন অন্বেষণৰ চেষ্টা কৰা হৈছে বুলি জানিব পৰা গৈছে। উপন্যাসখন কিনিলে লগত জৰা-ফুকা কৰা পানী এবটল ফ্ৰীকৈ দিয়াৰো ব্যৱস্থা কৰা বুলি হোজাই গ্ৰন্থ বিপনীয়ে প্ৰকাশ কৰিছে।


Gold Price Today 20 Dec 2021: আজি সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানি লওক আজি ১০ গ্ৰাম সোণৰ মূল্য কিমান ?– News18 assam\nHome » photogallery » lifestyle »Gold Price Today 20 Dec 2021: আজি সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানি লওক আজি ১০ গ্ৰাম সোণৰ মূল্য কিমান ?\nGold Price Today 20 Dec 2021: আজি সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানি লওক আজি ১০ গ্ৰাম সোণৰ মূল্য কিমান ?\nসোণৰ মূল্যই (Gold Price) আজি ব্যৱসায় সপ্তাহৰ প্ৰথম দিনটোত স্থিৰতা প্ৰদৰ্শন কৰিছে। অৱশ্যে, ফিউচাৰ ট্ৰেডিঙত সোণৰ মূল্য সামান্য বৃদ্ধি পাইছে। মাল্টি কমোডিটি এক্সচেঞ্জত (Multi Commodity Exchange) হালধীয়া ধাতুৰ মূল্যই একেৰাহে দুদিন প্ৰায় একে থকাৰ পিছত শুক্ৰবাৰে সপ্তাহান্তৰ ব্যৱসায়ত লাভ ৰখা দেখা গৈছিল।\n| December 20, 2021, 12:22 IST\nঅৱশ্যে, ৪৬,৬০৩ টকাত সমাপ্ত হোৱাৰ পিছত, আজি এমচিএক্সত সোণৰ মূল্য (Gold Price on MCX) ইয়াৰ আগৰ শুক্ৰবাৰৰ প্ৰতি ১০ গ্ৰামত ৪৬,১৮৯ টকাৰ সমাপ্তিতকৈ ৪১৪ টকা অধিক।


AXD 219: 26TH MAY 2013 - অসমীয়াৰ সুখ-দুখ\nHome Unlabelled AXD 219: 26TH MAY 2013\nxukhdukh.com May 26, 2013\n১.গ্ৰাম্যপথৰ দীৰ্ঘতম দলং উন্মোচনঃ বিটিচিত আই নদীৰ ওপৰত চিৰাঙত চাপাগুৰি আৰু মালভিটাৰ ওপৰত নিৰ্মিত পকা দলং উন্মোচন কৰি মুখ্যমন্ত্ৰীয়ে কৰিলে মন্তব্য-"বিটিচিৰ উন্নয়ন হ’লে মই আটাইতকৈ আনন্দিত হওঁ"৷\n২. উন্মোচিত হ’ল ডঃ লক্ষ্যহীৰা দাসৰ ৰচনা সমগ্ৰঃ "তেখেতৰ কবিতাই পঢ়ুৱৈৰ মনত কাব্য-ব্যঞ্জনা জগাই তোলে" বুলি মন্তব্য কৰিলে ডঃ হীৰেণ গোহাঁইদেৱে৷\n৩.ডিমা হাচাও নিৰ্বাচনত কংগ্ৰেছ একক সংখ্যা গৰিষ্ঠ দল ৰূপে পৰিগণিতঃ ২৮খন আসনৰ ভিতৰত কংগ্ৰেছেই দখল কৰিলে ১০খন আসন৷\n৪. গুৱাহাটীক সুন্দৰকৈ গঢ়াৰ প্ৰতিশ্ৰুতি দি ওলাইছে বিজেপিঃ অগপয়ো প্ৰকাশ কৰিলে মহানগৰীৰ পৌৰ নিগমৰ নিৰ্বাচনৰ বাবে প্ৰাৰ্থী তালিকা ৷\n৫.ব্যতিক্ৰম মাছডোৰ উদ্যোগত গুৱাহাটীত অনুষ্ঠিত হ’ল প্ৰতিবন্ধীৰ বাবে বিশেষ নিযুক্তি মেলাঃ অংশ ল’লে প্ৰায় ৫০০জনে, তাৰে ৩০০জনে নিজৰ শিক্ষাগত অৰ্হতাৰে নিযুক্তি পাব বুলি জনালে উদ্যোক্তাই৷\n৬. ৰাজ্যৰ উদ্যোগ আৰু বাণিজ্য বিভাগৰ নতুন উদ্যমঃ পলিটেকনিক বা আইটিআইয়ে সামৰি নোলোৱা আন ৫০ ট্ৰেডৰ বাবে ৫০০০ যুৱক যুৱতীক বাচনি কৰি আগবঢ়াব বিশেষ বৃত্তি ৷ তাৰে ভিতৰত ৩০০গৰাকী বৃত্তি লাভ কৰিব বিশেষ পাৰদৰ্শী অথচ শাৰিৰীক ভাৱে প্ৰত্যাহ্বান লাভ কৰা সকলে ৷\n১. বৰপেটাত ক’লে প্ৰাক্তন মুখ্যমন্ত্ৰী মহন্তইঃ অসম চুক্তিৰ সঠিক ৰূপায়ন নোহোৱা বাবেই ৰাজ্যত জনবিস্ফোৰণ ৷\n২. মাথাউৰি প্ৰতিৰোধৰ বাবে নহ’ল কোনো ব্যৱস্থাঃ এইবাৰ ভয়াবহ বানত পৰিব ৰাজ্য, এই শংকা ব্যক্ত কৰিলে জলসম্পদৰ ঠিকাদাৰ সকলে ৷\n৩. পাণ্ডুৰ মাতৃ-পুত্ৰ হত্যা ঘটনাৰ আততায়ী গ্ৰেপ্তাৰঃ প্ৰেমিকসহ ধৃত পত্নী, ডেৰলাখ টকা দি স্বামী-শাহুক হত্যা কৰাইছিল সুজাতাই ৷\n৪. খিলঞ্জীয়া ছাত্ৰ সংগঠনে জ্বলালে যোৰহাটত পৱনসিং ঘাটোৱাৰ আৰু ৰাজু চাহুৰ প্ৰতিমূৰ্তিঃ জনগোষ্ঠী বিৰোধী নাতি প্ৰত্যাহাৰ কৰিবলৈ সঁকিয়ালে দুয়োকে ৷\n৫. ৰাজহ বিভাগত চলিছে মণ্ডলৰাজ আৰু কমিচন ৰাজঃ ২১বছৰে নকৰিলে গুৱাহাটীত পুনঃ বন্দৱস্তিৰ কোনো কাম৷ প্ৰয়াত ৰাষ্ট্ৰপতি ফকৰুদ্দিন আলি আহমেদ আৰু প্ৰাক্তন মুখ্যমন্ত্ৰী মহন্তৰ পুত্ৰৰ নাম উঠিল একেখন পট্টাত৷\nপ্ৰয়াত ৰাষ্ট্ৰপতি জীৱিত নে মৃত খবৰ ৰখা নাই ৰাজহ বিভাগে!\n৬. ৰাজপত্ৰিত অধিসূচনা প্ৰকাশ নোহোৱাকৈ কিয় পাতিবলৈ লৈছে গুৱাহাটী মহানগৰীৰ পৌৰ নিগমৰ নিৰ্বাচনঃ তাকে লৈ ৰাজ্যিক নিৰ্বাচনী আয়োগলৈ উঠিল সন্দেহৰ আঙুলি ৷\nছট্টিশগড়ত বৃহৎ মাওবাদীৰ আক্ৰমণঃ প্ৰদেশ কংগ্ৰেছৰ সভাপতিসহ ২৭জন নিহত ৷ আহত, কংগ্ৰেছৰ নেতা ভি.চি শুক্লাক বিমানেৰে গুৰগাঁৱলৈ ৷\nআইপিএলৰ ফিক্সিং কেলেংকাৰীঃ এইবাৰ দাবী উঠিল বিচিচিআই প্ৰধান শ্ৰীনিবাসনৰ অপসাৰণৰ, পিছে পদত্যাগ নকৰি চকী খামুচি থাকিবলৈ মন কৰিছে বুলি খবৰে পালে সংবাদ শিৰোনামা ৷\nক্ল’জ চাৰ্কিট কেমেৰাত ওলালঃ শ্ৰীসান্থে উপহাৰ, ছোৱালী আৰু বুকীৰ সৈতি কি কি কৰিছিল৷ ক্ৰিকেটৰ জগত উত্তপ্তঃ বিন্দু দাৰা সিঙে ক’লে-আন্তৰ্জাতিক ক্ৰিকেটতো জুৱাত ভাগ লয় তেওঁ৷\nদিল্লীৰ অনাগত নিৰ্বাচনঃ বহুতেই বিচাৰে আম আদমী পাৰ্টিৰ শাসন, আকৌ বহুতেই নাজানে এইটো কি পাৰ্টি, সমীক্ষাত প্ৰকাশ পালে তথ্য৷ আম আদমি পাৰ্টিয়ে যুগুতালে ৪৪টা সমষ্টিৰ সাম্ভাব্য প্ৰাৰ্থীৰ তালিকা৷\nBy xukhdukh.com on May 26, 2013


২০০৪-ৰ পৰা ২০০৬ চনৰ ভিতৰত জ্যোতি ধাৱালেৰ তিনিবাৰকৈ গৰ্ভপাত হ’ল।বাধ্য হৈ কৰিব লগা হোৱা এই কৰ্মৰ বাবে লোকলজ্জা আৰু দুখৰ পৰা পৰিত্ৰাণ পাবলৈ তেওঁ তিনিখন বেলেগ বেলেগ হাস্পতালৰ সকলো নথি-পত্ৰ নষ্ট কৰি পেলালে।২০০৬ চনত চতুৰ্থবাৰৰ বাবে এই পৰ্ব চতুৰ্থখন হাস্পতালত যেতিয়া আৰম্ভ হ’ল সেইবাৰ তেওঁ ৰৈ গ’ল।পৰীক্ষাৰ ৰিৰ্প’টত ওলাল- তেওঁ এইচ আই ভি পজিটিভ।\n৩৮ বছৰীয়া জ্যোতি ধাৱালে ।এগৰাকী বায়ু সেনা বিয়ষাৰ জীয়েক হিচাপে, তেওঁ এক আড়ম্বৰপূৰ্ণ জীৱন শৈলীৰ মাজতেই ডাঙৰ-দীঘল হৈছিল। কিন্তু বাস্তৱ ছবিখনে ইয়াৰ ঠিক বিপৰীত কথাটোহে কয়।“মই এটা ভংগুৰ পৰিয়ালৰ পৰা আহিছো আৰু মোৰ মাহী আইৰ বাবেই এটা অতি দুখময় অতীত গৰকি আহিছো। তেওঁ মোক কোঠা এটাত আৱদ্ধ কৰি ভোকত ৰাখিছিল। দুপৰীয়াৰ আহাৰ মোৰ বাবে আছিল এক বিলাসিতা।বাহিৰত মোক সহায় কৰিব পৰা কোনোৱেই নাছিল,” জ্যোতিয়ে এইদৰে ক’লে। তেওঁৰ তুলনাত সতীয়া ভনীয়েকে লাভ কৰা মৰমবোৰ দেখি তেওঁৰ নিজৰ জীৱনটো গুৰুত্বহীন যেন লাগিছিল।\nমাহী মাকৰ পৰা এনে দুৰ্ৱ্যবহাৰ পাইও কিন্তু দেউতাৰ প্ৰতি জ্যোতিৰ কোনো ক্ষোভ নাছিল। “মই দেউতাৰ প্ৰথম সন্তান।ঘৰখনৰ সেই পৰিৱেশত মোৰ প্ৰতি থকা তেওঁৰ মৰম প্ৰকাশ কৰিব পৰা নাছিল। সেই সকলো কথা ক’ব নোৱাৰি, মাথোঁ অনুভৱহে কৰিব পাৰি।”\nজ্যোতিয়ে সৰুৰে পৰা bilateral sensor neural hearing loss ত ভূগি আহিছে।“মই ৮০ ডেচিবেল বা তাৰ ওপৰৰ শব্দহে শুনা পাওঁ।এইটো ৰে’ল ইঞ্জিনৰ উকিটোৰ সমান।মই মানুহৰ মুখ আৰু ওঁঠ দুখনৰ লৰচৰ কৰাৰ ধৰণৰ পৰা তেওঁলোকে কি কথা পাতিছে, ধৰিব পাৰোঁ। নহ’লে মই সম্পূৰ্ণ লিখিত শব্দৰ ওপৰতে নিৰ্ভৰ কৰিব লগীয়া হয়।তদুপৰি মই কিছুমান কথা কওঁতেও অসুবিধা পোৱা হ’লো।মই C,X আৰু S বৰ্ণ তিনিটা উচ্চাৰণ কৰিব নোৱাৰো।এয়া কেৱল মোৰে নহয়, এনেধৰণৰ বিসংগতি থকা লোকৰ কিছুমান বৰ্ণ উচ্চাৰণ কৰা বা আনকি চিনি পোৱাতো সমস্যা থাকে।” জ্যোতিয়ে বৰ্ণালে।\nতিনি বছৰ বয়সৰ পৰাই জ্যোতিয়ে এই বিসংগতি লৈ জীয়াই আছে।তেওঁক কোৱা হৈছিল যে, এবাৰ দেউতাকৰ লগত বাইকত উঠি গৈ থাকোতে টায়াৰ এটা ফুটাত বাইকৰ পৰা পৰাৰ পাছৰে পৰা তেওঁ নুশুনা হ’ল।জ্যোতিৰ অৱশ্যে দুৰ্ঘটনাটোৰ কথা মনত নাই।“চিকিৎসকে বাইকৰ পৰা পৰি একেবাৰে নুশুনা হোৱা কথাটো পিছে মুঠেও বিশ্বাস নকৰে। চিকিৎসকৰ মতে এই ধৰণেৰে নুশুনা হ’বলৈ হ’লে সৰুতে নিশ্চয় বৰ বেয়াকৈ শাৰীৰিক উৎপীড়ণ পাব লাগিব,” তেওঁ কয়।\nসৰুতে জ্যোতিয়ে দেউতাকৰ দৰে পাইলট হৈ যুঁজাৰু বিমান চলাব বিচাৰিছিল।“মই এখন উৰাজাহাজ চলাব বিচাৰিছিলো, আকাশ চুব খুজিছিলো আৰু আনন্দত নিজকে বুৰাই পেলাব খুজিছিলো। মই ঈগলেও যাবলৈ ভয় কৰা দূৰত্বলৈ যাব বিচাৰিছিলো। TOP GUN নামৰ চিনেমাখন কিমান বাৰ চাইছিলো হিচাপ নাই।ইউনিফৰ্ম পৰিহিত টম ক্ৰুজক চাই চাইও যেন হেপাঁহ নপলাইছিল।কিন্তু মোৰ শাৰিৰীক বাধাগ্ৰস্ততাই এই সপোন চূৰমাৰ কৰি পেলালে।অৱশ্যে তাৰ বাবে মোৰ মনত অকণো অনুশোচনা নাই। যি হয় বা হৈছে সেয়া সদায় ভালৰ বাবেই হৈছে বুলিয়ে মই ভাবোঁ। অন্যাৰ্থত মোৰ এই বাধাগ্ৰস্ততা আশীৰ্ব্বাদ হিচাপে মই মানি লওঁ।”\nইমানদিনে জ্যোতিৰ উৰাৰ সপোনটোহে ভাঙিছিল, কিন্তু তেওঁৰ প্ৰকৃত মাকৰ পুণৰ আবিৰ্ভাৱে জ্যোতিৰ আন সকলো সপোনকে পিছুৱাই লৈ গ’ল।মাকৰ সৈতে পুণৰমিলনৰ অভিজ্ঞতা সুখকৰ নহ’ল।ইয়াতকৈ বেছি তেওঁ আৰু একো নক’লে।জ্যোতি নৱম শ্ৰেণীত থাকোতে মাক পুনৰ তাইৰ ওচৰলৈ আহিছিল, যাৰ ফলত জ্যোতিয়ে পঢ়াত অসুবিধা পালে আৰু একেটা শ্ৰেণীতে ৰৈ গ’ল।পিছত মুক্ত বিদ্যালয়ৰ পৰা পৰীক্ষা দি হাইস্কুলীয়া জীৱনৰ অন্ত পেলালে, কিন্তু কলেজলৈ যোৱা আৰু নহ’ল।\nবৈবাহিক জীৱনৰ পাতনিৰে অসুখী জীৱনটো সুখময় কৰাৰ মানসেৰে জ্যোতি বিয়াত বহিল।স্বামীৰ মাজত ইমান বছৰে নোপোৱা,মৰম-ভালপোৱাৰ সন্ধান কৰিলে।জ্যোতিৰ মতে, স্বামীৰ আগমনে তেওঁৰ জীৱনলৈ নতুন প্ৰভাত আনিলে।দিনবোৰ তেতিয়ালৈকে ভালদৰেই পাৰ হৈছিল, যেতিয়া তেওঁ গম পালে, গৰ্ভত সন্তানে স্থিতি লৈছে।প্ৰথম মাতৃ হ’বলৈ পোৱাৰ আনন্দখিনি উপভোগ কৰিবলৈ নৌপাঁওতেই তেওঁ বাধ্য হৈ গৰ্ভপাত কৰালে।তেওঁৰ প্ৰতিবাদখিনিৰো কোনো মূল্য নাথাকিল গিৰিয়েকৰ ওচৰত। ২য় বাৰৰ বাবে যেতিয়া তেওঁ গৰ্ভধাৰণ কৰিলে, সেইবাৰ তেওঁ আনন্দৰ পৰিৱৰ্তে ভয়ত বিতত হ’ল।স্বামীয়ে কিয় কনডম নিপিন্ধে তাকে লৈ প্ৰশ্ন কৰোতে তেওঁ সেইবোৰ ভাল নাপায় বুলি কৈ দায় সাৰে।ইয়াৰ সলনি জ্যোতিয়ে গৰ্ভনিৰোধক বড়িবোৰ লোৱাৰ ফলত শৰীৰত ওলোটা প্ৰতিক্ৰিয়া হ’বলৈ ধৰিলে।“যোনি প্ৰদেশত লোৱা গৰ্ভনিৰোধক ব্যৱস্থাবোৰৰ ওপৰত সম্পূৰ্ণ ভৰষা কৰিব নোৱাৰি।কাৰণ থিকমতে নল’লে ইয়াৰ সফলতাৰ হাৰ ক্ষীণ।এই ব্যৱস্থা লোৱাৰ ১৫ মিনিটলৈ সংগম কৰিব নালাগে, কিন্তু মোৰ স্বামীয়ে এইখিনি সময়ো ৰ’ব নোৱাৰিছিল আৰু জোৰ জবৰদস্তি কৰিছিল।”\nজ্যোতিয়ে তেতিয়া জনা নাছিল যদিও এতিয়া ভালদৰে জানে যে, তেওঁ প্ৰকৃততে বৈবাহিক বলাৎকাৰৰ স্বীকাৰ হ’ল।“বলাৎকাৰ,বলাৎকাৰেই। সেয়া বৈবাহিক হওঁক বা নহওঁক। তোমাৰ সন্মতি অবিহনে তোমাৰ শৰীৰৰ ওপৰত জোৰ-জোলোম কৰি সম্পৰ্ক স্থাপন কৰা মানে সেয়া বলাৎকাৰ কৰাই হয়। যেতিয়া পুৰুষ সংগীজনে কনডম পিন্ধিবলৈ অস্বীকাৰ কৰে, তেন্তে মহিলাগৰাকী, লাগিলে তেওঁৰ পত্নীয়েই হওঁক, তেওঁৰো অস্বীকাৰ কৰাৰ সম্পূৰ্ণ অধিকাৰ আছে।কিয় মই তিনিবাৰকৈ গৰ্ভপাত কৰিবলগীয়া হ’ল আৰু শেষত আৱিস্কাৰ কৰিছো নিজকে HIV পজিটিভ ৰূপত? কিয় মই এটা সংশয়পূৰ্ণ জীৱন অতিবাহিত কৰিবলগীয়া হ’ল? মই ইয়াৰ বাবে প্ৰথমে চৰকাৰখনক আৰু পিছত সমাজখনক জগৰীয়া কৰিম। কিয় চৰকাৰে বৈবাহিক বলাৎকাৰক অপৰাধ হিচাপে গণ্য নকৰে? আৰু আমাৰ সমাজখনে সকলো দোষ কেৱল মহিলাগৰাকীকে দিয়ে।\nতিনিবাৰকৈ গৰ্ভপাত হৈ যোৱাৰ পিছত জ্যোতি মানসিকভাৱে ভাগি পৰিছিল। তেওঁ আন বেলেগ একো উপায়ো বিচাৰি পোৱা নাছিল।তেওঁৰ নিজৰ ভাষাৰেই কৈছিল,“মই আছিলো একেবাৰে সমৰ্পিত মনৰ।স্বামীৰ ওপৰত বিত্তীয় আৰু আৱেগিকভাৱে সম্পূৰ্ণ নিৰ্ভৰশীল আছিলো। মোক সহায় কৰিব পৰাকৈ ঘৰুৱা হিংসাত্মক আইনখন থকাৰ কথাও মই নাজানিছিলো। যেতিয়া মোক মাৰধৰ কৰি,শাৰিৰীক আতিশয্য চলাই মৃত্যপথলৈ ঠেলি দিয়া হ'ল, তেতিয়াহে আত্মজ্ঞান আৰু আত্মসন্মান কি মই ভালকৈ বুজি পালো।”\nHIV পজিটিভ ৰিপ’ৰ্টটো পোৱাৰ সময়ত মই চতুৰ্থবাৰৰ বাবে গৰ্ভধাৰণ কৰিছো। মোৰ শৰীৰত HIV ৰ বীজাণু তিনিবাৰকৈ গৰ্ভপাত কৰোৱাৰ সময়তে কোনো এবাৰ হয়তো তেজৰ জৰিয়তে প্ৰৱেশ কৰিলে। কিন্তু আগৰ তিনিওখন হাস্পতালৰ ৰিপ’ৰ্টবোৰ নষ্ট কৰি পেলোৱাৰ বাবে কোনখন হাস্পতালত প্ৰকৃততে এই ঘটনা হ’বলৈ পালে, সেই কথা উহ্য হৈ ৰোৱাত জ্যোতিয়ে আইনৰ সহায়ো ল’ব নোৱাৰা হ’ল।ইফালে চতুৰ্থবাৰৰ গৰ্ভধাৰণৰ ফলত এটি স্বাস্থ্যবান ল’ৰা সন্তানৰ জন্ম হ’ল।সৌভাগ্যক্ৰমে, সন্তানটোৰ HIV নিগেটিভ ওলাল।সন্তানৰ জন্মৰ পাছতেই স্বামীয়ে তেওঁৰ সৈতে বিবাহ বিচ্ছেদ কৰি ল’ৰাটোক লগতে লৈ গ’ল। বৰ্তমান তেওঁ সন্তানৰ সৈতে সাক্ষাৎ কৰিব পৰাৰ অধিকাৰৰ কাৰণে যুঁজি আছে। জ্যোতিৰ বাবে সেই সময়ছোৱা আছিল জীৱনৰ আটাইতকৈ দুৰ্বিসহ সময়।\nHIV পজিটিভ বুলি গম পোৱাৰ পিছত মানসিকভাৱে জৰ্জৰিত হৈ পৰা জ্যোতিয়ে আন এটা চৰম আঘাত পালে, যেতিয়া স্বামীৰ আন এগৰাকী মহিলাৰ সৈতে বিবাহ বহিৰ্ভূত সম্পৰ্ক থকাৰ কথা তেওঁক স্বয়ং স্বামীয়েই জনায় আৰু তেওঁক এৰি থৈ যাব বুলিও কয়।এই কথা জানিব পাৰি তেওঁ আৰ্থিকভাৱে স্বাৱলম্বী হ’বলৈ চাকৰি বিচৰাত লাগিল।তৎস্বত্তেও ক্ৰমে ভাঙিবলৈ ধৰা সংসাৰখন কিবা কৰি ধৰি ৰাখিবলৈ জ্যোতিয়ে চেষ্টা কৰিছিল।কিন্তু এদিন ঘৰৰ বনকৰা তিৰুতাগৰাকীয়ে জ্যোতিক জানিবলৈ দিয়ে যে, তেওঁৰ অনুপস্থিতিত গিৰিয়েকে সেই মহিলাগৰাকীক কেইবাবাৰো ঘৰলৈ আনিছে। তেতিয়াই সকলো শেষ হৈ গৈছে বুলি জ্যোতি পতিয়ন যায়।\nনিজৰ ভগ্ন সংসাৰখনৰ কাৰণে জ্যোতিৰ মনত কোনো দুখ নাই। তেওঁৰ দুখ, তেওঁৰ সন্তানটো তেওঁৰ অলক্ষিতেই ডাঙৰ হৈছে আৰু সি নিশ্চয় দেউতাকৰ ২য় পত্নীকে তাৰ মা বুলি ভাবিছে, য’ত নিজ মাতৃৰ সৈতে যোগাযোগ ৰক্ষা কৰাটো অসম্ভৱ ।নিজৰ জীৱনত যি হৈছিল, সেয়া পুত্ৰৰ লগতো হৈ থকাৰ বাবে তেওঁ অত্যন্ত চিন্তিত হৈ থাকে।“বিবাহ বিচ্ছেদৰ চুক্তিত যি কথা লিখা হৈছিল,তাত দুয়ো পক্ষৰ সন্মতি নাছিল।আদালতৰ মতে, বিচাৰকে স্বামী-স্ত্ৰী দুয়োকে মাতি দুয়ো পক্ষৰে কথা শুনিব লাগে, যিটো মোৰ ক্ষেত্ৰত প্ৰযোজ্য নহ’ল। মোক কেতিয়াও আদালতলৈ মতা নহ’ল, আনকি কোনো বিচাৰকৰ ওচৰতো হাজিৰ কৰোৱা নহ’ল। জোৰ-জবৰদস্তি কৰি মোৰ স্বাক্ষৰ লোৱাটোৱেই শেষ কথা হ’ব নোৱাৰে।মই এতিয়া এজন সঠিক অধিবক্তাৰ সন্ধানত আছো যি মোক সহায় কৰিবলৈ আগবাঢ়ি আহিব আৰু মোক ন্যায় দিব পাৰিব,” জ্যোতিয়ে কথাখিনি বৰ প্ৰত্যয়ৰে ক’লে।\nজ্যোতিৰ বৰ্তমানৰ স্বামী বিবেক চাৰৱেক জ্যোতিয়ে ইণ্টাৰনেটত চাটিং কৰি থাকোতে লগ পাইছিল। সেই চিনাকি প্ৰথমে বন্ধুত্ব, তাৰ পিছত প্ৰেম আৰু শেষত বিবাহৰ জৰিয়তে স্থায়িত্ব পালে।২০১১ চনত জ্যোতিৰ পিতৃৰ মৃত্যু হয়।মাহী মাকে তেওঁক পিতৃৰ ওচৰকে চাপিবলৈ নিদিলে।নিজৰ বুলিবলৈ একমাত্ৰ পিতৃয়েই যি আছিল, সেইজনো গুচি গ’ল। সেই সময়ত বিবেকে তেওঁৰ ওচৰত উপস্থিত হৈ সাহস দিলে।প্ৰথমে তেওঁলোকৰ এই বিবাহত বিবেকৰ পৰিয়ালৰ সন্মতি নাছিল যদিও পিছত তেওঁলোকে পৰম আগ্ৰহেৰে জ্যোতিক আকোৱালি লয়। জ্যোতিয়ে বিবেকৰ মাজেৰে জীৱনটো পুনৰ নতুনকৈ চাবলৈ শিকিছে।এতিয়া তেওঁ আনৰ পৰা মৰম আশা কৰাতকৈ নিজে যিমান পাৰি বিলাই দিবলৈহে ভালপায়। তেওঁ সদায় এটা সপোন দেখিছিল যে, কেনেকৈ HIV/AIDS ত আক্ৰান্ত সকলৰ বাবে এখন সুন্দৰ পৃথিৱী গঢ়ি তুলিব পাৰে, য’ত হতাশাৰ পৰিৱৰ্তে থাকিব কেৱল আশা।আৰু আজি সেই সপোন বাস্তৱ হৈ পৰিছে।\nজ্যোতিয়ে পেছাদাৰী জীৱনতো দোপতদোপে উন্নতি কৰিছে।বৰ্তমান তেওঁ ব্লেক স্বান এণ্টাৰটেইনমেণ্টৰ ক্ৰিয়েটিভ মেনেজাৰ, চচিয়েল মিডিয়া আৰু জনসম্পৰ্ক বিভাগৰ মুৰব্বী পদত আছে, য’ত তেওঁ আৰু তেওঁৰ দলটোৱে দূৰদৰ্শন চেনেলৰ ‘স্ত্ৰী শক্তি’ অনুষ্ঠানটোৰ বাবে মহিলা সবলীকৰণৰ বিষয়ে অনুষ্ঠান কৰে। তেওঁ HIV/AIDS ত আক্ৰান্ত সকলৰ অধিকাৰৰ হকে কাম কৰা এগৰাকী অতি সক্ৰিয় কৰ্মী। বহুতো সংস্থাৰ তেওঁ ব্ৰেণ্ড এম্বেছেদৰ হোৱাৰ উপৰি অনেক বেচৰকাৰী সংগঠনৰ লগতো তেওঁ জড়িত হৈ আছে। শেহতীয়াকৈ ইয়াৰ সৈতে লগ লাগিছে পাকিস্তানৰ বেচৰকাৰী সংগঠন ‘বে’দাৰ’। তদুপৰি তেওঁ চচিয়েল মিডিয়াৰ জৰিয়তে ফেচবুকত মানুহৰ সৈতে মুকলিকৈ কথা পাতে, তেওঁক সোধা বিভিন্ন প্ৰশ্নৰ উত্তৰ দিয়ে লগতে পৰামৰ্শও আগবঢ়ায়।\n“সুখ বস্তুটো আচলতে নিজৰ ভিতৰৰ পৰা অহা বস্তু। বাহিৰৰ পৰা কোনেও তোমাক এয়া আনি দিব নোৱাৰে।যদি তুমি সুখী হ’ব খুজিছা, সুখী হোৱা। বাহিৰৰ যিকোনো ঘটনাই যাতে ইয়াক স্পৰ্শ নকৰে, কথাটো মন কৰিবা।” জ্যোতিৰ সৰল স্বীকাৰোক্তি।\nমাদাৰ টেৰেছা আৰু ৰাজকুমাৰী ডায়েনাক নিজৰ অনুপ্ৰেৰণা বুলি ভৱা জ্যোতিয়ে কয় যে, তেওঁ মাদাৰ টেৰেছাৰ পৰা বাধাহীন মৰম কৰিবলৈ আৰু ৰাজকুমাৰী ডায়েনাৰ পৰা কেনেকৈ স্বাৰ্থহীন মৰম বিলাই দিব পাৰি সেয়া শিকিছে। নিজৰ জীৱনে দিয়া তীব্ৰ বেদনাক জয় কৰি জ্যোতি ধাৱালেই বৰ্তমান আন বহুতৰে জীৱনত জ্যোতি বিলোৱাত একান্তভাৱে মনোনিৱেশ কৰিছে।


কেনেকৈ লখিমপুৰলৈ গৈছিল ! ৰাহুল গান্ধীক উত্তৰ দিলে সুস্মিতাই...– News18 assam\nৰাহুল গান্ধীৰ প্ৰশ্ন-'TMC ক লখিমপুৰলৈ যাব দিছে, আমাৰ কিয় অনুমতি নাই ?' উত্তৰত সুস্মিতাই ৰাহুলক এনেকৈ বুজাই ক'লে সকলো কথা...\nTMC replies to Congress allegations on Lakhimpur visit: ৰাহুল গান্ধীয়ে (Rahul Gandhi) প্ৰশ্ন কৰে যে তৃণমূলৰ সাংসদসকল কেনেকৈ লখিমপুৰত উপস্থিত হৈছে ? কংগ্ৰেছ নেতাজনৰ অভিযোগৰ উত্তৰ দি তৃণমূল সাংসদসকলে কয় যে অনুমতি নহয়, নিজাববীয়াকৈ তেওঁলোক লখিমপুৰত উপস্থিত হৈছে ।\nLast Updated : October 06, 2021, 21:56 IST\nলখিমপুৰ ভ্ৰমণ সন্দৰ্ভত কংগ্ৰেছৰ অভিযোগৰ উত্তৰত তৃণমূলেও কংগ্ৰেছক তীব্ৰ সমালোচনা কৰে৷ এফালে, যেতিয়া প্ৰিয়ংকা গান্ধীক (Priyanka Gandhi) লখিমপুৰলৈ যাওতে যোগী আদিত্যনাথৰ আৰক্ষীৰ দ্বাৰা আটক কৰা হৈছিল, সেই সময়ত কিন্তু কলকাতাৰ পৰা লখিমপুৰ জিলাৰ টিকুনিয়া গাঁৱলৈ গৈছিল TMCৰ দল ! কেৱল সেয়াই নহয়, তেওঁলোকে নিহত কৃষকৰ পৰিয়ালকো লগ কৰিছে।\nৰাহুল গান্ধীয়ে (Rahul Gandhi) প্ৰশ্ন কৰে যে তৃণমূলৰ সাংসদসকল কেনেকৈ লখিমপুৰত উপস্থিত হৈছে৷ কংগ্ৰেছ নেতাজনৰ অভিযোগৰ উত্তৰ দি তৃণমূল সাংসদসকলে লখিমপুৰ ভ্ৰমণ সন্দৰ্ভত কংগ্ৰেছৰ অভিযোগৰ উত্তৰ দি কয় যে অনুমতি নহয়, নিজাববীয়াকৈ তেওঁলোক লখিমপুৰত উপস্থিত হৈছে( TMC replies to Congress allegations on Lakhimpur visit)।\nৰাহুল গান্ধীৰ নেতৃত্বত পাঁচজনীয়া কংগ্ৰেছ দলে উত্তৰ প্ৰদেশৰ যোগী আদিত্যনাথ চৰকাৰক লখিমপুৰলৈ যোৱাৰ অনুমতি বিচাৰি পত্ৰ লিখিছিল। উত্তৰ প্ৰদেশ চৰকাৰে প্ৰথমতে ইয়াক অনুমতি দিয়া নাছিল। আৰু তাৰ পিছত কংগ্ৰেছৰ প্ৰাক্তন সভাপতি ৰাহুল গান্ধীয়ে এখন সংবাদমেল অনুষ্ঠিত কৰি নিজৰ খং প্ৰকাশ কৰিছিল। তেওঁ সাংবাদিকক কয় যে যদি তৃণমূল কংগ্ৰেছৰ প্ৰতিনিধি আৰু ভীম আৰ্মীৰ সদস্যসকলে তালৈ যাব পাৰে, তেন্তে কংগ্ৰেছৰ দোষ কি ?\nতৃণমূল কংগ্ৰেছৰ সাংসদ কাকলি ঘোষ দস্তিদাৰে কয়, "আমি কোনো অনুমতি লৈ ঘটনাস্থলীলৈ যোৱা নাছিলো। কান্দোন আৰু পীড়িত লোকসকলৰ কাষত থিয় হ'বলৈ অনুমতিৰ প্ৰয়োজন নাই। যিসকলে মমতা বেনাৰ্জীক জানে, যিসকলে তেওঁৰ ৰাজনীতি জানে, তেওঁলোকে এইকথা নক'ব। যিসকলে তৃণমূল কংগ্ৰেছৰ ভ্ৰমণৰ ওপৰত প্ৰশ্ন উত্থাপন কৰিছে তেওঁলোকে তেওঁলোকৰ বিফলতা ঢাকিবলৈ চেষ্টা কৰি আছে। ৰাহুল গান্ধীয়ে অলপ ৰাজনৈতিকভাৱে পৰিপক্ক কথা ক'ব লাগে। "\nসংসদই সুস্মিতাক দেৱে কয়, "মই কংগ্ৰেছৰ পৰা এখন চিঠি দেখিছো। ইয়াত কোৱা হৈছে, "তৃণমূল কংগ্ৰেছৰ প্ৰতিনিধিসকলক কিয় অনুমতি দিয়া হৈছে, কংগ্ৰেছক কিয় অনুমতি দিয়া হোৱা নাছিল?" এই তথ্য ভুল। মই কংগ্ৰেছক অলপ সংশোধন কৰিব বিচাৰো, তৃণমূল কংগ্ৰেছ অনুমতি লৈ লখিমপুৰলৈ যোৱা নাছিল। মমতা বেনাৰ্জীৰ নিৰ্দেশত আমি দলৰ পাঁচজন সাংসদক দুটা ভাগত বিভক্ত কৰি লখিমপুৰলৈ গৈছিলো। তিনিজন সাংসদ দিল্লীৰ পৰা ৰাস্তাৰে গৈছিল। কাকলি ঘোষ আৰু মই কলকাতাৰ পৰা লক্ষ্ণৌ বিমানবন্দৰলৈ গৈছিলো। কংগ্ৰেছে ভুল বুজিছিল, আমি অনুমতি বিচৰা নাছিলো আৰু আমি অনুমতি পোৱা নাছিলো। যদিও বংগত আমাৰ চৰকাৰ আছে, কেন্দ্ৰত আমাৰ চৰকাৰ নাই। আমি বিৰোধী দল। বিৰোধীৰ ৰাজনৈতিক বিৰোধিতাৰ অধিকাৰ আছে। "\nএফালে, যেতিয়া মুখ্যমন্ত্ৰী মমতা বেনাৰ্জীয়ে ৰাষ্ট্ৰীয় পৰ্যায়ত আৰু বিজেপি আৰু সম দলসমূহৰ সৈতে এই বোৰৰ বিষয়ে কথা পাতি আছে। ২০২৪ চনৰ লোকসভা নিৰ্বাচনে কংগ্ৰেছ আৰু তৃণমূল কংগ্ৰেছৰ মিত্ৰতাক প্ৰভাৱিত কৰিব নেকি?\nতৃণমূলৰ সাংসদে কয় যে কোনো প্ৰভাৱ নপৰে। কাৰণ দুয়োটা বস্তু সম্পূৰ্ণ বেলেগ। লোকসভা নিৰ্বাচনৰ পূৰ্বে ৰাজনৈতিক মিত্ৰতা এটা ডাঙৰ বিষয়। তেওঁৰ সিদ্ধান্তটো এটা ডাঙৰ পৰিপ্ৰেক্ষিতত লোৱা হৈছে। কংগ্ৰেছে পশ্চিম বংগ বিধানসভা নিৰ্বাচনত তৃণমূল কংগ্ৰেছৰ বিৰোধিতা কৰিছে। মমতা বেনাৰ্জীয়ে এতিয়াও ছোনিয়া গান্ধী আৰু শৰদ পাৱাৰৰ দৰে নেতাৰ সৈতে বৈঠক কৰি আছে। এইখন এখন ডাঙৰ ছবি। সেয়েহে, দুটা বস্তু একেলগে চোৱা উচিত নহয়।\nসুস্মিতা দেৱ আৰু কাকলি ঘোষ দস্তিদাৰে কয় যে দলৰ নেতাসকলৰ বিমানবন্দৰত কোনো অভ্যৰ্থনা নকৰিবলৈ কঠোৰ নিৰ্দেশনা আছিল। মই শান্তিৰে ঘটনাস্থলীলৈ গৈছিলো। সুস্মিতাৰ ভাষাত, "উত্তৰ প্ৰদেশ চৰকাৰক বিশ্বাস কৰিব নোৱাৰি যে তেওঁলোকে কি কৰিব পাৰে তাৰ বাবে আমি আগতীয়া সতৰ্ক আছিলো। আমি ভ্ৰমণৰ পথত কোনো ঠাইত সাংসদসকলক পৰিচয় কৰাই দিয়া নাই। পৰিচয় পত্ৰ চাবলৈ ক'লে আমি আধাৰ কাৰ্ড আৰু ড্ৰাইভিং লাইচেঞ্চ দেখুৱাইছো। গতিকে আমাক সাংসদ হিচাপে বা কোনো ৰাজনৈতিক দলৰ প্ৰতিনিধি হিচাপে চিনাক্ত কৰা হোৱা নাই। "\nFirst published: October 06, 2021, 21:56 IST\nLakhimpur KheriRahul GandhiSushmita DevTMC


ভেকচিন লোৱা সকলো মানুহৰে দুবছৰ ভিতৰত সঁচাই মৃত্যু হ’ব নেকি? প্ৰকৃত সত্যতা কি?\nসঁচাই কৰোনাৰ ভেকচিন লোৱা সকলো মানুহৰে দুবছৰ ভিতৰত মৃত্যু হ’ব নেকি? প্ৰকৃত সত্যতা কি জানক\nসমগ্ৰ বিশ্বতে কৰোনা ভাইৰাছ মৃত্যু দূতৰূপে পৰিগণিত হৈছে। যোৱা প্ৰায় ডেৰটা বছৰ সমগ্ৰ বিশ্বৰ চিকিৎসা আৰু ভেষজ বিজ্ঞানীসকলে মানৱ কুলক এই মহামাৰী ভাইৰাছবিধৰ পৰা ৰক্ষা কৰাৰ গৱেষণাত ব্ৰতী হৈ আছে।\nকৰোনাৰ প্ৰথমটো ঢৌত বিশ্বৰ প্ৰায়বোৰ দেশেই এই ভাইৰাছবিধক প্ৰতিৰোধ কৰিবলৈ লকডাউন বলৱৎ কৰি আৰ্থিকভাৱেও জুৰুলা হৈ পৰিছে।\nএনে এক সংকটজনক পৰিস্থিতিৰ মাজতো বিশ্বৰ বিভিন্ন দেশৰ চিকিৎসা আৰু ভেষজ বিজ্ঞানীসকলে কৰোনাৰ ভেকচিন প্ৰস্তত আৰু সংক্ৰমণ প্ৰতিৰোধ কৰিবলৈ আহোপৰুষাৰ্থ কৰি আহিছে।\nবিশ্ব স্বাস্থ্য সংস্থাই কোভিড১৯ ভাইৰাছৰ গৱেষণাত লাভ কৰা নিত্য নতুন তথ্যৰ ওপৰত ভিত্তি কৰি সমগ্ৰ বিশ্বৰ পৰাই এই ভাইৰাছ নিৰ্মূলৰ বাবে নতুন নতুন পদক্ষেপ গ্ৰহণ আৰু কোভিড বিধিৰ প্ৰৱৰ্তন কৰি আহিছে।\nইপিনে বিভিন্ন পৰীক্ষা নিৰীক্ষাৰ অন্তত বিশ্বৰ কেবাখনো দেশৰ ভেকচিন প্ৰস্তুতকাৰী প্ৰতিষ্ঠানবোৰে কৰোনাৰ ভেকচিন প্ৰস্তুত কৰি বিভিন্ন দেশত কোটি কোটি লোকক দুপালিকৈ প্ৰতিষেধক প্ৰদান কৰি আছে।\nতেনে সময়তে কালি দেশত টুইটাৰৰ এটা পোষ্ট ইমেজ আকাৰত চ’ছিয়েল মিডিয়াৰ বিভিন্ন প্লেটফৰ্মত ভাইৰেল হৈ পৰে।\nইমেজটোত ন’বেল বঁটা বিজয়ী বিশ্বৰ শীৰ্ষস্থানীয় ফৰাচী ভাইৰাছ বিশেষজ্ঞ Luc Montagnierএ কৰোনাৰ ভেকচিন লোৱা বিশ্বৰ প্ৰতিগৰাকী লোকৰেই অহা দুবছৰৰ ভিতৰত মৃত্যু ঘটিব বুলি কোৱা হৈছে।\nইমেজটোত ভাইৰাছ বিশেষজ্ঞ Luc Montagnierৰ উদ্ধৃতিৰে আৰু কোৱা হৈছে যে কৰোনা ভেকচিন গ্ৰহণ কৰাসকলৰ বাবে চিকিৎসা কৰাৰ কোনো আশা আৰু সম্ভাৱনা নাই। আমি মাত্ৰ শৱদেহ সৎকাৰৰ বাবেহে প্ৰস্তুতি চলাই আছো।\nএই ইমেজটো ভাইৰেল হোৱাৰ লগে লগে সমগ্ৰ দেশতে সৃষ্টি হয় তীব্ৰ উত্তেজনাৰ। ইয়াৰ পিছতে ভাইৰেল হোৱা ইমেজটোৰ সত্যতা অনুসন্ধান আৰম্ভ কৰা হয়।\nপ্ৰেছ ট্ৰাষ্ট অৱ ইণ্ডিয়া(PIB)ই ভাইৰেল হোৱা টুইটাৰৰ এই স্ক্ৰীণশ্বট আকাৰৰ ইমেজটোৰ ফেক চ্যেক কৰি নিশ্চিত কৰিছে যে এয়া এক ভুৱা প্ৰচাৰহে মাত্ৰ; কৰোনাৰ ভেকচিন গ্ৰহণ কৰা প্ৰতিজন লোকৰে জীৱন সম্পূৰ্ণভাৱে সুৰক্ষিত। কোনো দুষ্ট প্ৰকৃতিৰ লোকে আতংকৰ সৃষ্টিৰ মানসেৰে এই ধৰণৰ ভুৱা বাতৰি প্ৰচাৰ কৰিছে।\n“কোভিড-১৯ ভেকচিনৰ ওপৰত এজন ফৰাচী ন’বেল বঁটা বিজয়ীৰ উদ্ধৃতি দিয়া এটা ইমেজ ছচিয়েল মিডিয়াত প্ৰচাৰ কৰা হৈছে। ইমেজটোৱে কৰা দাবীটো সম্পূৰ্ণ ভুৱা। কোভিড-১৯ ভেকচিন সম্পূৰ্ণৰূপে সুৰক্ষিত। এই ইমেজটো প্ৰচাৰ কৰিব নালাগে।” ইমেজটো ভুৱা বুলি নিশ্চিত কৰি PIBএৰ অফিচিয়েল টুইটাৰত এইদৰে কোৱা হৈছে।


Best guide, How to Take care your Health After Covid Recovery\nHome - News - Best guide, How to Take care your Health After Covid Recovery\nCovid Recovery | How to Take Care of your Health –\nকৰোনা ভাইৰাছৰ পৰা আৰোগ্য হোৱাৰ পিছত আপোনাৰ স্বাস্থ্য কেনেকৈ উন্নত কৰিব-\nAfter recovering from the COVID 19 infection, all people want to take back to their normal lives. Whereas some still aware of and follow all COVID protocols, some others suffer from depression. Remember that all the medicines you take, multivitamins,ahealthy diet, and physical activity (exercise) are very important for recovery from covid 19.\n(কোভিড ১৯ সংক্ৰমণৰ পৰা আৰোগ্য হোৱাৰ পিছত বেছিভাগ লোকে তেওঁলোকৰ স্বাভাৱিক জীৱনলৈ ঘূৰি আহিব বিচাৰে। যদিও কিছুমানে সাৱধান হৈ থাকে আৰু সকলো কোভিড প্ৰটোকল অনুসৰণ কৰে, কিছুমানে আকৌ হতাশাত ভুগে। মনত ৰাখিব যে আপুনি গ্ৰহণ কৰা সকলো ধৰণৰ ঔষধ, মাল্টিভিটামিন, স্বাস্থ্যকৰ আহাৰ আৰু শাৰীৰিক সক্ৰিয়তা (ব্যায়াম) কোভিড ১৯ ৰ পৰা আৰোগ্য হোৱাৰ বাবে অতি গুৰুত্বপূৰ্ণ। )\nTo fight with covid and prevent them from spreading to your lungs, your body naturally needs more energy and fluid, as it is very important to fuel yourself with nutritious food and exercise.\n(কোভিডৰ সৈতে যুঁজিবলৈ আৰু সেইবোৰ আপোনাৰ হাঁওফাঁওলৈ বিয়পি পৰাত প্ৰতিহত কৰিবলৈ, আপোনাৰ শৰীৰক প্ৰাকৃতিকভাৱে অধিক শক্তি আৰু তৰলৰ প্ৰয়োজন, কিয়নো পুষ্টিকৰ খাদ্য আৰু ব্যায়ামৰ দ্বাৰা নিজকে ইন্ধন যোগোৱাটো অতি গুৰুত্বপূৰ্ণ। )\nYou need to includeanutrient and supplement-rich meal to assist and speed up the covid recovery. Coronavirus causesalot of stress in your body and the medicine can weaken your body. Few patients full-fledged weight loss or weight gain.\nYour food ought to contain organic products, vegetables, eggs, milk, and safe poultry to catch up on the lost appetite. you must have food that’s cooked and simple to digest. A diet high in calcium, vitamins, zinc, and protein is what the doctors have been saying.\n(কোভিডৰ পৰা আৰোগ্য হোৱাত সহায় কৰিবলৈ আপোনাৰ পুষ্টি আৰু পৰিপূৰক সমৃদ্ধ আহাৰ প্ৰণালী থাকিব লাগিব। কৰোনাভাইৰাছে শৰীৰত বহুতো চাপৰ সৃষ্টি কৰে আৰু ঔষধবোৰে আপোনাৰ শৰীৰক দুৰ্বল কৰিব পাৰে। লগতে, কিছুমান ৰোগীৰ ওজন হ্ৰাস আৰু বৃদ্ধিওঁ হয়। আপোনাৰ খাদ্যত জৈৱিক সামগ্ৰী, পাচলি, কণী, গাখীৰ, ইত্যাদিৰ লগতে উচ্চ পৰিমাণৰ কেলচিয়াম, ভিটামিন, জিংক আৰু প্ৰ’টিনযুক্ত সন্তুলিত আহাৰ থকা উচিত বুলি চিকিৎসকসকলে কৈ আহিছে।\nGet an appointment for your Vaccine- Cowin.gov.in\n(আপোনাৰ কেলৰি গ্ৰহণ বৃদ্ধি কৰক)-\nআপোনাৰ শৰীৰে ভাইৰাছৰ সৈতে যুঁজ দি থাকোঁতে যথেষ্ট শক্তি ব্যৱহাৰ কৰে, যি আপোনাক ভাগৰুৱা অনুভৱ কৰায়। সেয়ে আপোনাৰ স্বাস্থ্য আগৰ অৱস্থালৈ ঘূৰি যাবলৈ এই সময়ত আপোনাৰ আহাৰত কেলৰি-ঘন খাদ্য যোগ দিয়া প্ৰয়োজন। Oats, Cheese, Red Meat, Oily Fish, Nuts, বাদাম, মিঠা আলুৰ দৰে শ্বেতসাৰযুক্ত পাচলি আৰু খাদ্যশস্য অন্তৰ্ভুক্ত কৰিলে কেলৰি গ্ৰহণ বৃদ্ধি কৰাত আৰু আপোনাক শক্তি প্ৰদান কৰাত সহায় কৰে। খাদ্য সদায় লাহে লাহে খাব লাগে, আৰু চোবাওঁতে গভীৰ উশাহ ল’ব লাগে। খাদ্য সদায় বহি খাব আৰু চোবাবলৈ সহজ খাদ্য বাছনি কৰিব।\nপ্ৰ’টিন হৈছে জীৱনৰ নিৰ্মাণ খণ্ড। দ্ৰুত আৰোগ্যৰ বাবে আমাৰ শৰীৰত ই অতি প্ৰয়োজনীয়। যেতিয়া আপুনি কোভিড ১৯ ত ভুগি থাকে, তেতিয়া উচ্চ প্ৰ’টিন আহাৰ খোৱাৰ বাবে পৰামৰ্শ দিয়া হয়। ইয়ে আৰোগ্য হোৱাৰ সময়ত আমাৰ শৰীৰৰ কোষকলাবোৰ মেৰামতি কৰাত সহায় কৰে আৰু সংক্ৰমণৰ বিৰুদ্ধে যুঁজি থকা আমাৰ অত্যাধিক পৰিশ্ৰমী ৰোগ প্ৰতিৰোধ প্ৰণালীকো সমৰ্থন কৰে। যদি আপুনি দুৰ্বল অনুভৱ কৰ, শ্বাসকষ্ট অনুভৱ কৰে, তেন্তে পেশীৰ ক্ষয় প্ৰতিহত কৰিবলৈ আৰু শ্বাস-প্ৰশ্বাসৰ পেশীৰ শক্তি বৃদ্ধি কৰিবলৈ আপুনি আহাৰত প্ৰ’টিনৰ পৰিমাণ বৃদ্ধি কৰক। প্ৰতিদিনে 75-100 গ্ৰাম প্ৰ’টিন গ্ৰহণ কৰাটো অত্যাৱশ্যকীয়। সেয়েহে খাদ্যত যেনে- দাইল, মাহজাতীয় শস্য, গাখীৰজাতীয় সামগ্ৰী, চয়াবিন, বাদাম, বীজ, মাংস, মাছ, কণী ইত্যাদি যোগ কৰক।\n(ভিটামিন আৰু খনিজ)-\nসতেজ ফল আৰু পাচলিত ৰোগ প্ৰতিৰোধ বৃদ্ধি, এণ্টিঅক্সিডেণ্ট, ভিটামিন আৰু খনিজ পদাৰ্থ থাকে। দ্ৰুত আৰোগ্য আৰু আপোনাৰ ৰোগ প্ৰতিৰোধ প্ৰণালী শক্তিশালী কৰাৰ বাবে আপুনি এইবোৰ আপোনাৰ আহাৰত যোগ দিয়া উচিত। দিনত5ভাগ ফল আৰু পাচলি যোগ দিয়াটো নিশ্চিত কৰিব। নেমু জাতীয় ফলবোৰ গ্ৰহণ কৰক, যিয়ে ভিটামিন-C ৰ পৰিমান বৃদ্ধি কৰে, এণ্টিবডী গঠনত সহায় কৰে আৰু সংক্ৰমণৰ বিৰুদ্ধে যুঁজ দিয়ে। আনহাতে সেউজীয়া আৰু শিপা পাচলিয়ে ৰোগ প্ৰতিৰোধ প্ৰণালী শক্তিশালী কৰাত সহায় কৰে। পৰ্যাপ্ত পৰিমাণৰ ভিটামিন-D পাবলৈ কিছু সময় বাহিৰত কটাওক।\nপানী জীৱনৰ বাবে এক অত্যাৱশ্যকীয় উপাদান। কিয়নো ই তেজত পুষ্টি বহন কৰে, শৰীৰৰ উষ্ণতা নিয়ন্ত্ৰণ কৰে, আৰু শৰীৰৰ পৰা বিষাক্ত পদাৰ্থ উলিয়াই দিয়ে। প্ৰতিদিনে 2.5-3 লিটাৰ পানী খাবলৈ চেষ্টা কৰিব। আপুনি ফলৰ ৰস, নাৰিকল পানী, পাতল বাটাৰমিল্ক, আৰু নেমুপানী খাব পাৰে। লগতে চিকেন বা পাচলিৰ চুপ খাব চেষ্টা কৰিব পাৰে। আপুনি ভেষজ মিশ্ৰণ, নাৰিকল পানী, গাখীৰ আৰু সতেজ ৰসও খাব পাৰে। (পেক কৰা ৰস, কেফেইন, আৰু ফিজি পানীয় পৰিহাৰ কৰিব।)\nIn case of Physical Exercises here are some of the physical activities you can do after Covid Recovery:\n(শাৰীৰিক ব্যায়ামৰ ক্ষেত্ৰত Covid-19 Recovery ৰ পিছত আপুনি কৰিব পৰা কিছুমান শাৰীৰিক কাৰ্যকলাপ ইয়াত দিয়া হৈছে)\nCovid Recovery হোৱাৰ লগে লগে ব্যায়াম কৰাটো অসুবিধাজনক হ’লেও আপুনি কেৱল আপোনাৰ হাত আৰু ভৰি লৰচৰ কৰি পাতল ব্যায়াম কৰিব পাৰে।\nউশাহ-নিশাহৰ ব্যায়ামে আপোনাৰ পুনৰুদ্ধাৰ পৰ্যায়ত আপোনাৰ ডায়েফ্ৰাম শক্তিশালী কৰিব আৰু আপোনাৰ তেজৰ প্ৰবাহত গুৰুত্বপূৰ্ণ অক্সিজেন আনিব। ই হাঁওফাঁওৰ ক্ষমতা বৃদ্ধি কৰিব পাৰে আৰু পৰৱৰ্তী সময়ত আপোনাৰ হাঁওফাঁও শক্তিশালী কৰিব পাৰে। গভীৰ উশাহ-নিশাহে আপোনাক শান্ত কৰি ৰাখিব, লগতে উদ্বেগ আৰু ভয়ৰ লক্ষণবোৰ হ্ৰাস কৰিব। আপুনি উশাহ-নিশাহৰ ব্যায়াম কৰিবলৈ শুব বা বহিব পাৰে।\n[Diaphragmatic (ডায়েফ্ৰাগমেটিক) বা পেটৰ উশাহ লোৱা হৈছে হাঁওফাঁওৰ ক্ষমতা আৰু কাৰ্যক্ষমতা উন্নত কৰাত উপকাৰী বুলি পোৱা এক কৌশল।]\nCovid Recovery ৰ পিছৰ পৰ্যায়ত বহুলোকে ভালদৰে শুবলৈ চেষ্টা কৰে, কিছুমানে অতি সোনকালে সাৰ পায়। সেয়েহে, Covid Recovery হোৱাৰ পিছত দিনে প্ৰায় 8 ৰ পৰা 10 ঘণ্টা পৰ্যাপ্ত টোপনি ল’বলৈ চেষ্টা কৰক। কিয়নো যিমানে আপুনি শুব আপোনাৰ শৰীৰৰ পুনৰুদ্ধাৰ প্ৰক্ৰিয়াটো সিমানেই দ্ৰুত হব।\nসাধাৰণতে, এজন কোভিদ ৰোগী আৰোগ্য হ’বলৈ প্ৰায়3সপ্তাহ সময় লাগে কিন্তু এয়া আক্ৰমণৰ তীব্ৰতা আৰু ৰোগীৰ সামগ্ৰিক স্বাস্থ্য-অৱস্থা সাপেক্ষেহে। আপুনি এই ৰোগৰ পৰা আৰোগ্য হোৱাৰ পিছতো ধৈৰ্য্য ধৰিব লাগিব আৰু বহুত জিৰণি ল’ব লাগিব। কোভিডে হাঁওফাঁও, হৃদযন্ত্ৰ আৰু মগজুৰ ব্যাপক ক্ষতি কৰা দেখা যায়। সেয়েহে, আপুনি লাহে লাহে আপোনাৰ স্বাভাৱিক জীৱনলৈ ঘূৰি অহাৰ লগে লগে নিজৰ যত্ন লোৱাটো অতিকৈ গুৰুত্বপূৰ্ণ। কিন্ত মাস্ক পিন্ধিবলৈ নাপাহৰিব, লগতে হাতৰ পৰিচ্ছন্নতা আৰু সামাজিক দূৰত্ব নিত্যান্তই মানি চলক।\nBy, Ankur Talukdar\nAlso Read- Covid Vaccine Registration in Assam 2021


সদস্য বাৰ্তা:অন্বেষা ফুকন - ৱিকিউৎস\nসদস্য বাৰ্তা:অন্বেষা ফুকন\nনমস্কাৰ, অন্বেষা ফুকন\nঅসমীয়া ৱিকিউৎসলৈ আপোনাক আদৰণি জনাইছোঁ!\nআপোনাৰ আগ্ৰহৰ বাবে ধন্যবাদ। আশা কৰোঁ আপুনি সদায় আমাৰ লগত জড়িত হৈ থাকিব।\nৱিকিউৎস (Wikisource) ৱিকিমিডিয়া ফাউণ্ডেশ্যনৰ দ্বাৰা পৰিচালিত মুক্ত উৎস পাঠৰ এক ডিজিটেল পুথিভঁৰাল। ইয়াৰ উদ্দেশ্য হৈছে লিখনিৰ ভাণ্ডাৰ বা সংকলন তৈয়াৰ কৰা, যাতে যিকোনো ভাষাৰ অনুবাদ আৰু অন্যান্য সম্পৰ্কিত বিষয় আদি ইয়াত সন্নিবিষ্ট কৰিব পাৰি। পূৰ্বতে কেৱল গুৰুত্বপূৰ্ণ ঐতিহাসিক পাঠ্যৰ আৰ্কাইভ সৃষ্টিত মনোনোবেশ কৰা এই প্ৰকল্প বিস্তাৰ হৈ সাধাৰণ সমলৰ পুথিভঁৰালৰ ৰূপ লৈছে। "Project Sourceberg" নামেৰে ২০০৩ চনৰ ২৪ নৱেম্বৰত আৰম্ভ হোৱা প্ৰকল্পটোক সেই বছৰৰে শেষৰফালে "Wikisource" নাম দিয়া হয়।\nঅসমীয়া ৱিকিউৎসত আপুনি এনে যিকোনো প্ৰকাশিত কামকাজ যোগ কৰিব পাৰে, যিবোৰৰ স্ৰষ্টাজনৰ মৃত্যু ৬০ বছৰ পাৰ হৈছে বা তেওঁৰ লেখাবোৰ পাব্লিক ড’মেইনৰ আওতালৈ আহিছে। ইয়াত এনে যি কোনো গান, কবিতা, গল্প, উপন্যাস, প্ৰবন্ধ, ভ্ৰমণ কাহিনী, চিঠি পত্ৰ, দলিল, পুৰাণ, ভাওনা, ধৰ্মীয় গ্ৰন্থ, গুৰুত্বপূৰ্ণ ভাষণ আদি যোগ কৰিব পাৰে। মূল লেখা অসমীয়া ভাষাত ন’হলেও আপুনি ইয়াৰ অসমীয়া অনুবাদ ইয়াত যোগ কৰিব পাৰে।\nযিসকল লেখকৰ লিখনি ইয়াত যোগ কৰিব পাৰে সেইসকলৰ এখন সৰু তালিকা অসমীয়া ভাষাৰ পাব্লিক ড’মেইনৰ অন্তৰ্ভুক্ত লিখকসমূহৰ তালিকা চাওক।\nইয়াৰ উপৰিও ফেচবুকত আমাৰ Assamese Wikipedia Community বুলি এটা আলোচনা গোট আছে। ৱিকিমিডিয়ানসকলক লগ পাবলৈ আপুনিও তাৰ সদস্য হৈ ল'ব পাৰে। আশা কৰোঁ ৱিকিউৎসত সম্পাদনা কৰি আৰু এজন ৱিকিমিডিয়ান হোৱাটো উপভোগ কৰিব।\nটুইটাৰত "ৱিকিউৎস"ক অনুসৰণ কৰিবলৈ ইয়াত ক্লিক কৰক।\n১ ৱিকিউৎস পদক\n৫ Indic Wikisource Proofreadthon II 2020 - Collect your book\n৬ মন্তব্যৰ বাবে অনুৰোধ-মুদ্ৰণ সংশোধন প্ৰতিযোগিতা\n৭ Requests for comments : Indic wikisource community 2021\nৱিকিউৎস পদকসম্পাদনা কৰক\nঅভিনন্দন! জনাবলৈ পাই সুখী হৈছোঁ যে আপুনি যোৱা মাহত অসমীয়া ৱিকিউৎসলৈ আগবঢ়োৱা সহযোগিতামূলক বৰঙণিলৈ চাই আপোনাক "সহযোগিতা পদক" পদক প্ৰদান কৰা হৈছে। আশা কৰোঁ অসমীয়া ৱিকিমিডিয়া প্ৰকল্পলৈ আপোনাৰ অমূল্য অৱদানৰ ধাৰা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে—\nIndic Wikisource Proofreadthon II 2020সম্পাদনা কৰক\nIndic Wikisource Proofreadthon II 2020 - Collect your bookসম্পাদনা কৰক\nDear অন্বেষা ফুকন,\nমন্তব্যৰ বাবে অনুৰোধ-মুদ্ৰণ সংশোধন প্ৰতিযোগিতাসম্পাদনা কৰক\nপ্ৰিয় বন্ধু, মই ইয়াত আলোচনা আৰু মতামত আৰম্ভ কৰিছোঁ। যোৱা বছৰ আমি দুটা মুদ্ৰণ সংশোধন প্ৰতিযোগিতা পৰিচালনা কৰিছিলোঁ। ভাৰতীয় ভাষাৰ ৱিকিউৎসসমূহৰ ভৱিষ্যতৰ কাৰ্যকলাপ আৰু আমাৰ সম্প্ৰদায় কেনেদৰে চলাব লাগে সেই সম্পৰ্কে আপোনাৰ মতামতৰ অতি প্ৰয়োজন। মই আশা কৰোঁ আপুনি আপোনাৰ মাতৃভাষাত আপোনাৰ মন্তব্য দিব।\nভাৰতীয় ৱিকিউৎস সম্প্ৰদায়ৰ হৈ\nজয়ন্ত নাথ ১৬:০২, ১৪ জানুৱাৰী ২০২১ (IST)\nRequests for comments : Indic wikisource community 2021সম্পাদনা কৰক\n"https://as.wikisource.org/w/index.php?title=সদস্য_বাৰ্তা:অন্বেষা_ফুকন&oldid=116085"ৰ পৰা অনা হৈছে\nLast edited on ২৩ মাৰ্চ ২০২১, at ১৪:০৮\nএই পৃষ্ঠাটো শেষবাৰৰ কাৰণে ২৩ মাৰ্চ ২০২১ তাৰিখে ১৪:০৮ বজাত সলনি কৰা হৈছিল।